
La sfîrşit de stagiune muzicală 


de MILTIADE PĂUN 


S aaiuea muzicală recent încheiată, a 
constituit — prin varietatea lucrărilor progra- 
mate, prin numărul crescut de prime audiții, 
ca și prin nivelul deseori înalt al interpretărilor 
— un succes incontestabil al vieţii noastre mu- 
zicale. 

În cele ce urmează nu ne propunem să fa- 
cem o dare de seamă asupra activității depusă 
de organizaţiile noastre muzicale în stagiunea 
care s-a încheiat, ci ne vom mărgini la cerce- 
tarea cîtorva aspecte pe care le socotim impor- 
tante pentru muzica noastră și din discutarea 
cărora credem că va fi posibil, pentru viitor, 
evitarea lipsurilor aflate în stagiunea încheiată. 

Care sînt cerințele ascultătorilor față de o 
stagiune muzicală ? Ea trebuie să dea în pri- 
mul rînd o imagine reprezentativă a muzicii 
clasice și contemporane. Cu alte cuvinte, alături 
de lucrările marelui repertoriu universal, care 
trebuie să constituie fundamentul educaţiei mu- 
zicale a ascultătorilor, o stagiune trebuie să 
promoveze ceea ce este nou, succesele recente 
ale compozitorilor de valoare din întreaga lume. 
Un loc important trebuie să-l ocupe, de aseme- 
nea, lucrările originale care constituie rodul 
frămâîntărilor creatoare ale compozitorilor noștri 
pe drumul oglindirii vieţii noi. 

Dacă aruncăm o privire asupra repertoriului 
din ultima stagiune — atît al Filarmonicilor 
cît și al Teatrelor de Operă și de Operetă din 
țară — putem constata, fără îndoială, o seamă 
de succese. Printre acestea se înscriu lucrări 


valoroase prezentate în primă audiție de către 


orchestrele simfonice și formaţiile vocale din 
Capitală: Marea Missă în si minor de Bach 
și Messa în do minor de Mozart, Simfonia de 
cameră de George Enescu, Simfonia IX-a de 
Șostakovici, Simfonia III-a „Liturgica“ de Hon- 
neger, etc., etc.; de asemenea, o seamă 'de 
spectacole noi, montate pe scenele teatrelor de 
operă din București și Cluj, etc. 
Filarmonicile au acordat însă o prea mică 
atenţie muzicii preclasice şi clasice. Lucrări de 
Vivaldi, Haendel sau Bach sînt adevărate ra- 
rități în programul orchestrelor noastre, ceea 
ce duce la două neajunsuri. În primul rind, 
iubitorii de muzică sînt lipsiţi de cunoașterea 
unor capodopere care, deși scrise cu sute de ani 
în urmă, își păstrează și astăzi prospeţimea: 
în al doilea rînd, orchestrele noastre simfonice, 
multe fără experienţă, sînt lipsite de şcoala mi- 


nunată pe câre ar putea-o face interpretind 
aceste piese. Și muzica clasică a fost prezen- 
tată insuficient de către orchestrele noastre. 

Prin faptul însă că în acest an se săr- 
bătoresc 200 de ani de la nașterea lui Mozart, 
dirijorii și soliştii au fost stimulaţi să înscrie 
în programele lor lucrări ale genialului com- 
pozitor. Chiar creaţia lui Beethoven, care se 
cîntă în general des la noi, se promovează to- 
tuși nesatisfăcător, datorită modului unilateral 
în care sînt alcătuite programele. Astfel, sim- 
fonii ca a Il-a, a IV-a, a VIIl-a se cîntă extrem 
de rar. În schimb, se întîmplă ca într-o săptă- 
mînă, Filarmonica să cînte de pildă simfonia 
V-a, pentru ca, peste cîteva zile, orchestra Ra- 
dio, ori altă orchestră aflată în turneu, să cînte 
aceeași lucrare. 

Muzica compozitorilor romantici sau a celor 
aparținînd școlilor naţionale a fost promovată 
mai susținut. In schimb, a lipsit aproape com- 
plet din programele stagiunii trecute muzica 
contemporană a compozitorilor din Occident. 
Desigur, promovarea acestor compozitori con- 
stituie o problemă care merită toată atenţia, 
din cauza diferitelor orientări formaliste care 
și-au pus amprenta pe o parte însemnată din 
lucrările create acolo; dar acest lucru nu tre- 
buie să ne ducă la ignorarea lor. Se cere mai 
multă îndrăzneală dirijorilor noștri pentru a 
cunoaște și a promova lucrările lui Honneger, 


‘Stravinsky, Hindemith, Benjamin Britten, Vau- 


gham Williams, Beydts, André Jolivet, Fran- 
cis Poulenc, Franomartin. ș. a., precum și ale 
altor compozitori contəmporani de marcă. Se 
poate afirma că a fost promovată într-o mă- 
sură insuficientă și' muzica sovietică recent 
creată. Ultimele simfonii ale lui Șostakovici 
(cu excepția Simfoniei a IX-a) nu s-au cîntat 
la noi; la fel și Simfonia a V-a de Proko- 
fiev ş. a. 

Latura cea mai îmbucurătoare .a stagiunii 
trecute a constitut-o, fără îndoială, prezenţa 
permanentă, în programele concertelor, a crea- 
ției compozitorilor noștri. Aproape că nu a 
existat concert — cu excepția festivalurilor și 
concertelor comemorative — în care să nu fi- 
gureze o lucrare romînească. Deşi dirijorii sînt 
indeobște mai... rezistenți atunci cînd : este 
vorba de promovarea unei noi lucrări romi- 
nești, trebuie arătat că atît aceștia cît și cor- 
ducătorii Filarmonicilor din ţară au acondat în 

această stagiune o mai largă audienţă creaţiei 
compozitorilor noştri. La aceasta se adaugă și 
strădaniile depuse de Direcţia Muzicii din Mi- 
nisterul Culturii și Uniunea Compozitorilor din 
R.P.R., care au arătat o grijă deosebită pentru 
creația romînească. Lucrările au fost progra- 
mate cu discernămînt, în raport cu posibilită- 
țile de execuţie și în locurile unde erau mai 
indicate spre a fi audiate. Pe lîngă lucrările 
create în ultima vreme, au fost reluate și cî- 
teva lucrări scrise cu ani în urmă și insuficient 
cunoscute. In această categorie intră suita de 
balet „La piață“ și Simfonia de Mihail Jora, 
Suita din baletul „Nunta în Carpaţi“ de Paul 
Constantinescu, Simfonia I-a de Gheorghe Du- 
mitrescu,  „Divertismentul rustic“ de Sabin 
Drăgoi, poemele simfonice „Didona“ şi „Ac- 
teon“ de Alfred Alessandrescu, precum și une- 
le lucrări de Stan Golestan, Constantin Silves- 
tri ș. a. Au fost imprimate de asemenea și 
programate în cadrul emisiunilor radiofonice, 
lucrări mai vechi ale lui Dimitrie Cuclin, Al- 
fons Castaldi, Marcel Mihalovici, Marțian Ne- 
grea etc. 

Printre lucrările romîneşti care s-au impus 
dintru început se numără Balada pentru bari- 
ton, cor și orchestră de Mihail Jora, Concertul 
pentru orchestră de coarde de Paul Constanti- 
nescu și Concertul pentru orchestră de Anatol 
Vieru, prezentate toate în primă audiție de 
către orchestra Radio, sub conducerea lui 
C. Silvestri; de asemenea, Variaţiile simfonice 
pe o temă de Anton Pann de Theodor Grigoriu, 
lucrare prezentată la Filarmonica de Stat 
„George Enescu“, sub conducerea lui Edgar 
Cosma. 

Subliniem printre cele mai frumoase reali- 
zări, concertele de prezentare a creaţiei lui 
George Enescu, ale cărui lucrări, — cu excep- 
ţia Rapsodiilor — erau prea puțin cunoscute 
la noi. Sînt demne de relevat, între altele, con- 
certele de muzică de cameră în cadrul cărora 
Ștefan Gheorghiu și Valentin Gheorghiu au in- 
terpretat Sonata II-a pentru vioară și pian, 
cvartetul cu pian opus 30, nr. 2, prezentat de 
către Valentin Gheorghiu, Ștefan Gheorghiu, 
George Popovici şi Radu Aldulescu, iar Irina 
Lăzărescu, Sonata a II-a pentru pian; de ase- 
menea, concertele simfonice dirijate de Con- 
stantin Silvestri, în cadrul cărora au fost execu- 
tate în primă audiție Suita a Il-a pentru or- 
chestră, Dixtuorul, Simfonia de cameră, ultima 
lucrare a maestrului și fragmente din opera 
„Oedip“. 

S-a dat anul acesta o mai mare atenţie unei 
cît mai juste repartiţii a dirijorilor și. soliștilor 
în raport cu principalele orchestre simfonice. 
Nu putem trece totuşi cu vederea împrejurarea 
că un dirijor de talentul.și competința artistică 

a lui Constantin Silvestri nu a condus nici ut 
concert în stagiunea trecută la Filarmonica de 
Stat „George Enescu“. 

Acţiunea de verificare a soliștilor şi dirijo- 
rilor o socotim un fapt deosebit de pozitiv și 
avem toate motivele să credem că ea va fi 
continuată şi în viitor. 

In fața interpreţilor noştri rămîne deschisă 
problema măririi repertoriului și a dezvoltării 
talentului lor, în munca de creaţie a unor noi 
interpretări privind lucrări din repertoriul cla- 
sic sau contemporan. Dacă unii dirijori pregă- 
tesc, din comoditate, doar cîteva lucrări, pe 
care le prezintă ani de-a rîndul, neavînd cu- 
riozitatea artistică de a descoperi lucrări noi 
care ar îmbogăţi atît cultura lor profesională 
cît şi pe cea a auditorilor, la fel şi unii soliști 
— şi din păcate chiar dintre fruntaşi — se 
mențin într-un repertoriu extrem de îngust. 
Desigur, introducerea Concertului al V-lea de 
Beethoven, de pildă, în repertoriul lui Mîndru 
Katz, trebuie privită ca o realizare pozitivă. 
Credem însă că acest lucru nu este suficient. 
Toţi soliştii au datoria să-și împrospăteze re- 
pertoriul de concert. 

Viața muzicală atît în București cît și în 
restul țării devine tot mai intensă. S-au creat 
instituții muzicale noi și unele genuri ale mu- 


_zicii care păreau. inaccesibile maselor largi în- 


cep să devină pentru acestea o necesitate spiri- 
tuală. De aici, nevoia permanentă a reînnoirii 
repertoriului, necesitatea de a fi făcute cunos- 
cute lucrări din toate perioadele istoriei muzi- 
cii. Din acest punct de vedere, credem că felul 
în care s-au făcut programările la unele or- 
chestre recent înființate este cu totul nesatis- 
făcător. Astfel, la Filarmonica din Galaţi (cea 
mai tînără dintre ele) s-a cîntat în întreaga 
stagiune o singură lucrare din repertoriul pre- 
clasic. In schimb, au fost programate unele 
lucrări, ca simfonia I-a de Kalinikov, ș. a., care 
depășesc simţitor forţele orchestrei citate, alcă- 
tuită îndeobște, din elemente tinere, lipsite de 
experiență. Același lucru s-ar putea spune și 
despre orchestrele din Ploești, Focşani, Boto- 
șani etc. Programarea unor lucrări mai greu 
de executat de către anumite orchestre duce la 
multe neajunsuri, printre care pierderea încre- 
derii colectivului în propriile-i posibilități, an- 
gajarea unor „suplimenţi“ de la orchestre afla- 
te adesea la distanţe de peste 100 km. şi o 
prezentare artistică nesatisfăcătoare a lucrări- 
lor abordate. Un rezultat negativ care 'decurge 
de aici este și îndepărtarea de Filarmonici a 
publicului cu adevărat iubitor de muzică, pe 
care viața noastră muzicală are datoria să-l 


„educe, să-l atragă. Se pune deci pe viitor pro- 


blema dezvoltării normale a orchestrelor, 
programe mai judicios întocmite decit în 


prin 
sta- 


giunea precedentă. In acest sens, Direcţia Mu- 
zicii din Ministerul Culturii nu a luat toate 
măsurile de îndreptare a lipsurilor. Dacă în 
ceea ce privește programarea muzicii romî- 
nești, alcătuirea repertoriului s-a făcut ţinîn- 
du-se seama de posibilităţile fiecărei formaţii, 
față de muzica clasică și contemporană s-a 
adoptat o atitudine lipsită de exigență. Acest 
lucru s-a făcut simţit atunci cînd Filarmonica 
și dirijorii, avînd latitudinea de a programa 
lucrările și dreptul de a face înlocuiri în pro- 
gram, n-au recurs la sprijinul Ministerului, in- 
troducînd criterii de apreciere arbitrare. S-a 
ajuns astfel la înlocuirea unor lucrări cu altele 
mult mai greu accesibile, atit orchestrei cît şi 
publicului. 

Inceputul stagiunii a fost marcat de venirea 
în ţara noastră, în cadrul manifestărilor artis- 
tice din Luna Prieteniei Romino-Sovietice, a 
valoroşilor interpreţi Iakov Zak şi Igor Oistrah, 
care au dat o serie de concerte atît în capitală 
cît și în provincie. De asemenea, au dat con- 
certe, în cadrul schimburilor artistice cu străi- 
nătatea, cvartetul Borodin și Filarmonica cehă. 
Acestora li s-au adăugat interpreți de seamă 
ca Nicole Henriot, Alexander Jenner, Stanislav 
Wislocki, Samo Hubad, Laszlo Somogyi ş. a. 
Din păcate, Institutul Romîn pentru Relaţiile 
cu Străinătatea nu a fost suficient de exigent, 
invitînd alături de aceștia, unii solişti nerepre- 
zentativi pentru nivelul muzical din ţara res- 
pectivă. Iubitorii de muzică sînt îndreptăţiți să 
spere că Impresariatul de Stat, care a luat 
ființă de curînd, va avea, printre altele, și grija 
de a le prilejui pe viitor manifestări artistice 
la un cât mai înalt nivel artistic, datorită pre- 
zenţei unora dintre cei mai de seamă artişti 
contemporani. ; 

Solişti şi dirijori romîni de valoare au dat 
concerte în mai multe ţări, unde au reprezentat 
cu cinste arta interpretativă romînească. Geor- 
ge Georgescu, Ion Voicu, Zenaida Palli au apă- 
rut în fața publicului iugoslav, bucurîndu-se 
de un mare succes. Constantin Silvestri a di- 
rijat în Republica Cehoslovacă, Marea Mesă 
în do minor de Mozart, a cärei valoroasă in- 
terpretare a întrunit aprecierea unanimă a cri- 
ticii muzicale cehoslovace. Acelaşi lucru se 
poate spune și despre Valentin Gheorghiu, care 
a impresionat profund, cu arta sa, pe ascultă- 
torii din R.D. Germană. Se cuvine să relevăm 
de asemenea succesul deosebit de care s-a bu- 
curat orchestra simfonică a Filarmonicii „Geor- 
ge Enescu“ în turneul întreprins în Republica 
Cehoslovacă. 

Stagiunea a fost bogată și în alte forme de 
manifestare muzicală, menite să contribuie la 
educația publicului nostru amator de muzică 
Concertele-lecții organizate de lectoratul Filar- 


monicii au fost alcătuite cu mai multă compe- 
tinţă, temele au prezentat un mai viu interes, 
fiind tratate în bună măsură la nivelul celor 
interesaţi. Un număr din ce în ce mai mare 
de amatori au populat sălile în care acestea 
au avut loc. 

Este de dorit ca în anul viitor, Ministerul 
Culturii și Institutul Romîn pentru Relaţiile 
Culturale cu Străinătatea să faciliteze venirea 
în țara noastră a unor muzicologi de renume 
din străinătate, pentru a expune unele din pro- 
blemele muzicii dezbătute în ţările respective 
și care, la rîndul lor, culegînd informaţii despre 
muzica noastră, să le facă cunoscute compa- 
trioților lor. Apare ca o necesitate, de aseme- 
nea, ca muzicologii noștri tineri şi vîrstnici să 
fie mai des trimeși în străinătate în vederea 
documentării pentru o reflectare cît mai activă 
a vieţii muzicale de peste hotare. In acest sens 
credem că începutul făcut de revista „Contem- 
poranul“, care a trimis pe redactorul său mu- 
zical în U.R.S.S., se cuvine urmat de către toa- 
te organele de presă. 

In domeniul muzicii de operă, trebuie privite 
ca succese de seamă reprezentarea la Bucu- 
rești și Cluj a două creaţii originale, primele 
de acest gen apărute după 23 August 1944: 
dramele muzicale „Ion Vodă cel Cumplit“ de 
Gh. Dumitrescu și „Pană Lesnea Rusalim“ de 
Paul Constantinescu.  Teatrele de operă din 
țara noastră trebuie însă să depună eforturi 
și mai susținute pentru îmbogățirea reperto- 
riului cu lucrări ca: „Boris Godunov“ de Mu- 
sorgski, „Freischutz“ de Weber, „Maeștrii cîn- 
tăreţi“ de Wagner, „Flautul fermecat“ de Mo- 
zart, „Falstaff“ de Verdi, „Război și Pace“ de 
Prokofiev ș. a. 

Dacă în domeniul teatrului de operetă, repre- 
zentarea unor lucrări ca „Liliacul“ și „Vinză- 
torul de păsări“ a constituit un fapt dintre cele 
mai merituoase, trebuie să constatăm cu părere 
de rău că în anul acesta conducerea Teatrului 
de Operetă nu a depus tot zelul pentru promo- 
varea unor creaţii romineşti, cum sînt: „Pluta- 
şul de pe Bistrița“ de Filaret Barbu şi „Vis 
de fericire“ de George Klein. 

Un succes al stagiunii îl constituie, fără în- 
doială, concertele de muzică de cameră. In 
trecut, ele erau sporadice, iar publicul nu ma- 
nifesta prea mult interes pentru acest gen de 
muzică. Acum se poate spune că stagiunea de 
muzică de cameră a prilejuit audiții interesante 
și variate; strădaniile interpreţilor pentru un 
nivel artistic îngrijit au fost lăudabile. Se cu- 
vine, în acest sens, să cităm cvartetul Radio, 
care a excelat prin interpretări reușite, 'cîntînd 
unele lucrări atît din repertoriul clasic cît și 
contemporan, fără partitură. 

Concertelor și recitalurilor «de muzică de ca- 

meră, organizate de Filanmonică și Radio, li se 
adaugă cele deosebit de importante, inițiate de 
Uniunea Compozitorilor din R.P.R., în scopul 
läudabil -de a populariza creația compozitorilor 
noștri. La aceste concerte au putut fi ascultate 
lucrări de George Enescu,. Mihail Jora, Mihail 
Andricu, Ion Dumitrescu, Paul Constantinescu, 
Constantin Silvestri, Tudor Ciortea, Ludovic 
Feldman ș. a., precum și lieduri ale compozi- 
torilor romîni pe versuri de Eminescu. 
Manifestările artistice menţionate s-au bu- 


curat de prețuirea generală a publicului, la 


acestea contribuind și cuvîntările care prece- 
dau concertele. 

Tinerii interpreţi, unii dintre ei încă studenți 
la Conservator, au avut ocazia, datorită stu- 
dioului Filarmonicii „George Enescu“ — care 
funcționează încă de anul trecut — și con- 
certelor experimentale, să se manifeste într-o 
sală de concert, să arate resursele artistice pe 
care le posedă, să se obișnuiască cu publicul. 
Este o mare lipsă a presei noastre că nu a 
popularizat suficient succesele acestor viitoare 
talente, ajutîndu-le totodată să-și înlăture lipsu- 
rile. Nu pot fi trecute cu vederea pregătirile 
serioase şi sistematice, încununate de izbînzi, 
care au început cu luni în urmă, în scopul pre- 
zentării în condiţii cît mai bune, a acelora din- 
tre interpreţii noştri tineri, participanţi la con- 
cursurile internaționale organizate în acest an. 

Departe de a epuiza tema și discuţiile, cele 
de mai sus sînt menite a reda în linii foarte 
generale, tabloul succeselor și lipsurilor sta- 
giunii muzicale 1955—1956. Desigur, este do- 
rința fiecărui amator, precum și datoria diri- 
jorilor, soliștilor, conducerii și colectivelor in- 
stituțiilor muzicale ca, în viitor, succesele să 
fie dezvoltate și lipsurile înlăturate. Va trebui 
astfel continuată promovarea masivă a muzicii 
romînești, aceasta fiind datoria de onoare a 


fiecărui artist-cetățean. In acest sens, Direcţia 
Muzicii din Ministerul Culturii, împreună cu 
Uniunea Compozitorilor, au și luat unele. mă- 
suri, stabilind în principiu — pe baza criterii- 
lor enunțate ta începutul acestui articol — lu- 
crările care se cuvin difuzate și indicînd tot- 
odată, pe temeiul aparatului orchestral necesar 
precum și al dificultăților tehnice specifice, la 
care anume orchestră să fie programate. Este 
de aşteptat ca fiecare orchestră simfonică să se 
poată mîndri cu cît mai multe prime audiții 
prezentate la un înalt nivel artistic. Dacă din 
acest punct de vedere, orchestra Radio și cea 
a Cinematografiei au înscris un palmares mai 
bogat, Filarmonica a rămas în urmă. Publicul 
așteaptă de la această orchestră care, pe baza 
succeselor sale a primit aprecierea de colectiv 
fruntaș, iar forurile conducătoare i-au acordat 
înaltul titlu de colectiv artistic emerit, concerte 
din ce în ce mai bine pregătite. In viitoarea 
stagiune, trebuie de asemenea lichidată atitu- 
dinea de indisciplină la repetiţii, de mai multe 
ori sezisată de presă și care a făcut obiectul 
unei consfătuiri la Ministerul Culturii. Faptul 
că în fruntea Filarmonicii se află un artist de 
talia și competința maestrului George Geor- 
gescu, că majoritatea membrilor orchestrei sînt 
interpreţi de valoare, mulţi dintre ei profesori 
universitari, îndreptățește pe cei cărora nu le 
este indiferentă soarta primei noastre orchestre 
simfonice să creadă că acest colectiv își va 
merita cu prisosință calitatea de îndrumător 
și exemplu pentru celelalte Filarmonici din 
țară. 

Stagiunea viitoare, desfășurată sub semnul 
unei munci artistice tot mai bine organizată și 
orientată, precum și al unei dăruiri nobile din 
partea fiecărui muzician, va duce, fără îndo- 
ială, la o creștere simţitoare a nivelului inter- 
pretărilor muzicale din ţara noastră. 


Creaţii romîneşti 


Simfonia l-a de lon Dumitrescu 


— Insemnările unui orchestrant — 


de LIVIU RUSU 


Ia preocuparea de a așterne pe hirtie im- 
presiile asupra creației romînești, culese în zece 
ani de activitate în cadrul Orchestrei Siimio- 
nice de Stat din Timişoara, mă opresc asupra 
Simfoniei I-a de Ion Dumitrescu cu intenţia de 
a încerca o discuție mai largă, pe bază de ana- 
liză, asupra genului simfonic, asupra diferite- 
lor aspecte problematice pe care le prezintă 
acesta în actualitatea culturii noastre. Prin 
conținutul plin de optimism, reflectat din reali- 
tatea vieții contemporane, prin tematica înte- 
meiată pe intonaţia muzicii populare, prin cla- 
ritatea formei, lucrarea pe care o analizăm se 
desluşește ca o lucrare de bază a simionismu- 
lui romînesc. Constatarea aceasta preliminară 
îmi este necesară pentru orientarea discuţiei, 
pentru ordinea viitoare a lucrărilor menite 
analizei și întrevederea concluziilor. Există în 
noua creație romînească lucrări mai complexe, 
mai frămîntate în ce privește conținutul sufle- 
tesc, mai romantice, mai interesante în con- 
trastele tematice, dar care nu îndeplinesc con- 
diția imediată a problemei noastre, aceea a 
unei opere de artă obiectivă, tipică pentru sta- 

. diul cultural actual. 

Simfonia l-a în fa major de Ion Dumitrescu 
a fost compusă în decursul anilor 1947—1948, 
a fost distinsă cu Premiul de Stat pe anul 1949 
și a apărut în Editura de Stat pentru Literatu- 
ră şi Artă în anul 1955, fiind interpretată de 
către mai multe formații simfonice din țară. 
Partitura de orchestră numără peste 300 pa- 
gini, iar execuția ei durează circa o oră. Or- 
chestra cuprinde doi flauţi (+ picolă), doi oboi 
și un corn englez, două clarinete (fără clarinet 
bas), doi fagoți (fără contrafagot), patru corni 
în fa, patru trompete în do, trei tromboni și 
tuba ; timpan, piatti, trianglu, tobă mică ; două 
harpe, celesta și cvartetul de coarde, — violina 
I-a, violina II-a, viole, violoncel şi contrabas. 
In orchestrele noastre, unde nu dispunem a- 
proape nicăieri de un număr suficient de coar- 
de, execuţia este amenințată în părțile de tutti 
prin disproporția sonorităţii orchestrale în de- 
trimentul timbrului de coarde. Autorul n-a in- 
dicat în partitură cîţi instrumentiști sînt nece- 
sari fiecărui compartiment :de coarde. In orice 
caz, acest dozaj de suflători de alamă pretinde 
patruzeci de violine, 18 viole, 12 violonceli, 
și 10 contrabași. In execuția Simfoniei, ce a 
avut loc în stagiunea 1955—1956 la Timișoara, 
am cîntat în permanență sub impresia copleşi- 
toare a instrumentelor de suflat, fapt pe care 
dirijorul nu s-a străduit să-l evite prin coordo- 
narea disproporţiilor de sonoritate. Dozajul de 


timbre rămîne în muzica simfonică una din cela 
mai dificile probleme de rezolvat, nu numai 
pentru compozitor, ci și pentru dirijorul che- 
mat să interpreteze. Aceasta ameninţă de mul- 
te ori compoziţiile romînești să rămînă atît or- 
chestrei cît şi marelui public neînţelese. 

Simfonia l-a de Ion Dumitrescu are patru 
părți, cu următoarele indicaţii de tempi: I) Molto 
lento-allegro energico, — în formă de sonată, 
II) andante calmo-andantino espressivo-tem- 
po I, în forma ternară a unui lied mare; IHI) 
allegro  scherzando-andantino (notturno) — 
tempo I, în forma unui scherzo-rondou şi IV) 
allegro risoluto (finale) tot în formă de so- 
nată. 

Avîntul juvenil, nestăvilit, sub presiunea 
unor imagini vii, alura finală eroică, denotă 
tendința autorului de a crea sub orientarea 
ideologică a prefacerilor sociale întîmplate în 
țara noastră în primul deceniu al perioadei de 
socializare, la care arta a fost chemată'să par- 
ticipe prin valori pozitive. Este în această Sim- 
fonie o dezbărare de orice tendință formalistă, 
de orice experiment decadent. Poziţia netă față 
de curentele ce bintuie muzica în apusul bur- 
gheziei capitaliste se lămurește din structura 
ei, din strădania de a continua linia istorică, 
tradițională, a simfoniei clasice, academice. 
Academismul acesta nu este nicidecum facil, el 
poartă o amprentă personală viguroasă, con- 
temporană, de tratare a unei melodici romi- 
neşti. 

Unii vulgarizatori ai teoriei realismului so- 
cialist afirmau într-o vreme că elementele na- 
tionale ale operei de artă aparţin, în mod ri- 
gid, conceptului formal al artei. Cînd procedăm 
însă la analiza unei compoziţii muzicale, nicio- 
dată nu putem delimita cu exactitate domeniul 
formal de cel al conținutului. Nu numai păre- 
rea noastră, a muzicanților, ci și a celorlalţi 
artişti este că aceste domenii ale operei de artă 
formează un întreg indisolubil. Compozitorii 
noștri folosesc în operele ilor fie citînd, fie 
creînd prin abstractizare sau derivare, temele 
de care au nevoie. De la început, în măsura în 
care aceste teme aparțin unor tipuri de melodii 
arhaice — 'doină, bocet, colind, cîntec de nuntă 
sau de muncă — ele sînt expresia unor valori 
de conţinut psihologic, reflectări ale mediului 
cultural-istoric. Imaginile lor poartă valori de 
conținut ce nu dispar din opera de artă muzi- 
cală nouă, cultă. Mai mult, se ridică la poten- 
ță, datorită tratării tematice. 


Compozitorul lon Dumitrescu 


Simfonia I-a de Ion Dumitrescu afirmă în 
materialul tematic o serie de astfel de valori 
de conţinut, inspirate din melodica populară 
arhaică. Ele sînt însă subordonate unei ima- 
gini totale, sinteză a întregii lucrări cu un larg 
conținut de valoare actuală, scoțind în eviden- 
ță viziunea contemporană progresistă a auto- 
rului. 

Forma de sonată a primei părți — allegro 
energico — este concepută pe două teme. Un 
motiv derivat din tema întîia inițiază două 
secvențe extratonale și încheagă introducerea 
— molto lento — a simfoniei. Unda simfonică 
se ridică din regiunea întunecată a cvintelor 
inferioare și urcă lent spre lumina tonalităţii 
centrale. Ea are două linii în această fază in- 
troductivă. Prima pornește din re bemol ma- 
jor, iar a doua din si bemol major şi se deli- 
mitează prin respirația impusă de două acor- 
duri lung susținute în sonoritatea compactă a 
orchestrei. Acordurile sînt clădite pe fundamen- 
tele fa și do, ambele avînd valoare de funcțiuni 
dominante. In ceea ce priveşte structura lor, 
autorul preferă conglomeratul armonic, con- 
strucţiei scolastice, prin suprapunerea «de terțe. 
In aceste acorduri fără terță sensibilă ni se 
sugerează de la început tendința de armoni- 
zare modală. 


Relaţiile în care intră aceste două acorduri 
ca puncte armonice iniţiale nu sînt identice, 
căci prima linie se angajează într-o relaţie de 
mediantă (re bemol — fa), la o tensiune ar- 
monică de 5 cvinte (re bemol, la bemol, mi 
bemol, si bemol, fa) iar a doua într-o relaţie 
de secundă mare (si bemol-do), la două cvinte 
(si bemol-fa). 

Este evident procesul armonic stringent al 
introducerii. Mișcării melodice ascendente a 
motivului derivat, realizat de contrabaşi şi vio- 
loncel în registrul grav al orchestrei 


Con espressione 

îi răspunde la violă și clarinet motivul con- 
secvent, 


precizînd caracterul micsolidic al mişcării ga- 
male majore şi creînd în cadrul temei princi- 
pale conflictul unei dualități necesare dezvol- 
tării. Dacă prima celulă melodică aduce în cen- 
trul ei expresiv emoţional, intervalul energic 
al cvartei perfecte, celula a doua-răspuns, bro- 
dează intervalul de terțe într-o mişcare vioaie, 
reluată exact de violina a doua și clarinetul 
întîi la secundă, iar de violina întiia și oboiul 
doi la terță. 


Motivul atinge sunetul re, care devine o întîr- 
ziere liberă înaintea septimei mici mi bemol 
din primul acord pivot, construit pe fa. Sec- 
venţa ce continuă mișcarea din si-bemol vä- 
dește în amplificarea orchestrală, aceeași evo- 
luție pe parcursul a 5 măsuri, ca să cotească 
brusc prin acordul cromatic cu sexta mărită 
(re bemol, fa diez, la bemol, si becar) în al 
doilea acord pivot construit pe do, pe care se 
repetă încă o dată în augimentare, la violinele 
prime, flaut și oboi, celula a doua cu ultimele 
trei sunete subliniate patetic. 


FIVLI,OBI,ObL | 


Ultimul re al motivului intră în conglomera- 
tul acondului do şi se pierde în vibrația lui 
prelungă. Din el rămîne doar, ca și prima dată, 
izolată, fundamentala la contrabași, violonceli, 
fagoļi și timpani. 


Atmosfera gravă a introducerii se risipește 
ca să înceapă mișcarea energică a primei părți. 
Ea este expresia unui conținut sufletesc deose- 
bit de viu. Două grupuri tematice se juxtapun 
în planurile tonale consacrate de forma clasică 
a sonatei. Tematica modală naţională. nu in- 
firmă logica necesară acestor planuri în dis- 
cursul muzical. Ele se precizează în lunga pe- 
rioadă de evoluție a muzicii europene apusene 
și îşi confirmă valabilitatea în dezvoltarea șco- 
lilor naționale mai noi, care lărgesc într-una, 
prin reprezentanţii lor clasici, sfera conţinutu- 
lui muzical. Această problemă a continuității 
clasicismului, prin varietatea nelimitată a for- 
melor naționale, este din punct de vedere al 
esteticii realiste, argumentul hotărîtor împotri- 
va atonalismului anarhic și amorf, abstract și 
cosmopolit, ce amenința la un moment dat să 
se strecoare şi în tînăra noastră școală de com- 
poziție, sub vraja unor lozinci pseudo-artistice. 
Siumfonismul lui Ion Dumitrescu, situîndu-se pe 
poziția clasicismului naţional creator, confir- 
mă orientarea sănătoasă a generaţiei noastre 
înspre arta realistă. 

Cele două grupuri tematice ale primei sona- 
te sînt expuse în cîmpurile tonale fa și do, 
ceea ce permite să se distingă clar construcţia 
simfonică în cele trei faze ale ei: expoziţia, 
dezvoltarea și reexpoziţia, cu elementele de 
tranziție și episodice. Tema întiia accentuează, 
în faza expunerii ei, un dualism de forțe ce 
perpetuează mișcarea ei energetică, vie. Im- 
pulsul ritmic, capricios, de 5 optimi, tipic pen- 
tru dramaturgia dansului romînesc, al primei 
celule tematice, fără anacrusă (ceea ce confir- 
mă principiul existenţei în realitate, împotriva 
teoriei susținute de Hugo Riemann, a frazelor 
fără Auftakt), atinge sunetul lung susținut al 
octavei tonice în atacul primelor violine cu 
cîte o măsură întîrziere;  violinele secunde, 
violele, apoi violoncelele și contrabașii preiau 
acest început de temă într-un joc canonic ce 
'se opreşte însă o dată cu expunerea motivului. 


Alt motiv, sugestiv, cromatizat prin altera- 
ţia superioară a treptei a patra (si becar) şi 
inferioară a treptei a șaptea (mi bemol), ușor 
colorat de timbrele subțiri de flaut, oboi și 
celestă, readuce prin caracterul lui «descendent, 
mişcarea la octava inferioară a tonicii 

O nouă frază cu caracter modulant 

crează o diversiune cu același material tematic 
adus pe subdominantă. 


Prima filă a manuscrisului „Simfoniei l-a“ 


lar o bruscă alteraţie cromatică aduce un 
acord de do bemol major. 


L-am putea considera ca alterație tipică de 
sextă napolitană în si bemol. El atinge fugitiv 
celebra falsă relaţie creată prin succesiunea 
dominantei fa și cadenţează pe treapta a şa- 
sea, care devine a doua, permiţind motivului 
patetic să pregătească readucerea părţii iniţiale 
a grupului tematic de data aceasta într-o fru- 
moasă unduire melodică şi ritmică ascendentă, 
centrată pe intonaţia intervalului de cvartă 
proprie caracterului energic al primei teme. 


Reluarea părţii inițiale se face prin inversa- 
rea rolurilor ce le-au avut în prima fază gru- 
purile orchestrale. La un moment dat, din mo- 
tivul patetic ce urmează sextei napolitane, se 
iscă un proces modulatoriu, ce ne duce în 
cîmpul sonor al dominantei, prin secvențarea 
motivului patetic şi printr-o stranie risipire a 
undei simfonice într-o cascadă de cvarte mă- 


Este puntea ingenios cîştigată din intonaţia 
intervalului central al temei. 

Grupul tematic secundar al sonatei se in- 
troduce printr-un motiv auftakt, cromatizat 
(re diez şi fa diez). 


Acesta permite clarinetului să atace ceea ce 
numesc folcloriştii noştri o „ţiitură“, cu care 
începe tema secundară. 

O frazä melodică extrem de caracteristică 
prin inflexiuni modale, ce reliefează tensiunea 
intervalelor de cvartă mărită și cvintă micșo- 
rată, se desfășoară deasupra unui acompania- 
ment ce stăruie cu insistență să continue orga- 
nic mișcarea punţii, in spicatto, la grupul 'de 
coarde. Această temă cantabilă, de largă respi- 
raţie, cu un pronunţat iz de taraf lăutăresc să- 
tesc contrastează cu caracterul motivic, celu- 
lar, al primului grup tematic. Reluată în am- 
plificare orchestrală, ea încheie, prin cîteva 
teme episodice, fără un grup de codă parțială 
dezvoltat, expoziţia sonatei. Ceea ce urmează 
de aici înainte aparține meșteșugului, măies- 
triei artistice. 

Dezvoltarea pornește de la un element epi- 
sodic al temei secundare și fragmentul secvent 
al temei iniţiale. 


Interesante și îndrăznețe modulaţii străbat 
linia sinuoasă a undei simfonice. Pornind de 
la medianta superioară a cîmpului 'dominantei 
(mi major), apoi de la medianta inferioară (la 
bemol major) și readucînd motivul patetic în- 
tr-o secvență de cvarte cadente (mi bemol, si 
bemol, fa), unda simfonică se frămîntă fără 
astimpăr. Apoi reia mişarea din fa major, ca 
să atingă prin tonalități de cvinte ascendente 
(re major-la major-mi major), celula inițială 
a primei teme într-un acord de si major, cu 
întreaga forță a alămurilor. Culmea dezvoltă- 
rii este atinsă în dialogul sacadat dintre coar- 
de şi instrumentele de suflat din lemn. Reluind 
încă o dată motivul în mi major — tonalitatea 


sensibilei — unda simfonică se destinde brusc 
spre fa major. 
Reexpoziția modificată orchestral readuce 
ambele teme prin punctul de mutație al punţii, 
în același plan al tonalităţii principale. O scur- 
tă codă derivată din motivul inițial al primei 
teme încheie prima parte a simfoniei. 
Partea doua începe cu o temă largă în la 
bemol, medianta minoră superioară a tonalită- 
ţii centrale, expusă de către violoncelele soli. 

Expresie a unei monodii romînești, ea creea- 
ză prin cadenļje modale, atmosfera specifică 
cîntecului popular influențat de melosul arhaic 
psaltic. Trecînd în cîmpul dominantei, artul 
melodiei, de un ambitus puțin obişnuit, atinge 
punctul culminant patetic în a doua perioadă, 
ca să revină, prin destindere lentă, în planul 
sunetului final, la bemol. Celelalte instrumente 
intervin în această a doua perioadă a acestei 
ample faze cu sunete lungi, ţinute, ce se con- 
topesc în clare funcțiuni tonale. Intreaga temă 
este reluată în amplificarea orchestrală. Un 
scurt pasaj modulani, obținut dintr-un frag- 
ment al temei, duce spre o parte intermediară. 

In planul tonal fa diez, punct de orgă la 
contrabași și la violoncel, cornul englez expune 


o temă inspirată din vechile colinde, extrem de 


delicată în expresia ei pastorală. 


C.E. solo 


Ea este imitată liber de suava sonoritate a 
cornului de vînătoare. Treptat, capătă accente 
de vechi cîntec oltenesc. O frumoasă țesătură 
polifonă a cvartetului de coarde pe o pedală 
(re) a fagotului și timpanului, cadențează pe 
un sunet final la. 


După reluarea şi amplificarea dialogului din- 
tre cornul englez şi cornul de vînătcare, de 
către coarde (violine, viole şi violoncel) și 
lemne (flauți, fagoţi), cu susținerea acordurilor 
de către violinele secunde, viole, oboi şi clari- 
neţi şi modulaţia tipic populară în la bemol, 
orchestra întreagă atacă, într-o generoasă so- 
noritate, ampla temă inițială a părții a I-a, 
inchegînd o formă periodică ternară A-B-A. De 
data aceasta, melodia fiind reluată în registrul 
acut al orchestrei, armonizarea urmează în 
complexitatea ei figurală principiul variaţiunii 
de coral. 

Partea III-a, allegro-scherzando, readuce di- 
namismul viu, propriu acestei simfonii, con- 
struind din elemente de dans, o formă de scher- 
zo, îmbinată cu cea de 'rondou. 

După trei măsuri introductive, cu un auftakt 
neorganic, necesar doar unui glisando de har- 
pă, în care violinele încep o figură ritmică, 
formată din triolete de şaisprezecimi, tema se 
introduce ușoară, aeriană, la flauţi, picolo şi 
oboi în ritm ternar. 


FI Piec Oh 


In a treia măsură, intervine însă o sincopă 
pe sol diez și transformă grupul al doilea me- 
tric în valori binare. 


Or CE 

Putem obţine două interpretări ritmice. 


ceri păr OIE 


mortir pei 


A. — unde două măsuri din grupul al doilea 
pot forma 3 măsuri de 2/8 şi B., unde acestea 
pot forma o măsură de 3/4 (ritmo de tre ba- 
tutte). Succesiunea grupurilor metrice în aceas- 
tă temă este extrem de interesantă. Ele rea- 
lizează o creștere de la grup la grup, constituind 
simetria în felul următor : 


[2-3] + ED) 


ea formează perioada 


Repetată la coarde, 
deplasează, 


temă a scherzo-ului. O frază-punte 


prin atingerea acordului do major (sextă na- 
politană a tonalității si), mișcarea spre domi- 
nantă, unde o frază nouă creează 
plet 


primul cu- 


format din două perioade. Prima, amplificată 
prin modulaţia tematică, atinge același punct 
al acordului do major, alterație napolitană, ca 
să confirme sentențiosul motiv al temei și în 
acest plan. 


A doua perioadă revine la tonică și permite 
reluarea fără repetiţii a temei (A), plus fraza- 
punte, care de data aceasta pregătește intrarea 
prin același motiv final al cupletului secundar 
în sol major, exuberant în forma orchestrală, 
ce ne sugerează virtuozitatea îndrăcită a unui 
taraf. 

Prin revenirea temei inițiale a scherzo-ului 
se încheagă o formă simplă de rondo cu două 
cuplete. 

Moale în sonoritatea de corn, se precizează 
atmosfera modală, datorită aceleiași septime 
mixolidice, a părţii intermediare a scherzo-ului. 
Elementele improvizate, de doină, ce abundă în 
această parte, permit un larg accent pe valo- 
rile de timbru. O frumoasă pagină de orches- 
traţie, cu vagi efecte impresioniste, păstrează 
intermediului contemplativ, farmecul unei cal- 
me poezii ce evocă imagini din natură. 


p Epressivo, dolce 


Inflexiuni caracteristice instrumentelor de 
lemn, tril şi surdine pe grupul de coarde, gli- 
sande de harpă, ne abat atenția pentru moment 
de la dinamica acțiune a scherzo-ului. 

Revenirea se întîmplă de data aceasta în 
registrul grav al contrabașilor și violoncelelor, 
cărora le este încredințată tema. Forma este 
modificată prin faptul că, la reluare, cupletul 
al doilea nu mai revine. O scurtă codă, în 
care apare fugitiv un fragment din acest cu- 
plet, încheie această parte a simfoniei. Ideea 
unui scherzo rominesc a fost rareori redată 
într-o formă așa de amplă şi totodată sever 
logică. Rememorizăm înlănţuirea simetriilor prin 
următoarea schemă : 


(a+b-a+c-a]+d'e-d a'b:a 
A B A 


Finalul allegro-risoluto se dezvoltă ca și 
prima parte a simfoniei în formă de sonată. 
Dacă însă, pînă aici, fantezia creatoare a lui 
Ion Dumitrescu se sprijină consecvent pe into- 
națiile de joc popular, pentru a întreține acțiu- 
nea simfonică, pe cele de cîntec (doina) în 
momentele de contemplare lirică, — finalul 
aduce în economia dramaturgiei simfonice ela- 
nul unui suflu eroic. Am putea abstractiza o 
linie sinuoasă prin care să ne închipuim pro- 


cesul acestei dramaturgii simfonice. Conturul 
ei grafic poate să ne sugereze evoluția undei 
simfonice (a+b+a). Masiv orchestrată în so- 
noritatea aspră de data aceasta a cornilor, 
trombonilor şi trompetelor, se anunță tema 
principală a finalului. Ritmica neastîmpărată, 
capricioasă, de viguros dans țărănesc, a încetat 
pentru a permite revărsarea acestei teme finale 
într-o mișcare grandioasă şi solemnă. Ethosul 
ei modal, doric, rezultă din cadenţele finale ale 
frazei și face ca și această parte, tratată ade- 
seori pe elemente străine muzicii populare ro- 
mînești de către unii compozitori, să apară în- 
chegată organic. Imaginea unei mișcări de 
masă se asociază impetuozității tematice. 
Problema rezolvării unităţii în lucrările ba- 
zate pe ciclul simfonic întîlnește de obicei în 
final dificultatea cea mai mare. Beethoven a 
creat tipul finalului de apoteoză, deschis spre 
icoana viitorului luminos al omenirii, consec- 
vent frământării tragice a uriașei sale persona- 
lități formate în contact cu ideile revoluției 
franceze. Acest tip de final preocupă în de- 
cursul veacului al XIX-lea pe toți compozitorii 
de simfonii. Dar veacul al XIX-lea este propriu 
marilor individualităţi în care se întîlnesc cele 
mai diverse contradicții, determinînd o mare 
oscilație de atitudini de la optimismul robust, 
luminos, pînă la pesimismul tragic. Finalurile 
diferitelor simfonii de Schumann, Brahms, 
Ceaikovski, Bruckner, Mahler sînt exemple ca- 
racteristice pentru aceste atitudini. In scurta 
istorie a simfoniei romînești cu greu putem 
vorbi de o rezolvare originală a finalului sim- 
fonic. În vremurile actuale, cînd creatorul cau- 
tă să exprime în opera sa de artă suflul vieţii 
noi a poporului din care face parte, problema 
finalului simfonic se rezolvă în funcție de ati- 
tudinea pe care autorul o adoptă în acest sens. 
Simfonia l-a de Ion Dumitrescu “xprimă prin 
fondul ei optimist, lumea de simţiri și năzuințe 
ale poporului. Finalul acesta, de o expresie dir- 
ză, eroică, depășește pitorescul etnografic, di- 
versitatea rapsodică. El este stăpinit în în- 
tregime de larga respirație a temei principale 
din ale cărei elemente se conturează punțile, 
dezvoltarea și ultima codă a simfoniei. 


Lai 


Allegro risolutuid:108) ro 


(re a 


Tema secundară, ivită dintr-un sprințar mo- 
tiv de joc popular, de data aceasta păstrînd 
o ritmică binară ce se coordonează cu mişca- 
rea temei principale, creează materialul nece- 
sar dezvoltării. Ea apare, în licăriri fragmen- 
tare, în registrul înalt al flauților și oboilor. 


Tipice pentru elementele temei secundare a 
simfoniei lui Ion Dumitrescu sînt sunetele ini- 
țiale lungi, ținute, specifice cîntecelor oltenești, 


Din îmbinarea acestor motive populare și 
confruntarea tematică cu imaginea luminoasă 
a patriei, s-a näscut această lucrare semnifica- 
tivă pentru actualitatea muzicală a generației 
noastre. 

Departe de orice eclectism cosmopolit, aca- 
demismul ei clasic deschide orizonturi altor 
preocupări creatoare, ale căror roade pot fi în- 
trevăzute încă de pe acum în creația noastră. 


Festivalul muzical „Primăvara la Praga“ — 1956 


de ZENO VANCEA 


maestru emerit al artei 
laureat ai Premiului de Stat 


Festivităţile muzicale 
care de mai mult de un 
deceniu au loc la Pra- 
ga în luna mai a fiecă- 
rui an, constituie o ma- 
nifestare artistică de o 
deosebită importanţă în 
viața muzicală interna- 
țională. Cu ocazia aces- 
tor festivități — prece- 
date de fiecare dată la 
începutul lunii, de con- 
cursuri internaţionale 
pentru tineri instrumen- 
tişti şi cîntăreți — cei 
mai de seamă artişti 
cehi și străini interpre- 
tează în recitaluri, con- 
certe simfonice și 'de ca- 
meră, reprezentații de 
operă etc., capodoperele 
muzicii universale, de 
la clasici pînă la compo- 
zitorii zilelor noastre, a- 
sigurînd astfel acel înalt rang artistic, acea 
faimă de care se bucură aceste festivități din 
Praga în lumea întreagă. 

In „Anul Mozart“ — în care omenirea come- 
morează bicentenarul nașterii acestui mare ge- 
niu al omenirii, a cărui operă muzicală de 
nepieritoare valoare înfrățeşte popoarele lumii 
într-un sentiment comun de dragoste și admi- 
rație — era firesc ca și serbările muzicale de 
la Praga să se desfășoare sub semnul geniului 
mozartian. 

La Praga există o veche tradiție mozartiană 
încă din timpul vieţii marelui compozitor, ale 
cărui lucrări au găsit întotdeauna un public 
entuziast, plin de înțelegere. | 

In timp ce la Viena, curentul pro-italian 'do- 
mina viața muzicală și publicul aristocratic 
avea o preferință specială pentru creaţiile lui 
Cimarosa și Paisiello, iar Salieri exercita o 
cruntă dictatură muzicală, la Praga atmosfera 
muzicală era cu totul deosebită, graţie acelor 
maeștri cehi din secolul al XVII-lea și al 
XVIII-lea, precursori direcți ai lui Mozart, pe 
care l-au influențat într-o bună măsură atit în 
ce privește stilul cît și tehnica componistică. 
Acest adevăr a putut deveni foarte evident pen- 
tru toți participanţii la Festivalul de la Praga 
din anul acesta, ascultind acele concerte în 
care muzica vechilor maeștri cehi ca Frantisek 

W. A. MOZART 
(după o litografie de V. Kubasty) 


Tuma, cei din familia 
Benda, Brixi, Vranizky, 
Mislivecek, Dusek ete. 
a fost prezentată în 
condiții excepționale, 
mai ales în interpreta- 
rea „Orchestrei de ca- 
meră fără dirijor“ din 
Praga. Aceste concerte 
au putut demonstra nu 
numai contribuţia deo- 
sebit de importantă, pe 
care pleiada de compo- 
zitori cehi a avut-o în 
dezvoltarea şi cristali- 
zarea unui stil general 
european caracteristic 
pentru acea epocă, dar 
și prezenţa și abumden- 
ţa elementelor muzicale 
populare cehe, care 
și-au găsit ecoul lor și 
în creația lui Mozart. 
La congresul „Mozart“, 
cu care s-au încheiat 
festivitățile muzicale de la Praga, muzicologii 
cehi au demonstrat această teză cu numeroase 
date și argumente convingătoare. 

Stilul lui Mozart și cel al acestor maeștri 
cehi sînt atit de asemănătoare, încât numai 
conținutul mai bogat, forţa expresivă mult mai 
puternică a muzicii lui Mozart face posibil ca 
ea să poată fi deosebită atît de aceea a pre- 
cursorilor cît și de cea a contemporanilor săi, 
atit cehi cît și germani. Stilul acestei epoci, la 
fel de caracteristic pentru Mozart cît și pentru 
oricare compozitor din această epocă, repre- 
zintă o minunată sinteză a elementelor din 
muzica italiană, a unor elemente din muzica 
profesională a barocului, a elementelor din mu- 
zica populară germană, austriacă, cehă și a 
anumitor influențe ale muzicii culte franceze. 
In comparaţie cu muzica scrisă de compozito- 
rii naţionali cehi din secolul al XIX-lea, ca 
Smetana, Dvorak și lanacek, în creaţia com- 
pozitorilor cehi din secolul precedent muzica 
populară joacă un rol mult mai redus și “din 
cauza structurii ei anmonice identice cu aceea 
a muzicii occidentale, ea se integrează total 
în această sinteză a unui stil muzical european 
supranațional, alimentat în mod amplu de mu- 


zica ițaliană instrumentală și de operă. 


Cu ocazia Festivalului au fost executate 
principalele lucrări simfonice şi vocal-simfo- 


nice ale lui Mozart, precum și opera „Don Gio- 
vanni“ în vechiul teatru „Tyl“, unde această 
operă . își avusese chiar premiera, întrucât ea 
a fost comandată ide directorul trupei italiene, 
care juca în acest teatru. A fost unul din cele 
mai impresionante momente ale întregului fes- 
tival, cînd am putut asista la acest spectacol în 
acelaşi lăcaş de cultură, în care pentru prima 
dată au răsunat nemuritoarele ei melodii. 

Ca și altădată, și în anul acesta un șir de di- 
rijori, pianiști, violonişti și violoncelişti străini 
au contribuit la mărirea strălucirii acestor fes- 
tivităţi muzicale, ca de exemplu, 'dirijorii: 
André  Cluytens (Franța), N. Rachlin 
(U.R.S.S.), Antonio Pedrotti (Italia), Hans 
Schmidt-Issersted (R.F.G.), Rudolf Moralt 
(Austria), Z. Zdravcovici (Iugosłavia); pia- 
niştii: Wilhelm Kempf (Germania), Sviatoslav 
Richter (U.R.S.S.), Annie Fischer (Ungaria), 
Monique de la Bruchollerie (Franța), Julius 
Ketchen (U.S.A.); violoniştii: Igor Oistrah 
(U.R.S.S.), A. Grumiaux (Belgia); violonce- 
liștii: Antonio Janigro și compatriotul nostru 
Vladimir Orlov. 

Cu puţine excepții, în toate aceste concerte 
figurau una sau două lucrări de Mozart. Unele 
concerte au fost consacrate exclusiv muzicii 
lui Mozart, ca de exemplu acela dat sub con- 
ducerea dirijorului: ceh Karel Sejna, cu con- 
cursul sopranei Maria Tauberova și al virtuo- 
sului clarinetist Vladimir Ryha, bine cunoscut 
şi publicului bucureștean, sau concertul simio- 
nic al orchestrei „Wiener Symphoniker“, cu 
profesorul Rudolf Moralt ca dirijor, precum și 
concertul vocal simfonic din catedrala Sfîntul 
Vit, unde, sub conducerea dirijorului Heinz 
Finger din R.D.G., au fost executate Missa în- 
coronării și Requiemul. Dar cu tot numărul de 
artiști străini, contribuţia artiștilor autohtoni 
și mai ales a formațiilor instrumentale cehe a 
fost deosebit de importantă. Dirijorii Karel 
Ancerl, B. Bakala, Karel Sejna, Alois Klima, 
Vaclav Jiracek, Vaclav Smetacek, J. Wald- 
kraus, V. Neumann, soliștii vocali și instru- 
mentali Milada Subrtova şi Tauberova, pia- 
niştii Jan Panenka, violonceliștii Plocek şi 
Motlik, oboistul Hantale au demonstrat înaltul 
nivel al artei interpretative cehe. Trebuie men- 
ționată cu această ocazie calitatea deosebită a 
orchestrelor simfonice cehoslovace, în frunte cu 
Filarmonica cehă. 

Cu tot rolul precumpănitor pe care muzica 
lui Mozart, ca şi a altor clasici l-a avut în 
programul acestor concerte, muzica modernă 
a fost reprezentată în mod deosebit de intere- 
sant prin Concertul al III-lea pentru pian de 
Bela Bartok — solistă Annie Fischer — „Apol- 
lon  Musagetes“ de Stravinsky, Simfonia a 
IV-a și a Vl-a de Bohuslav Martinu, „Muzica 
funebră“ 'de Hindemith, suita „Daphnis și 
Chloe“ de Ravel, suita din baletul „Bachus și 
Ariadna“ de Albert Roussel. 

Opera cehă a oferit, de asemenea, ocazii de 
încîntare artistică, mai ales prin executarea a 
trei opere de Leos Janacek: „Jenufa“, „Vul- 


pea şireată“ şi „Cazul Makropoulos“; de âs6- 
menea, și opera comică din Berlin ne-a pri- 
lejuit marea bucurie de a asculta într-o mi- 
nunată interpretare și regie ultima lucrare dra- 
matică a lui Richard Strauss „Femeia tăcută“. 

Interesul artistic al „Primăverii la Praga“ a 
fost mărit şi prin faptul că Uniunea Compozi- 
torilor cehoslovaci a organizat săptămînal cîte 
două-trei audiții din creaţia compozitorilor ceho- 
slovaci contemporani vîrstnici și tineri, înfă- 
țişînd aspectele variate ale muzicii cehoslovace 
de azi, diversitatea stilurilor și a personalități- 
lor. Credem că unul 'dintre cele mai puternice 
momente ale acestor audiții a fost executarea 
de către Cvartetul Novak (primul violonist Du- 
şan Pandula) a Cvartetului al VII-lea de Alois 
Haba, care a demonstrat înalta artă a compo- 
zitorului, de transtigurare într-o formă cu totul 
personală a substanței muzicale populare mo- 
rave. Trebuie să menţionăm aici că muzica 
populară moravă se deosebește foarte mult de 
muzica din Bohemia dat fiind că, spre deosebire 
de structura mai mult armonică, asemănătoare 
muzicii populare occidentale a muzicii bohemie- 
ne, muzica populară moravă are o structură mai 
mult monodico-modală, apropiată muzicii popu- 
lare romîneșşti. 

Atit lucrările executate la unele concerte sim- 
fonice, cît și cele prezentate în cadrul audiţiilor 
mai sus pomenite, au evidențiat deosebirile de 
stil existente în creația muzicală cehoslovacă 
de astăzi. In timp ce compozitorii din Bohemia 
păşesc pe urmele marilor compozitori cehi “din 
secolul al XIX-lea — ca Smetana, Dvorak, 
Suck, Novak, — păstrînd un caracter tradițio- 
nalist destul de pronunţat, compozitorii din 
Moravia și Slovacia merg, în general, pe dru- 
mul deschis de Leos Janacek, al valorificării 
într-o sinteză muzicală contemporană a tezau- 
rului muzical popular morav și slovac. 

In încheierea acestei sumare treceri în re- 
vistă a festivalului muzical din anul acesta, 
avem bucuria de a comunica cititorilor noștri, 
că, deși țara noastră nu a fost de data aceasta 
reprezentată decît printr-un singur interpret, 
tînărul violoncelist Vladimir Orlov, recitalul 
său de la Praga și concertele sale din alte 
oraşe ale Cehoslovaciei s-au bucurat de un 
deosebit succes atît în rîndul publicului cît și 
al muzicienilor. Artiştii străini care l-au ascul- 
tat, ca de exemplu pianistul de renume mon- 
dial Wilhelm Kempf — al cărui recital Beetho- 
ven a fost unul din momentele culminante ale 
întregului festival — i-au prezis o strălucită ca- 
rieră artistică. 

* 


Spre sfîrșitul Festivalului, în zilele de 27—30 
mai, a avut loc la Praga şi congresul interna- 
tional ide muzicologie „Mozart“, la care au par- 
ticipat cu referate muzicologii din 14 țări și 
observatori din mai multe țări. Pe lîngă sco- 
pul politic, de a face o apropiere cu mijloacele 
colaborării intelectuale și pe tărimul muzicolo- 
giei între popoarele lumii, congresul a avut ca 

Teatrul „Til“ unde s-a reprezentat pentru prima oară, 
în 1787, opera „Don Giovanni“ 


un scop ştiinţific, acela de a stabili rolul istoric 
al muzicii lui Mozart, originea stilului său, im- 
portanța deosebită pe care o are opera sa în 
viața culturală contemporană, stadiul cercetări- 
lor muzicologiei în privința stabilirii legăturilor 
istorice ale ţărilor reprezentate, cu creația mo- 
zartiană. Referatele ţinute s-au situat la un 
înalt nivel ştiinţific, fiecare reprezentant adu- 
cînd însemnate contribuții într-una din ramu- 
rile care au format obiectul discuțiilor. Desigur, 
reprezentanţii țărilor în care unii muzicologi 
s-au specializat 'de mult în cercetări privind 
viaţa și opera lui Mozart, au putut aduce un 
aport mai însemnat decît reprezentanţii acelor 
țări în care muzica lui Mozart a pătruns mai 
tîrziu, și aria ei de răspindire a fost mai 
mică; muzicologia din acele ţări s-a ocupat 
mai mult tangenţial cu figura și creația nemu- 
ritorului compozitor. A fost însă deosebit de in- 
teresant de a asculta, pe lîngă referatul unor 
muzicologi aparţinînd acestei discipline știin- 
țifice cu o veche și temeinică tradiţie, ca aceea 
din Austria, din cele două Republici Germane, 
din Italia și Franţa, și cuvântul unor delegați 
care au adus o serie de date noi în ceea ce 
privește unele elemente muzicale “din stilul 
lui Mozart, a căror obîrşie nu a fost încă su- 
ficient cunoscută. 
vantului muzicolog maghiar dr. Szabolesi Ben- 
ce, care, vorbind despre elementul „exotic“ în 
muzica lui Mozart, a arătat prezența unor 
„ungarisme“ în anumite lucrări ale compozi- 
torului, sau cel al profesorului de la Conser- 
vatorul din Ankara, Halil Bedi Y&netken, care 
a susținut că anumite elemente orientale din 
unele lucrări ale lui Mozart „turqueriile“ — 
foarte la modă de altfel în acea epocă — se 
datoresc faptului că Mozart a avut ocazia 

Astfel a fost referatul sa- . 


să cunoască în mod direct muzica turcească 
prin prezența îndelungată la Viena a unor meh- 
terhanele turceşti, care au însoţit «diversele solii 
diplomatice ce au reprezentat imperiul otoman 
la curtea din Viena. 

Autorul rîndurilor de față bucurindu-se de 
cinstea de a reprezenta țara noastră la acest 
congres, a putut înfăşița — pe baza însem- 
nărilor 'muzicologilor romîni mai vechi ca N. 
Filimon, Th. Burada şi Gr. Poslușnicu, și ale 
celor ide astăzi ca G. Breazul, Şt. Lakatoş 
și M. Rădulescu — rezultatele cercetărilor mu- 
zicologiei rominești privitoare la epoca de pă- 
trundere și la aria de răspîndire a muzicii lui 
Mozart în ţara noastră, la rolul ei în viaţa 
culturală, prezentind în același timp și foto- 
copia manuscrisului original și inedit al unei 
cadențe compuse de Mozart pentru Concertul 
său de pian în la major, K. V. nr. 414. Acest 
manuscris se află în posesiunea Academiei 
R.P.R., unde a parvenit printr-o tirzie descen- 
dentă — cetățeană a ţării noastre — a familiei 
Andre din Offenbach și Frankfurt, proprietara 
casei de editură care, după moartea lui Mozart, 
a tipărit lucrările marelui compozitor. Ldenti- 
ficarea manuscrisului, stabilirea autenticităţii 
sale se datorește muzicologului romîn Mihai 
Rădulescu 1). Au stirnit de asemenea, un mare 
interes unele date ale referatului prezentat, con- 
tinînd afirmaţiile lui Theodor Burada referi- 
toane la una 'din melodiile publicate în 1781 
de către austriacul Josef Sulzer, care stînd 
timp mai îndelungat în ţara noastră, a dat în 
a sa lucrare „Geschichte des transalpinischen 
Daziens“, pe lîngă o parte istorică, o descriere 
amănunțită a oamenilor, locurilor şi obiceiuri- 
lor ţării, ocupîndu-se și de muzica noastră 
populară din acea vreme. După Theodor Bura- 
da, melodia turcească, publicată printre melo- 
diile menţionate, s-ar datora domnitorului Dimi- 
trie Cantemir. Muzicologul austriac Dr. Erich 
Schenk susține că această melodie, cunoscută 
de Mozart din lectura lucrării lui Sulzer, a ser- 
vit compozitorului ca model la compunerea 
Marșului dervișilor din opera „Răpirea din se- 
rai“. Este deci deosebit de interesant de a con- 
stata că cel puţin una din lucrările lui Mozart 
conţine anumite elemente muzicale, care au le- 
gătură cu muzica rominească. Reactualizarea 
afirmațiilor lui Burada constituie meritul pro- 
fesorului G. Breazul. Date istorice necunoscute 
sau puţin cunoscute privind opera lui Mozart 
și muzica rusă au fost prezentate într-un inte- 
resant referat de către muzicologul sovietic Ivan 
Martînov, dovedind, printre altele, prin pasa- 


je citate din scrisorile contelui Razumovsky — 


ambasadorul ţarului la curtea din Viena — că 
scurt timp înainte de moartea sa, Mozart a fost 
preocupat de ideea unei călătorii în Rusia. 

Indiscutabil, referatele specialiștilor în pro- 
blemele muzicii lui Mozart, veniți din Austria 
și Republicile germane au reprezentat un aspect 
deosebit de important al şedinţelor. 


1) Vezi în acest sens articolul „Un manuscris Mozart în ţara 
noastră“ de M. Rădulescu, în revista „Muzica“ nr. 6/1956, 


Dar nu mai puţin importantă a fost ċontri- 
buţia muzicologiei cehe, care, la un impunător 
nivel științific, s-a ocupat de o serie de proble- 
me privind legătura lui Mozart cu cultura mu- 
zicală cehă. 

Congresul a luat sfîrșit printr-un impresio- 
nant concert în parcul vilei „Bertramka“, fosta 
proprietate a muzicianului Dusek, care l-a găz- 
duit în această casă pe Mozart în epoca pre- 
mierei operei „Don Giovanni“. Cu o noapte 
înainte de spectacol, Mozart a compus aici sau, 
după unii autori, așternuse pe hîrtie uvertura 
acestei opere, care ar fi fost gata demult în 
imaginația sa. (marele compozitor amînînd me- 
reu fixarea ei definitivă în scris). 

In această clădire a fost inaugurat, la înce- 
putul congresului, un muzeu Mozart. 

Pentru informarea muzicologilor romîni, dăm 
mai jos, în încheiere, lista referenților și titlul 
referatelor lor, în ordinea în care au fost ci- 
tite : 

Prof. dr. A. Sychra (R. Cehoslovacă): Con- 
ferința de deschidere. 

Prof. dr. E. F. Schmid (R. F. Germană): 
Opera lui Mozart, actualitatea și accesibilita- 
tea sa. 

Guy Mollat du Jourdin (Franţa) : Mozart la 
Paris. 

Prof. dr. Jan Racek (R. Cehoslovacă) : Pre- 
cursorii cehi ai lui Mozart — contribuţie la re- 
zolvarea problemei naşterii stilului mozartian 
în regiunea Bohemiei. 

Prof. Cesare Valabrega (Italia): Mozart și 
gustul italian. 

Doc. dr. B. Stedron (R. Cehoslovacă) : Mo- 
zart şi Moravia. 

Prof. Alois Haba (R. Cehoslovacă) : Mozari 
și evoluția muzicii. 

Prof. dr. W. Vetter (R. D. Germană) : Mozart 
şi concepția sa despre Bach. 

O. Loulova (R. Cehoslovacă): 
popular ceh şi J. K. Vanhal. 

Dr. M. Stadnik (R. Cehoslovacă) : Mozart și 
noua evoluție a lui A. Rejcha. 

Z. Pilkova (R. Cehoslovacă) : Melodrama lui 
J. Benda în raport cu problematica mozar- 
tiană. 

Prof. dr. St. Lobaczewska (R. Polonă) : So- 
nata în fa major de Mozart (Probleme de in- 
terpretare). 

Prof. dr. G. Knepler (R. D. Germană) : Mo- 
zart şi iluminismul. 

Prof. I. Martinov (U.R.S.S.) : Mozart şi cul- 
tura muzicală rusă. 

Prof. Zeno Vancea (R.P.R.) : Situaţia actuală 
și rezultatele cercetărilor asupra muzicii lui Mo- 
zart în Rominia. 

Prof. H. B. Yönetken (Turcia): Mozart și 
muzica turcă. 

J. Markl (R. Cehoslovacă) : Mozart și cinte- 
cul popular ceh. 

Prof. dr. S. Köhler (R. D. Germană) : Instru- 
iapa ca artă expresivă în operele lui Mo- 
zari. 


Cîntecul 


Vila Bertramka a soților muzicieni Dusek unde a fost 
găzduit Mozart între 1787—1791 


M. Postolka (R. Cehoslovacă) : Leopold Ko- 
zeluh — un contemporan al lui Mozart. 

Prof. W. Siegmund-Schulze (R. D. Germa- 
nă) : Probleme ale relaţiilor muzicii vocale şi 
instrumentale la W. A. Mozart. 

A. Goléa (Franţa) : Mozart şi revoluția fran- 
ceză. 

Prof. V. J. Sykora (R. Cehoslovacă): F. X. 
Dusek. 

Prof. W. Hummel (Austria) : Amintirile lui 
Mozart din Salzburg. 

Prof. dr. M. Ocadlik (R. Cehoslovacă) : Ipo- 
teze pentru cercetări asupra muzicii lui Mozart 
in Bohemia. 

Prof. dr. B. Szabolcsy (R. P. Ungară) : Exo- 
lismele în opera lui Mozart. 

M. Stempel (Suedia): Opera lui Mozart în 
Suedia. | 

Prof. G. Vokos (Grecia): Semnificația lui 
Mozart în evoluția muzicii greceşti. 

Prof. dr. E. Valentin (R. F. Germană): Co- 
pilul Mozart. 

Prof. Mahmud Hefni (Egipt): Relaţii ale 
Egiptului în legătură cu Mozart. 

Prof. dr. E. H. Mayer (R. D. Germană) : Tra- 
diția polifonică mozartiană. | 

Prof. dr. R. Smetana (R. Cehoslovacă) : Mo- 
zart şi Bohemia. l 

Prof. dr. M. Rubin (Austria) : Mozart și pro- 
blemele muzicii noi. 

Prof. dr. H. Husmann (R. F. Germană) : Evo- 
luția formei de sonată mozartiană. 

J. Witold (Franța): Umanismul lui Mozart. 

Dr. A. Horejs (R. Cehoslovacă) : Știința mu- 
zicală cehă şi Mozart. 

Intr-unul din numerele viitoare vor apare în- 
semnări pe marginea Congresului internațional 
de la Viena. 


17. 


Premii acordate de Academia R. P. R. unor compozitori 


In cadrul ședinței festive de încheiere a se- 
siunii generale științifice a Academiei R.P.R. 
din 6 iulie a. c., a avut loc solemnitatea decer- 
nării premiilor unor oameni de știință și artă 
pentru lucrări deosebit de valoroase. Cu acest 
prilej, a fost acordat Premiul „George Enescu“ 


pentru opere de creație muzicală, compozitoru- 
lui Paul Constantinescu pentru opera „O noap- 
te furtunoasă“ și Premiul „Ciprian Porumbes- 
cu“ pentru o lucrare în domeniul muzicii, com- 
pozitorului Gheorghe Dumitrescu pentru „Ora- 
toriul Tudor Vladimirescu“. 


Distincţii acordate unor muzicieni cu prilejul zilei radiofoniei 


Compozitorul lon  Hartulary 
Darclee a fost distins, cu pri- 
lejul împlinirii a 70 de ani şi 
în cadrul zilei sărbătoreşti a 
Radiodifuziunii, cu titlul de ar- 
tist emerit al R.P.R. 

Născut la Paris, este fiul 
cîntăreței Haricleea Darclee, ale 
cărei succese pe cele mai de 
seamă scene lirice ale lumii i-au 
atras celebritatea. Ion Hartu- 
lary Darclee s-a aflat de tim- 
puriu într-un mediu propice dez- 
voltănii însușirilor sale muzi- 
cale vădite încă din copilărie. 

După absolvirea Conservato- 
rului din Paris, unde a studiat 
muzica cu Widor, Leroux şi Pes- 
sard, Ion Hartulary Darelee s-a 
stabilit în Italia, consacrindu-se 
compoziției și dirijatului. El se 
manifestă îndeosebi în dome- 
niul teatrului muzical, dind la 
iveală mai multe opere comice 
şi operete, care s-au bucurat, 
în străinătate, de succese no- 
torii: „Capriciu antic“, operă 
comică pe un libret de Carlo 
Zangarini, reprezentată în 1912 
la Teatrul Diana din Milano, 
„Amorul mascat“, operetă, pe 
un libret de asemenea de Zan- 
garini, care a atins peste 1.200 
reprezentații în Italia, Spania, 
Partugalia, Brazilia şi Argen- 


tina, precum și alte lucrări si- 
milare, din care cităm opereta 
cu caracter satiric „Anonima 
Patin“, apoi „Amazoana“, „Ma- 
demoiselle sans façon“,  „Zig- 
zag“, „Margery“ şi „Opereta“, 


lon Hartularuy Darclee 


lucrări pătrunse de melodii can- 
tabile, orchestrate cu o deo- 
sebită măiestrie, în stilul opere- 
tei clasice. 

In 1936, Hartulary Darclee 
revine în țară, unde continuă cu 
succes munca sa creatoare. In- 
spirîndu-se din viața de pe pla- 
iurile noastre, compozitorul dă 


la iveală lucrări în care evocă 
frumusețile patriei: poemul 
simfonic „Virful cu dor“, dis- 
tins în 1942 cu premiul al doi- 
lea „George Enescu“, suita sim- 
fonică „In lunca Siretului“, „U- 
vertura în stil clasic pe trei te- 
me moldoveneşti“ și suita sim- 
fonică. „Picturi de Grigorescu“. 

Creaţia sa din ultimul dece- 
niu se caracterizează printr-o 
apropiere tot mai mare de cin- 
tecul popular rominesc şi de te- 
mele contemporane (lucrarea 
pentru cor şi orchestră „Imnul 
muncii“, cintecul cu caracter de 
masă „Stalingrad“ ş. a.). 

Compozitorul lucrează în pre- 
zent la orchestrarea preludiului 
simfonic „Ultimele clipe ale lui 
Nicolae Bălcescu“, o elegie pe 
tema marelui nostru luptător 
progresist şi patriot. 

Ion Hartulary Darclee a des- 
fjăşurat şi desfăşoară o neobo- 
sită muncă în calitate de con- 
silier muzical al Radiodifuziunii 
noastre şi orchestra de Studio 
îi datorează într-o bună măsu- 
ră, organizarea ei actuală. 

Cu același prilej al zilei Ra- 
diodifuziunii, pianista Maria Fo- 
tino a fost distinsă cu titlul de 
artistă emerită a R.P.R. pentru 
meritele-i deosebite în munca sa. 


În perspectiva noului an şcolar 


Despre cîteva publicaţii de cîntece pentru copii 


de N. PAROCESCU 


Nu se poate concepe o perioadă de mare 
avînt al creației artistice fără să existe, între 
alte condiții, și un avînt al maselor largi spre 
cultura artistică, fără să existe un ridicat nivel 
artistic al acestora. De aceea, fără o educare 
muzicală sistematică a întregului tineret în 
cadrul școlii se ajunge inevitabil ca, la un mo- 
ment dat, însăși creația muzicală profesională 
— în formele ei superioare, înalte — să se 
rupă mai mult sau mai puțin de popor și, în 
fond, de viață. Acolo unde s-a produs sau se 
produce în măsuri diferite acest fapt, cauzele 
— oricît de complexe ar apărea ele în concre- 
tul situațiilor date — pot fi reduse, în esenţă, 
la îndepărtarea ide fapt a unei mari părți a oa- 
menilor muncii de la posibilitatea unei edu- 
cații muzicale sistematice la vîrsta potrivită 
în cadrul procesului de învățămînt general. 

Noua profilare a învățămîntului repară o 
lipsă serioasă în latura estetică a educaţiei ti- 
neretului nostru, prin proiectata extindere și 
adîncire a educației muzicale în școală. Este 
păcat că această mult așteptată restabilire nu 
a fost discutată la timp în aspectele ei mai con- 
crete ; s-ar fi evitat multe din greutăţile inevi- 
tabil legate de asemenea acțiuni. Uniunea Com- 
pozitorilor şi cercurile profesorilor de muzică 
ar putea contribui pozitiv şi de acum încolo 
prin discuții organizate asupra unor probleme 
esențiale în legătură cu punerea în practică a 
principiului cîștigat. In orice caz, noua situație 
a educaţiei muzicale în școală va întări mult 
— și era timpul! — terenul sănătos pe care 
trebuie să se dezvolte întreaga noastră cultură 
muzicală. Compozitorii sînt primii care își dau 
seama de importanța covîrşitoare a acestei 
schimbări pentru creaţia lor: de educaţia mu- 
zicală a milioane de tineri de azi depinde ni- 
velul, exigența și gustul acelora care o vor 
asculta peste numai cîțiva ani; iar de ecoul 
pe care muzica compozitorilor noștri îl va avea 
în această uriaşă conştiinţă a mulțimii de au- 
ditori cultivați depinde însăși dezvoltarea crea- 
ției, lărgirea orizontului și a noilor ei căi. De 
aci rezultă obligația vitală a compozitorilor de 
a crea pentru copii o muzică la înălțimea celor 
mai frumoase năzuințe pe care le au în legă- 
tură cu celelalte creații ate lor. 

Domeniul creaţiei muzicale pentru copii este 
vast. Vom încerca să înfățișăm cîteva aspecte 
şi probleme ale părții celei mai importante din 
punct de vedere pedagogic a acestei creaţii: 
muzica vocală pentru copii. In studiul 'de față 
ne vom limita la acele creații vocale pentru 
copii ale compozitorilor noştri care au fost pu- 
blicate în 1955—1956. 


Deşi frînată de vechiul sistem de învățămînt 
muzical, creația de cîntece pentru copii (5-13 
ani) s-a dezvoltat totuși în ultimul timp, da- 
torită condiţiilor generale favorabile ale re- 
voluției culturale, mai mult decît în oricare 
perioadă de timp corespunzătoare din trecut. 

Revista „Muzica“ este prima care a luat ini- 
țiativa, încă acum aproape doi ani, de a pu- 
blica în suplimentele sale colecţii întregi de 
cîntece pentru copii. Pe lîngă piese mai vechi, 
cunoscute, au fost publicate aci multe piese 
noi ale compozitorilor noștri. O trăsătură nouă, 
caracteristică unei bune părți a acestor cîntece, 
este aceea că compozitorii tind să-și înnoiască | 
creația muzicală începînd cu un plus de con- 
cepție realistă în alegerea și tratarea tematicii 
poetice spre a ajunge la o expresie muzicală 
mai bogată și mai nouă. Vom vedea, pentru 
cei ce au tins spre aceasta, în ce măsură au 
reuşit. 

In fruntea acestei preocupări stă maestrul 
Ion Chirescu. Copiii cîntă cu voie bună „Sub 
al păcii stindard“, fiindcă o dată cu bucuria 
cîntului coral (cîntecul le e foarte accesibil 
din toate punctele de vedere), acest cîntec le 
aduce și bucuria de a simţi şi ei o mică parte 
din lupta de proporţii universale pentru pace 
și prietenie, — acest fenomen istoric nou, ca- 
racteristic vremii noastre — la care iau parte 
toți cei din jurul lor. 

Calda melodie cu mici inflexiuni modale ex- 
presive ale cîntecului „Stă bunicul și citește“ 
povestește copiilor despre Lenin. E drept că 
prin ambitus ea depășește posibilitățile vocale 
ale acestora; o reproducem însă, spre a ilus- 
tra legătura între noul tematic și melodică : 


Allegretto rustico 
m 


S bu -m -cul 
Suv ceu foh ne 


é În pur m. 
d -diaa se mm, r t e 


Ni- mem nu 
„POr ve = Slr 


vrea SS e 
æ prele mn 


In general, melodica acestor mici cîntece de 
copii ale maestrului Chirescu, publicate în su- 
plimentul revistei „Muzica“ nr. 6/1954 se ca- 
racterizează printr-o personală prelucrare a me- 
lodiilor populare pe baza imaginii poetice a 
textului. Expresia lor popular-romînească este 

toomai acel limbaj melodic matern pe cate « 
bine să şi-l însușească copiii noştri o dată cu 
începutul educației lor muzicale.  Subliniem 
acest lucru fiindcă nu toţi compozitorii care 
scriu pentru copii sînt edificați asupra lui. 

Fără forţa creatoare a ideilor noi din textul 
cîntecului nu ne-am putea închipui nici melo- 
dica frumoasă a ultimelor cîntece ale compo- 
zitorului I. Croitoru. Deşi mai în vîrstă, viaţa 
nouă îl înnoiește şi pe acest creator şi îl atrage 
mai mult decît odinioară să cînte ce e nou în 
ea. „Fii în veci slăvită“ (versiunea la ulouă 
voci) publicat de Casa Centrală a Creaţiei 
Populare, este un alt exemplu de cîntec de 
masă ce izbutește să aprindă în inimile vîrst- 
nicilor și copiilor lumina unor mari idei şi fapte 
ale vremii noastre — Marea Revoluţie Socia- 
listă din Octombrie— cîntecul fiind închinat 
sărbătoririi lui 7 Noiembrie. 

Acelaşi lucru se poate spune și despre imnul 
„Cinstire ţie brav popor“ publicat în alt su- 
pliment al „Muzicii“. Caracteristic peniru aces- 
te cîntece ale compozitorului 1. Croitoru ca și 
pentru cele mai bune cîntece de masă ale com- 
pozitorului Chirescu este limbajul melodic de 
o expresie gravă și luminoasă, totodată adec- 
vată tematicii poetice majore a textelor lor. 
Acest limbaj este o sinteză frumoasă a melo- 
dicii cîntecelor de luptă cunoscute ale altor 
popoare cu melodica rominească populară; nu 
derivă direct din folclor dar nici nu imită vreun 
stil melodic de mare circulație. Aici este expli- 
cația succesului lor ca și al altor cîntece de 
mase reuşite, pe care „Muzica“ le-a publicat 
în versiuni pentru copii (ex. „Steagul partidu- 
lui“ de M. Socor şi „Cîntecul păcii“ de V. Po- 
povici). Subliniem acest lucru pentru acei com- 
pozitori care cred că e bine să se înceapă edu- 
caţia muzicală a copiilor pe baza unei melodici 
derivată direct (adesea imitată) din unele sti- 
luri străine cunoscute. 

Cu privire la creația corală, în general, a 
compozitorilor Chirescu şi Croitoru și, mai cu 
seamă, cu privire la corurile pentru copii, avem 
de făcut următoarea constatare: poate că stilul 
lor coral prea concentrat, de o concepție aproa- 
pe exclusiv verticală (în fond — o continuă 
monodie acompaniată strict armonic chiar și 
atunci cînd unele figuraţii par să depăşească 
această concepţie) ar cîştiga în varierea ex- 
presiei și în interesul artistic printr-o oarecare 
independenţă a liniei melodice a vocilor; s-ar 
valorifica astfel mai bine o latură puternică a 
talentului lor — invenția melodică. Subliniem, 
pe de altă parte, grija deosebită a compozitoru- 
lui Croitoru pentru text. 

In afară de publicaţiile revistei „Muzica“, 
ESPLA a editat în anii 1955—1956 o serie de 
culegeri de cîntece pentru copii, pe autori. 

Volumul „Glas de clopoței“ (ESPLA 1956) 
al lui Matei Socor cuprinde zece asemenea 
cîntece destinate celor micuţi, toate la unison, 
pe tema naturii. Versurile sînt alese cu grijă 
în privința calităţii literare. lată un cîntec 
Simplu — cel mai simplu din culegere — ce 

P, ; j i s u A E 
conține o reală poezie a toamnei văzută prin 
prisma copilului 


forgind 


A - ripi mari și 3 m - pice-re 


Zbos-ră vi - fe-ð - sa. 


Evitarea ambitusului de octavă ar fi făcut 
cîntecul mai accesibil copiilor pentru care e 
compus. Trebuie remarcat că, în multe cazuri, 
pianul nu poate fi despărțit de melodie, întru- 
cit nu e un simplu acompaniament ci amplifică 
substanța muzicală. Credem că o anumită mo- 
notonie a melodiei unora 'dintre cîntecele lui M. 
Socor (mai ales dacă sînt cîntate färă pian) 
se datorește nu numai tematicii restrînse ci și 
lirismului static descriptiv al versurilor. Asu- 
pra acestui aspect al textelor vom reveni mai 
jos. 

Cele unsprezece cîntece pentru copii ale lui 
D. D. Stancu sub titlul comun „Primăvara“ 
(ESPLA 1956) pe versuri, în majoritate, de 
compozitor, se caracterizează și ele, în bună 
măsură, prin tributul dat tematicii limitate la 
natură și descrierilor statice și îndulcite după 
moda „pentru copii cuminţi“ de altă dată. To- 
tuși, frecventa folosire a unor fragmente de 
melodii populare sau cunoscute şi îmbinarea lor 
artistică le dă adesea o plasticitate şi expresi- 
vitate apreciabilă: 


Sol 
p o 
Popp 
(e se ve-de  co-lonza-re? 


V - ne par- cor 


Uneori se pot sezisa cu ușurință nepotrivirile 
prea mari între text și melodie, așa cum e ca- 
zul cu „Frunzuliţă, trei cireși“. 

Cele zece cîntece de copii ale lui G. Derie- 
teanu „Mlădiţe noi“ (ESPLA 1956) se carac- 
terizează printr-o tematică mai bogată. Are 
adesea întorsături melodice interesante și nu 
întîmplător tocmai acolo unde intervine ele- 
mentul nou al tematicii poetice. Așa e refrenul 
din „La sfat cu soarele“ sau următorul refren 
din „Cîntec de brigadieri“ : 


el 


N - I ca 
Ei 


Compozitorul Nelu Ionescu are ca veche și 
aproape exclusivă şi activă preocupare, muzica 
pentru copii în toate genurile. In ultimul timp 
a publicat într-un supliment al revistei „Muzi- 
ca“, admirabilul cîntec în stil popular pe ver- 
suri populare, la trei voci, „Cuc, cuculeț“ şi — 
într-un mic volum, la ESPLA, „Cîntece din fol- 
clorul copiilor“ prelucrări corale la 2—3 
voci cu pian, arătînd o nuanţată cunoaştere a 
sufletului celor mici. Varietatea poeziei din na- 
tură şi din viața copilului din satul de altă 
dată, frăgezimea și umorul lor comparabile cu 
gustul acrișor, de fruct în pîrgă, sînt atît de 
atrăgătoare încît le fac gustate şi de către 
cei mici și de către cei virstnici. Faptul acesta 
face ca cei mai mari să le execute cu multă 
voie bună în cor pentru cei micuţi. Rămine 
totuși discutabilă prelucrarea corală cu acom- 
paniament de pian a unora dintre ele, care, 
datorită acestei prelucrări devin grele pentru 
cei micuţi, fără justificarea unui aport artistic 
substanţial, ce ar atrage pe cei mai mari să le 
execute. 

Cîntecele lui L. Teodosiu — „In pădurea 
adumbrită“ (ESPLA 1956) — aduc în parte o 
notă mai personală în melodică și o tendinţă 
de ieşire din șablonul modal și armonic occi- 
dental, prin folosirea unor moduri populare şi 
a unor procedee imitative în construcția corală, 
ce plac și sînt accesibile celor «mici: 

Dacă compozitorul ar fi mai perseverent în 
prelucrarea și valorificarea mai înaltă a acestor 
elemente pozitive și în grija ca prelucrarea co- 
rală a unor cîntece să fie mai adînc gîndită (cu 
privire la cei cărora le sînt destinate) acestea 
ar cîştiga în valoare. Acesta e cazul, de exem- 
plu, cu „In pădurea adumbrită“ a cărei formă 
corală nu se poate folosi, deși, melodic, cînte- 
cul e valoros. 

O bună parte din cîntecele de care ne ocu- 
păm plătesc — în grade diferite, — tribut con- 
cepției neștiinţifice despre un interes îngust 
al copilului, limitat la cîteva scheme precon- 
cepute, sărace, din sfera naturii înconjurătoare 


sau a mediului casnic, văzute și acestea la 
modul static-descriptiv și, citeodată, îndulcit 
după cunoscute reţete ale părinţilor și pedago- 
gilor ipedanţi de modă veche. In alte cîntece, 
depășirea acestei tematici înguste și a acestor 
imagini „poetice“ cuminţi se face, încă, prin 
„actualizări“ tot atît de sărăcuţe și nevinovate. 
Temele mai noi 'din viaţa copiilor și a părinți- 
lor lor apar rar, sau cînd apar, lucrul se face 
neartistic, :declarativ, lipit. De aici rezultă o 
oarecare mărginire a inspirației melodice din 
unele cîntece, ajungîndu-se uneori la șabloniza- 
rea procedeelor modale și armonice (unele cîn- 
tece ale lui D. D. Stancu unde se rămîne la for- 
mula de cadență a minorului armonic chiar 
și atunci cînd structura modală a melodiei in- 
dică mai curînd minorul natural, de pildă „Cîn- 
tec de leagăn“) sau, în alte cazuri unde întiîl- 
nim imitații pompos prezentate ale unor stiluri 
melodice străine, ide largă circulație (vezi „Ina- 
inte pionieri“ de G. Klein, în suplimentul re- 
vistei „Muzica“ nr. 6/1955 — un prototip al 
acestui procedeu). 

lată, pe de altă parte, expresiva melodie a 
cîntecului „Ţesătoarea“ de I. Chirescu, în al că- 
rui text (versuri de St. Tita) ideea muncii so- 
cialiste apare declarativ, neartistic, neconvin- 
gător pentru copii: 


„Și urzeala crește, creşte, 
Căci urzeala din război 
Ne îmbracă azi pe noi“. 


In această lipsă de exigenţă a compozitorului 
față de textul folosit sub melodie trebuie cău- 
tată și cauza pentru care și potrivirea metrului 
melodiei cu cel al versurilor pare discutabilă. 
In orice caz, se poate vedea că mai greu vor 
putea copiii să respire după cele șapte silabe 
ale versului sau după cele unsprezece ale rîn- 
dului melodic aparent (cu micul refren interior) 
dacă — spre a evita respirația la mijlocul cu- 
vîntului — le vom cere să nu respire după șase 
silabe, așa cum structura melodiei o cere și 
cum ei ar face-o în chip firesc, 

Sau iată cîntecul lui V. Timiș „Prietenia ne 
e dragă“. Cu toată melodica înaripată, din 
cauza 'modului neartistic al textului, cîntecul 
nu-și va atinge țelul mai complex de a aduce 
copilului, o dată cu bucuria cîntului coral fru- 
mos, ideea măreției idealului «de pace și prie- 

tenie precum şi sentimentul direct al angre- 
nării sale, prin munca harnică de școlar, în 
lupta pentru realizarea acestui ideal. 


„Notele bune şcolarii adună 

Ca spice din holdele verii 

Un cîntec de pace prin muncă răsună 
Il cîntă voioşi pionierii. 


Multe din cîntecele nereușite au ca text o 
imagine neveridică a copiilor ce-şi povestesc o 
acţiune sau un joc al lor. Acest procedeu își 
are rostul în grădinițele de copii, la cîntecele 
însoțite de anumite mișcări imitative sau de 
anumite jocuri; devine însă șablon în momen- 
tul cînd e folosit unde nu trebuie — la copiii 
de la 7 ani în sus, care pretind o imagine mai 
veridică și mai complexă a lumii înconjurătoare 
(vezi de ex. „Zi de iarnă“ de G. Derieţeanu 
sau „Cu mingea“ de L. Teodosiu). 

Nu vor cuceri pe capii nici acele cîntece care 
pleacă de la imagini poetice statice, idilice, ale 
naturii sau diferitelor munci, imagini în gene- 
ral fără mișcare, unde nu se întîmplă aproape 
nimic. Asemenea imagini de mic pastel cer 
măiestrie și, dacă se repetă, devin șablon sau, 
cel puţin, monotonie, dînd copiilor sentimentul 
neplăcut de viaţă neinteresantă. Astfel de pas- 
teluri se întind la unii compozitori, pe cicluri 
întregi, după anotimpuri ! 

Este adevărat că în tematica cîntecelor pen- 
tru cei micuţi (pînă la 7 ani), cu greu se 
poate depăşi sfera micilor întîmplări din na- 
tura ce-l înconjoară imediat, dar în mici un caz 
imaginea nu trebuie să constea numai din 
descrieri statice. Printre cele 18 cîntece ale 
broşurii „Din folclorul copiilor“ de Nelu Io- 
nescu, nu este nici unul a cărui imagine lite- 
rară să nu conțină o acțiune sau o descriere 
interesantă. Aceste posibilități interne ale tex- 
tului literar explică faptul că, deși cea mai 
mare parte dintre ele sînt construite pe un sin- 
gur rînd melodic (şi acela numai de două mă- 
suri — adevărate motive vocale în felul lor) 
ele nu sînt monotone și se pretează la mici 
prelucrări artistice vii, sugestive și relativ 
destul 'de variate. Bune exemple de prelucrare 
melodică creatoare a acestor „formule“ melo- 
dice copilărești se află în vechiul manual de 
muzică pentru clasa I-a de Brăiloiu și Croito- 
ru. lată o cale nimerită de a învăța măiestria 
în acest gen. Un asemenea principiu de creaţie 
întîlnim la D. Kiriac şi G. Cucu. De aici deo- 
sebirea între cîntecele descriptive ca „Seceri- 
şul“ sau „Fierarul“ lui Kiriac sau povestea 
„Mincinosului“ lui Cucu pe de o parte, și între 
roz-albele imagini ale anotimpurilor lui De- 
riețeanu sau aceeași temă a mincinosului imi- 
tată de Stancu după un cunoscut clișeu francez. 

In legătură cu lipsa de exigenţă şi citeodată 
de pricepere față de textul cîntecului, mai tre- 
buie pusă și lipsa orientării clare în destinarea 
cîntecului (pentru care categorie de vîrstă a 
copilului se scrie cîntecul), din care rezultă 
adesea faptul că unele cîntece — chiar și 'din- 

tre cele reușite, dacă le privim „în sine“ 

nu pot fi folosite în practică. Confruntat cu ne- 
cesitatea executării, despre cîntecul „Săniuţa 
zboară“ de G. Derieţeanu, nici compozitorul 
însuși nu va putea să precizeze pentru care 


vîrstă a copiilor l-a compus, versurile fiind 
pentru cei micuţi, ambitusul melodiei — o de- 
cimă — depăşind posibilităţile vocale ale copi- 


lului, în general, iar nivelul coral fiind pentru 
copii de 9—12 ani, ceea ce ne duce la conclu- 
zia că, de bunăvoie, copiii nu se vor osteni să-l 
cînte. In diferite variante, acesta este cazul 
multora dintre cîntecele de care ne-am ocupat 
aici. 

Concluzia este că compozitorii trebuie să 
considere creaţia lor de cîntece pentru copii 
nu ca o creație minoră ci ca o parte a educa- 
tiei pe care statul nostru o dă copiilor 'de azi — 
cetăţeni culți de miine și continuatori ai con- 
struirii societăţii fără exploatare. În cadrul edu- 
caţiei estetice a copiilor, muzica și, în special, 
cîntecele compuse pentru ei trebuie să aducă, 
prin inspiraţia lor nouă, proaspătă, izvorînd 
dintr-o viziune realist-socialistă a vieţii, o în- 
tregire armonioasă a conținutului nou, realist- 
științific al întregii educaţii școlare. Impreună 
cu alte mijloace de exprimare artistică, cînte- 
cele noi de care au nevoie copiii noștri vor tre- 
bui să dea aripi, căldură și frumuseţe marilor 
idei şi năzuinţe ale 'epocii noastre și cărora ce- 
lelalte laturi ale educaţiei şcolare le dă în- 
telesu! științific. Astfel, ideile de pace, priete- 
nie între popoare, mersul firesc spre comunism, 
vor putea deveni mai ușor forțe constructive 
ale vieţii noi. De aici rezultă că o condiţie de 
bază a unei bune creații artistice pentru copii 
este cunoașterea adîncă a psihologiei copiluiuii 
de azi, a tendinței dezvoltării interesului său 
spre aspectele noi ale vieții. 

Credem că sînt cîteva probleme ale creaţiei 
de cîntece pentru copii care cer să fie rezol- 
vate de fiecare compozitor. Cultura literar-poe- 
tică a compozitorului și colaborarea activă cu 
poetul sînt absolut necesare dacă vrea să gă- 
sească soluţii personale din punct de vedere 
miuzical, tematicii largi pe care interesul copi- 
lului de azi o cere. La origine și, în general, 
cîntecul este o poezie cîntată. Ca și în cînte- 
cul popular, în cîntecul pentru copii nu se poa- 
te despărţi creația poetică de cea muzicală. De 
aceea este imperios necesar ca poezia destina- 
tă a fi cîntată de copii să fie aleasă cu mare 
exigență. De asemenea, chestiunea limbajului 
emoțional-melodic pentru copii nu poate și nu 
trebuie să fie rezolvată altfel decît plecînd ide la 
melosul popular; acesta este limbajul muzical 
matern al copiilor noștri. Accesibilitatea, în ca- 
zul cîntecelor pentru copii, este o normă mai 
severă decît în alte cîntece. De aceea, măiestria 
cu adevărat mare ce se cere în acest caz com- 
pozitorului este de a promova noul în invenţie 
și expresie fără să piardă în primul rînd din 
vedere cărei categorii de copii se adresează. 
Cultivarea în primul rînd și cu cea mai mare 
grijă a cîntecului destinat să fie cîntat de copii 


în masă nu poate să împingă pe plan secundar 
creația cîntecelor de artă corală mai dezvol- 
tată, destinate a fi cîntate pentru copii de către 
coruri de copii de înalt nivel artistic sau de 
către coruri profesionale obișnuite. 

lar lucrul cel mai frumos ar fi ca compozi- 
torii ce compun în genurile mari ale muzicii 


să nu uite că, dacă pentru fiecare simfonie, 
sonată, oratoriu sau operă ar scrie și cîte un 
frumos cîntec pe care copiii l-ar cînta cu drag, 
aceștia nu-i vor uita nici ei la rîndul lor pe 
compozitori şi, atunci cînd vor fi mai mari, 
se MR interesa şi vor asculta cu drag marile lor 
creaţii. 


Pe marginea creaţiei de cîntece pentru copii 


de A. IVĂŞCANU 


Å titia creatori trec pe lîngă cîntecul pen- 
tru copii, micul cenuşotcă, fără să-l zărească ! 
Unii îl privesc cu interes, dar, socotind că nu 
se pot coborî la nivelul înțelegerii celor mici, 
trec mai departe. Faptul că din cîntecele pentru 
copii care apar, bună parte se sting ca boabele 
de rouă, e un indiciu că drumul creaţiei pentru 
copii înseamnă, în realitate, coborire nu suire : 
pasă-mi-te, copilul cerne prin sită deasă şi ali- 
pește inimii sale numai ceea ce a fost simţit și 
realizat, în adevăr, pentru el. 

In rîndurile care urmează ne vom referi la 
cîntecul propriu-zis cu sau fără acompania- 
ment — muzica instrumentală pentru copii, sce- 
netele cu cîntece, suitele etc. constituind un 
capitol aparte, care nu intră în sfera de pre- 
ocupări a acestui articol. 

Dascălii de muzică, învățătorii și toţi acei 
care lucrează cu copii, îşi pun deseori între- 
barea: ce cîntăm? Copilul aşteaptă un cîntec 
în care să audă aievea, freamătul pădurii sau 
o veveriță dîndu-se huța, cîntecul nicovalei sau 
hîrşiitul rîndelei, zumzăitul albinei sau țupăitul 
unor iezi: adică viaţa, armonios împletită cu 
fantezia. 

Scriitorul Eusebiu Camilar a spus o vorbă 
frumoasă : „Totul depinde de osteneală“ ! Dacă 
s-ar cuprinde înțelesul întreg al acestui cuvînt, 
cîntecele care se arată şi dispar ca scînteile de 
licurici, ar fi mai puține. 

Cîntecul de masă este o punte de legătură 
între cîntarea din popor și formele evoluate ale 
muzicii culte. Sutele de mii de mici școlari sînt 
o „masă“ impresionantă, iar repertoriul muzi- 
cal pentru mulțimea aceasta de cîntăreţi, o se- 
rioasă problemă de creaţie. 

Nu s-ar putea spune că tiparniţele au fost 
ferecate cîntecului pentru copii. Indrumările me- 
todice pentru predarea muzicii în școala ele- 
mentară, cu anexe, precum și volumele de cîn- 
tece școlare pentru voci egale, publicate de 
Ministerul Invățămîntului, oglindesc grija aces- 
tuia de a pune la dispoziția micilor elevi şi a 
cadrelor didactice repertoriul cuvenit. In Edi- 
tura Tineretului au apărut, de asemenea, un nu- 
măr apreciabil de broșuri cu cîntece pentru 
copii. Astfel, cantitativ, nu ne putem plinge: 
problema e valabilitatea repertoriului existent 
și nevoia îmbogăţirii, împrospătării sale. 


Au avut loc cenacle ale Uniunii Compozito- 
rilor din R.P.R. conşacrate muzicii celor mici 
la care, după analiza cuvenită a pieselor au- 
diate, s-a subliniat necesitatea exprimării for- 
mei naţionale în cîntecul pentru copii și legarea 
acestuia de viață. De acest deziderat au fost 
pătrunși și unii dintre înaintași ca de pildă D. 
G. Kiriac. Cunoscuta sa afirmaţie „Soarta mu- 
zicii romînești în școală se hotărăşte“ demon- 
strează cît de conştient era el de importanța 
cîntecului pentru copii și tineret școlar. Piese 
ca „Fierarul“, „Cîntec de leagăn“, „Mama“, 
„Secerişul“, „Du-te iarnă“ vădesc o nedez- 
minţită întrepătrundere a cîntecelor sale șco- 
lare cu muzica populară. D. G. Kiriac și-a dat 
limpede seama că primenirea vieții muzicale 
trebuie să înceapă de la mugur: de la sensibi- 
litatea receptivă a copilului. Dintre elevii săi 
au realizat preţioase lucrări în acest domeniu 
G. Cucu şi I. D. Chirescu, tot aşa cum în Ar- 
dea! a făcut compozitorul sibian T. Popovici. 
Raportarea principiului pedagogic la reperto- 
riul copilului, înglobarea acestuia în imperati- 
vul artei populare a fost o preocupare con- 
stantă a prof. George Breazul. 

Se poate vorbi de realizări pozitive în do- 
meniul creației recente pentru copii. Astfel, 
compozitorul Ion Vanica, dirijorul corului de 
copii Radio, autor al unor cîntece de școală, 
de nace, cîntece cu subiecte din natură, e pre- 
ocupat în lucrările sale, cu deosebire, de ele- 
mentul melodic. Melodia și îmbinarea acesteia 
cu textul sînt condiţiile esenţiale care asigură 
trăinicia unui cîntec şi atașarea spontană a 
copilului faţă «de activitatea muzicală, în sine. 
Prezenţa climatului modal în cîntecele lui Ion 
Vanica ar imprima acestora un mai pronunțat 
caracter popular. 

O notă de prospeţime melodică și ritmică o 
aduc cîntecele pentru cei mici ale compozito- 
rului D. D. Stancu. 

Printr-un fond armonie mai bogat și prin 
tratarea imitativă a părţilor corale, favorizată 
de unele motive, piesele sale ar fi cîștigat mult. 
Compozitorul care caută să se inspire din muzi- 
ca populară — cazul lui D. D. Stancu — tre- 
buie să promoveze veridic intonaţia populară 
în creația sa: o notă străină folclorului nostru 
se face simțită în unele din cîntecele sale, dău- 
nînd calității acestora. 

„Cîntecele din folclorul copiilor“ în prelucra- 
rea lui N. Ionescu ridică o serie de probleme. 
Aproape toate piesele volumului amintit pre- 
zintă un singur motiv melodic. In armoniza- 
rea corală a unor asemenea cîntece este însă 
necesară o diversitate în circulaţia motivului. 
Un motiv, oricît de sumar, poartă în el însuși 
formula de tratare: cu toate mijloacele res- 
trînse pe care și le poate îngădui compozitorul, 
lucrînd de pildă la două voci de copii, trebuie 
realizat un grai comun al părţilor. In cazul 
nostru, autorul caută a ilustra conţinutul lite- 
rar cu mijloacele oferite de acompaniamentul 
pianistic. Dar dacă acompaniamentul instru- 
mental nu se întreţese cu elementul melodic 
respectiv şi nu absoarbe substanța tonală a 
acestuia, e primejduit a deveni o suprapunere 
anacronică. Corespondenţă între motivele cîn- 
tecelor de care ne ocupăm şi părţile însoţitoare, 
acea „unitate de cadru“ cum o numește Bartok, 
nu este realizată deplin. 

Sublinierea momentului psihologic și descrip- 
tiv al textului, sugerarea atmosferei respective, 
le întîlnim în acompaniamentul compozitorilor 
A. S. Benţia, M. Socor, V. Oniţiu: celinchet de 
clopoței, clipiri de licurici, momente de umor. 

t Un cîntec pentru copii trebuie să expună 
limpede, fără artificii, fapte de viaţă capabile 
a stîrni interesul și entuziasmul copilului, ţi- 
nînd seama de preocupările vîrstei. Dacă în- 
tîmplări cu haz din lumea gizelor (O. Cazimir 
are neîntrecute texte de acest fel) cîștigă ne- 
mijlocit interesul celor micuţi, școlarii ciclului 
elementar II aderă, mai degrabă, la cîntecele 
care le evocă viaţa reală. Creatorul de cîntece 
pentru copii trebuie să cunoască taina expri- 
mării echilibrate: depășind schematismul ne- 
concludent, să evite dezvoltările inutile. 

lată ce spun Indrumările Ministerului In- 
vățămîntului : „creaţiile muzicale pe care le 
învaţă elevii în școală trebuie să răspundă ace- 
loraşi cerințe artistice pe care le pretindem 
şi de la arta destinată adulţilor. Numai muzica 
valoroasă din punct de vedere artistic îl poate 
influenţa pe copil“. 

Exigenţa copilului în materie de artă nu 
poate fi bagatelizată : acesta sezisează cu age- 
rime, o izbutită ilustrare melodică a unui text 
captivant. De cîtă măiestrie va trebui să dea 
dovadă compozitorul spre a se ridica de exem- 
plu la înălțimea poeziei „La mijloc de codru 
des“ (cel mai mare poet romîn trebuie cîntat 
şi de copii!)! Dacă, melodic și în ansamblu, 
nu se face simțită acea izbucnire spre luminiş, 
sau adînca legănare de unde, versul eminescian 
e rănit. 

Copiii iubesc mult cîntecele de muncă. Ex- 
primate însă în formă săracă, fără fervoare, 
acestea nu conving, nu mișcă. Un cîntec de 
muncă nu e un pretext de a spune ceva con- 
venţional copilului, ci purtătorul — cu mij- 
loace sobre — atmosferei de elan, de încordare 


a muncii adevărate, iar graiul său de expri- 
mare nu poate fi decît cel firesc, popular. 

In delimitarea dintre simplu, accesibil și facil 
se poate produce ușor o confuzie, mai cu sea- 
mă în cazul unui autor grăbit. Un cîntec tre- 
buie să se pîrguiască — dacă se poate spune 
astfel — în simţirea compozitorului, nu s-alergi 
cu el, crud, la revistă sau la editură. Melodiile 
lipsite de conciziune, de contur ferm, obosesc 
pe copil. Să ne gîndim la băieţii claselor V-VII, 
care, din cauza cunoscutelor tulburări organice, 
au posibilități de cîntare limitate. Kiriac reco- 
mandă „genului acesta mititel“ o „formă vizibil 
conturată“, „să se vadă bine unde începe şi 
unde sfirșește fraza“. Discontinuităţi ritmice 
nejustificate dăunează, în aceeași măsură. 

Formaţii corale bune, cum au bunăoară șco- 
lile elementare de muzică, duc lipsă de coruri 
dezvoltate. Să ne gîndim cu ce încîntare s-ar 
pregăti și executa o piesă care ar prezenta, de 
pildă, efecte descriptive, imitative (un „cotco- 
dac“ general, să zicem, cum obișnuiau pre- 
clasicii). 

* 


Cîntecul pentru copii nu mai poate fi igno- 
rat. Uniunea Scriitorilor din R.P.R. ne e pildă 
şi îndemn. In cadrul consfătuirii tinerilor scri- 
itori, într-un seminar de creaţie, îndrumat «de 
scriitori cu experiență, au fost dezbătute exclu- 
siv probleme de literatură pentru copii. Sem- 
nalăm cuvintele apăsate spuse cu acest prilej 
împotriva superficialității scrisului pentru co- 
pii precum şi a nesiguranţei care domnește la 
Editura Tineretului. Mustrarea să vizeze singur 
sectorul literar ? 

Din preocupările unor filiale ale Uniunii 
Compozitorilor din R.P.R. nu lipsește cîntecul 
pentru copii. La Cluj, bunăoară, un concurs in- 
terșcolar de coruri a avut ca scop și îmbogăți- 
rea repertoriului existent. Acest fapt credem că 
trebuie să devină o preocupare constantă a Uni- 
unii, îndrumînd și ajutînd pe acei ce se simt 
atraşi spre genul muzicii pentru copii. 

Reintroducerea studiului muzicii în planul 
de învățămînt vădeşte interesul crescut al ofi- 
cialității față de educaţia și creația noastră 
muzicală. Cu atît mai mult rămîne mereu ac- 
tuală problema selecționării repertoriului. 

Arcuind peste dibuirile și nedumeririle tre- 
cutului, trebuie realizat repertoriul pentru micii 
școlari, calitativ valabil. Oricît de măruntă e 
petala de „nu mă uita“, ea nu-i mai puţin floa- 
re decît un bujor sau un mac uriaș: și una 
și alta sorb aceeași sevă și sînt luminate de 
același soare. Restrînsele mijloace de expresie 
ale unui cîntec pentru copil, pot şi trebuie să 
reflecte atît poporul și pămîntul acesta, pe 
care trăim, cît şi focul talentului creatorului 
său. Un adevărat creator de frumuseți pentru 
copii, cunoaște și pătrunde înţelesul cuvintelor 
lui G. Coșbuc: „A scrie pentru copii e foarte 
greu tocmai fiindcă e foarte uşor“! 


Figuri de muzicieni dispăruți 


Ştefan Popescu) 


de ION DUMITRESCU 


maestru emerit al artei 
laureat al Premiului de Stat 
prim secretar al Uniunii Compozitorilor 


Din noiantil anilor care au trecut peste 
tinerețea mea de student, se desprinde figura 
profesorului Ștefan Popescu. , 

In multe după-amiezi, mai întîi în sala din 
subsolul Conservatorului din strada Ştirbei, 
mai apoi în Cîmpineanu, i-am ascultat povața 
și i-am prins învățătura. 

Eram studenți pe atunci. Clasa de cor și 
dirijat număra sute de băieţi și fete, strînși 
din toate colțurile ţării să învețe muzica. For- 
mam un cor mare de suflete tinere și entu- 
ziaste, cu viitorul în față. Și de multe ori, cu 
stomacul gol, înotînd prin nămeţii Bucureștiu- 
lui, alergam ca să respectăm ora de începere 
a cursului, pentru că profesorul nostru era 
punctualitatea însăși. 

Fram mulți şi feluriți, buni și răi, conștiin- 
cioşi și lăsători, studenți proaspăt veniţi, sau 
învechiți la cursuri și ne consideram cu toții 
copii de suflet ai profesorului nostru. Ne cu- 
noştea pe fiecare, ne alinta pe toţi, ne mustra 
cu dragoste şi rămîneam permanent prieteni. 


Maruca da Iofan Spessa 


„ud zf 


Un manuscris muzical al lui Şt. Popescu 


Ştefan Popescu 


De la profesorul Ștefan Popescu am învăţat 
multe. In clasa lui, în orele lungi din după- 
amiezile posomorîte de iarnă, ne strîingeam ca 
puii neîncercaţi la zbor, lîngă meșterul învăţă- 
tor. lar în primăverile cînd Cișmigiul de ală- 
turi rîdea în flori albe și roz, uitam de dra- 
goste, uitam de soare, buchisind pe Gluck, pe 
Monteverdi, pe Haydn şi Cezar Frank, 

Și n-aş depăna cu duioşie amintirile care 
mă năpădesc, dacă nu l-aș fi iubit pe profe- 
sorul meu și dacă zilele de atunci nu mi-ar îi 
amintiri scumpe. 

Și acum, după atîția ani, îmi dau seama de 
strădaniile și roadele muncii lui. 

In muzica noastră romînească, edificiu tînăr, 
pe care cu toţii dorim să-l înălțăm, pînă peste 
nori, fiecare efort, fiecare contribuție adusă, re- 
prezintă o piatră pe care vremurile, intempe- 
riile nu vor putea s-o facă să piară. 

Şi profesorul Ştefan Popescu și-a închis în 
această mîndră zidire viaţa, strădaniile şi su- 
fletul. 

Elevii lui, răspîndiţi azi pe toate meleagurile 
țării, poartă cu ei dar din darurile împărţite 
odinioară cu mărinimie tuturor de profesorul 


Ștefan Popescu. 


*) La baza “însemnărilor de faţă se atlă cuvîntul ţinut de 
autorul lor cu prilejul înmormântării muzicianului şi profeso- 
rului Ștefan Popescu, în ziua de 10 iulie a c. 

Nu gîndeam pe atunci la această zi a dez- 
nodămîntului firesc, nu mi l-am închipuit nici- 
odată pe profesorul nostru decît vesel și har- 
nic, grăbindu-se să nu întîrzie după ora unu 
la curs, dirijindu-și corul la Producțiile de la 
Ateneu, colindînd țara cu studenţii lui. 

Profesorul Ştefan Popescu a trecut obştescul 
prag spre liniștea eternă. 

Alături de Musicescu, de Vidu, de Dima, de 
Kiriac, de Cucu, în istoria muzicii romînești, 
figura blîndului și neobositului profesor de cor 
și «dirijat de la Conservatorul din București își 
are locul său pentru totdeauna. 

lar această zi de miez de vară — negîndită 
și nesocotită pe răbojul vieţii tinereşti și nă- 
valnice de acum 20 de ani, cînd îi ascultam 
lecţiile — care ne stringe pe mulţi dintre cei 


de atunci în preajma profesorului și prietenului 
nostru, o dăruim recunoștinței şi despărțirii 
pentru totdeauna. 

Duioșia amintirilor mă copleşeşte, respectul 
față de profesorul meu mă înclină, iar dragos- 
tea prietenului de mai tîrziu îmi aduce în ochi 
lacrimi de regret. 

In acest mormînt se închide o lumină, pur- 
tată la noi de peste ţări și timpuri: sub ochii 
închiși, - imaginea Parisului de odinioară, în 
inima împietrită, recunoștință pentru Vincent 
d'Indy. Şi din această flacără ne-am împärtä- 
şit cu toţii, fiecare după dorul și după puterile 
noastre. Și pentru aceasta, în fruntea cortegiu- 
lui trist de astăzi, merge recunoștința multor 
generaţii de elevi ai lui Ştefan Popescu, al că- 
rui nume va rămîne înscris pe palmaresul celor 
care s-au străduit pentru muzica noastră. 


luliu Mureşianu 
de dr. AUREL MILLEA 


Compozitorii romîni din a doua jumătate 
a veacului trecut, întorși de la studii din străi- 
nătate, se străduiesc să pună bazele unei mu- 
zici naţionale rominești, întemeiate pe folclor. 
Concepţiile lor artistice se conturează prin lu- 
crările muzicale și îndeosebi prin articolele pu- 
blicate în „Musa Romînă“, prima revistă ro- 
miînească de acest gen, al cărui animator era 
compozitorul Iacob I. Mureșianu, fost profesor 
de muzică al școlilor din Blaj. 

El consideră sarcina creării muzicii culte 
romînești drept imperativ naţional. In artico- 
lele sale precizează cum trebuie studiat folclo- 
rul muzical, cum trebuie selecționate pe re- 
giuni melodiile, cum trebuie transcrise acestea 
cu toate variantele lor, ce armonizare să li se 
dea, ce prelucrare pot suporta acestea fără pe- 
riclitarea caracterului lor, cum se vor putea 
inspira viitorii creatori din melosul popular: 
„Toate spiritele întreprinzătoare să se inspire 
din folclor, să compună numai lucrări cu ca- 
racter romiînesc, avînd acestea să construiască 
viitorul edificiu măreț al muzicii clasice romi- 
neşti, acesta fiind cel mai important scop că- 
ire care trebuie să tindă muzica noastră“. 

Prin revista „Musa Romină“, Iacob Mure- 
șianu a contribuit mai mult decît oricine din 
generația sa, la cunoașterea frumuseţilor fol- 
clorului nostru muzical. El a atras atenția că 
sîntem posesorii unei comori de melodii, care, 
prin varietatea, originalitatea, dar mai aies 
prin ritmul lor specific, izvorite toate din 
pulsaţia vieții poporului, conţin infinite posi- 
bitități de inspiraţie. 

Acestea erau preocupările care conturau at- 
mosfera muzicală din casa părintească din 
Biaj, unde la 29 ianuarie 1900 s-a născut acela 
care va deveni în curînd continuatorul genera- 
țiilor de artişti din această familie, Iuliu Mu- 
reşianu, numit din copilărie „Luchi“. 

Fire vioaie, neastîimpărată,  iscoditoare şi 
mereu cercetătoare, Iuliu Mureșianu a avut o 
copilărie plină de zburdălnicii. Inzestrat cu un 
spirit 'de bun observator, el dispunea de raic 
copil de o mare putere de receptivitate. Ghidu- 
şiile și ştrengăriile copilărești nu-l împiedicau 
să fie atent la muzica ce se făcea în casă. 
Stătea ceasuri întregi în apropierea părinţilor, 
pe care îi urmărea atent în cursul lecţiilor de 
muzică, observînd și asimilînd învățăturile lor. 
Cînd se înjgheba seara cvartetul obișnuit și 
cînd la pian cînta tatăl sau mama sa, Luchi 
era nelipsit din cameră. 

La doi ani, relatează membrii familiei, cînta 
la pian orice melodie ușoară, bătînd clapele cu 
un singur deget. A fost dăruit, se vede, cu tot 
talentul părinţilor săi, care pe atunci se lup- 
tau din greu să învingă mizeriile unei vieți de 
profesor slab retribuit. 

Tatăl său, remarcînd talentul muzical al. co- 
pilului, i-a dat primele instrucțiuni la vioară 
și după cîțiva ani, adolescentul cînta în or- 
chestra liceului, devenind cel mai bun violo- 
nist al acesteia. 

In 1911 ia parte și el la serbările „Astrei“, 
cînd s-a cîntat cea mai de seamă compoziție a 
tatălui său „Mănăstirea Argeșului“. Atunci a 
avut prilejul să asculte prima orchestră simfo- 
nică, cea a Primăriei din Sibiu, rămînînd fas- 
cinat. Indeosebi i-a plăcut varietatea de instru- 
mente, pe care pînă atunci nu le-a mai văzut. 

Războiul din 1916 îl izgoneşte şi pe el din 
casa părintească. Grijile sporesc. După citeva 
luni de suferinţă, stăpînirea ordonă redeschide- 
rea școlilor din Blaj. Profesorul Mureşianu 
este nevoit a-și lăsa, în prag de iarnă, familia 
la Beiuș și a se întoarce cu fiul său Luchi la 
Blaj. In iarna acestui an profesorul se îmbol- 
năvește și la 25 mai 1917 se stinge. Luchi 
avea atunci abia 17 ani, iar familia era lipsită 


Iuliu  Mureşianu 


de orice ajutor. In anul 1918, tînărul elev este 
chemat sub arme și dus pe frontul italian. Aici 
cunoaște ororile războiului. Nu scapă ide acolo 
decit toamna, după prăbușirea monarhiei aus- 
tro-ungare. 

Printre soldații întorși de pe front și printre 
lăutarii din Blaj, Iuliu Mureşianu își regă- 
seşte o seamă de vechi prieteni și cu ei for- 
mează o mică orchestră, iar peste puţin timp 
un cvartet. 

Mutîndu-se familia în iarna 1919 la Cluj, se 
înscrie mai întfi la drept. Injghebează printre 
studenți o orchestră și un cor, cu care dă mai 
multe reprezentații. După un an, cînd Conser- 
vatorul a fost reorganizat de Tiberiu Bredicea- 
nu, Luchi Mureșianu părăsește dreptul și se 
înscrie la această școală, la care este numită 
și mama sa profesoară de pian. Peste un an 
studentul Mureșianu primește o bursă pentru 
a studia muzica la Torino. Dar în 1922, sistîn- 
du-i-se bursa, se întoarce la Cluj. Un an mai 
tîrziu pleacă la Conservatorul din Lipsca, unde 
după studii de armonie și contrapunct făcute 
cu Otto Wittenbecher şi de compoziţie cu Paul 
Graener, se întoarce în 1924 acasă, iar în 
toamna aceluiași an este numit profesor de 
muzică la liceul evreiesc „Tarbut“ din Cluj. 
Numit profesor la liceul de băieți din Odorhei, 
unde funcționează pînă în 1929, fiind un an 
detaşat la liceul din Dumbrăveni, în 1929 se 
mută la liceul din Turda, dedicindu-se unei 
activități muzicale și mai intense, decît în cei 
patru ani anteriori. 

Chemat apoi la Seminarul pedagogic din 
Cluj la care funcționează pînă la dictatul de la 
Viena, cînd se întoarce din nou la fosta sa 
catedră din Turda, în 1945, revine la Cluj, 
fiind numit profesor la Seminarul pedagogic, 
iar după un an, trece la Conservatorul maghiar 
de muzică din același oraș, ocupînd catedra de 


teorie și solfegii. Peste cîţiva ani, este chemat 
la Institutul Romîn 'de Artă, iar mai tîrziu, 
după reînființarea Conservatorului de muzică 
„George Dima“ trece la acest institut, unde va 
funcționa pînă la sfîrșitul vieţii. 

La 15 februarie 1956 se stinge, lăsînd în 
urma sa o remarcabilă operă muzicală. 
* 


După primele debuturi ale Cvartetului din 
Blaj, cînd Mureșşianu are prilejuri de a cunoaș- 
te melodii populare, ca și interpretările izvo- 
rîte din talentele înnăscute ale țăranilor și lău- 
tarilor de la sate, cînd poate observa dansuri 
şi obiceiuri, pornește adevărata creație muzi- 
cală a artistului. Mai multe piese, compuse 
încă la Torino, Cluj și Lipsca, sînt urmate de 
două compoziţii care atrag atenția şi anume: 
Cvartetul de coarde în la minor, scris în stilul 
moștenit de la tatăl său şi poemul liric „Sa- 
nia“. 

Curînd după aceasta, scrie al doilea cvartet 
de coarde și o serie de piese pentru cor mixt 
și cor bărbătesc. 

Serbări școlare, concerte date prin Odorhei, 
Dumbrăveni, Blaj, Cluj etc., completează va- 
canțele acestor ani, în cursul cărora Iuliu Mu- 
reşianu devine interpret apreciat și bun cu- 
noscător al literaturii muzicale  romîne și 
străine. 

Drumeţind prin viroage și coclauri, peste 
dealuri și coline, prin munții şi prin pădurile 
Munţilor Apuseni, ascultă atent doinele, chiui- 
turile, horele și învîrtitele, colindele și boce- 
tele satelor pe care le cutreieră și popasurile 
sale devin „ore de studiu“ așa cum spune 
undeva maestrul Sadoveanu. Caietele lui de 
schiţe dovedesc că multe 'din acordurile com- 
poziţiilor de mai tîrziu au originea în aceste 
ceasuri de reculegere. 

Ajungind la Turda, tînărul profesor înfiin- 
țţează aici un cor mixt al muncitorilor, în care 
cuprinde și ţărani, un cor bărbătesc și o for- 
maţie simfonică, pe care o denumește în amin- 
tirea tatălui său „Orchestra simfonică lacob 
Mureşianu“. 

In 1930 termină balada „In cimitir“, pentru 
voce cu acompaniament de orchestră și tot în 
acest an scrie „Patru dansuri romiînești“ pen- 
tru pian. 

In anul 1933, Iuliu Mureșianu este primit în 
„Societatea Compozitorilor Romiîni“ din Bucu- 
rești, fiind distins de trei ori cu premiul „Geor- 
ge Enescu“. 

Studiind fără încetare operele marilor com- 
puzitori, el caută să pătrundă în tainele crea- 
ției lor. Misele solemne, ca și oratoriile com- 
pozitorilor apuseni îl cutremură şi pe el, cum 
îl copleşiseră odinioară pe tatăl său. Rod al 
acestor preocupări este Liturghia nr. | cu 
acompaniament de orchestră, scrisă la Cluj în 
anul 1938—1939. 

In anul 1936 compune prima sa lucrare mai 
mare „Suita romînească nr. 1 pentru orches- 

tră“. Titlurile celor şase părți, din cîte se com- 
pune această lucrare, sugerează auditoriului 
imagini transilvane variate: 1. Dans ţără- 
nesc; 2. Bocet; 3. Vara la cîmp; 4. Ca la 
ospețe; 5. Colind și 6. Adunarea la joc, sînt 
icoane din satele vizitate de compozitor. Suita 
aceasta s-a executat în primă audiție, dirijată 
de autor, la 20 septembrie 1936, la concertul 
festiv al „Astrei“, cînd s-a serbat la Blaj ju- 
bileul de 75 de ani al acestei societăți cultura- 
le. A fost un concert de mare răsunet. 

In 1938, Iuliu Mureşianu compune a doua 
suită pentru orchestră, intitulată „Romantica“, 
lucrare premiată la concursul ţinut atunci în 
Blaj, sub președinția lui George Enescu, iar 
„Concertul romînesc pentru pian şi orchestră“ 
îl termină încă în anul 1940, înainte de a pă- 
răsi Clujul, lucrare care obține şi ea premiul 
„George Enescu“ în acelaşi an. 

In 1941 apar „Dansurile rominești“ pentru 
orchestră, apoi cîteva piese corale: „Seara“, 
„Doina“ etc., şi un „Marş“ pe textul lui P. Cer- 
na pentru cor mixt și orchestră, care a fost 
onorat la concursul Societății de Radiodifuziune 
din acel an, cu premiul I. 

Două idoine „Vai inimă“ și „Cînd treci bade 
pe la noi“, pentru voce solo cu acompaniament 
de orchestră, compus tot în acel an în Turda, 
ne redau climatul sentimental al autorului din 
acea vreme. In 1944 termină alte două „Litur- 
ghii“ (a Il-a şi a III-a pentru cor mixt). Amîn- 
două sînt lucrări excepționale, care vor ocupa 
totdeauna un loc de frunte în literatura muzicii 
bisericești. 

Creația muzicală din perioada cît compozi- 
torul a stat la Cluj este caracterizată mai ales 
prin lucrări programatice, prin continuarea şi- 
rului de compoziţii de mai mari proporţii și 
prin terminarea unor concerte pentru suflători. 
„Hora păcii“, „Cîntecul bărdașului“, „Imn de 


1 Mai“ sau „Cântec zboară“, evocă momente 
din munca $i lupta poporului nostru. Pe dru- 
mul aceleiași inspiraţii se înscrie și „Suita a 
IV-a simfonică“, care ne prezintă șase tablouri 
din viaţa copiilor pionieri. Un „Concertino 
pentru corn și orchestră“, „Concertul pentru 
fagot și orchestră“, „Concertul pentru trompetă 
și orchestră“, au fost ultimele gîndiri și reali- 
zări muzicale ale lui Mureşianu. Dintre aces- 
tea, „Concertul pentru fagot“ nu l-a mai putut 
asculta. 

Iuliu Mureşianu a lăsat o moștenire de 
aproape o sută de compoziţii din toate dome- 
niile, dintre care peste optzeci sînt terminate 
și deseori revizuite de autor. 

Avea încă multe proiecte și dorea să-și ter- 
mine lucrările mari începute: „Haiducul“, o 
operă pe textul scriitorului I. Dan, inspirat din 
romanul Bucurei Dumbravă, cu același nume 
și „Ardealul“, un poem care avea să cînte 
patriotismul său moştenit de la părinți şi de 
la strămoși. 

+ 

Ca om, el a căutat întotdeauna partea înso- 
rită a drumului pe care i-a fost dat să-l par- 
curgă în viață. S-a ferit de umbre, s-a ferit de 
ură. lubea viața şi toate manifestările ei. lubea 
oamenii și printre prietenii lui se puteau nu- 
măra ţărani și muncitori, lăutari şi muzicanți 
modești din orchestre populare. Toată lumea 
l-a avut drag însă și pe el. Elevii lui l-au 
adorat. In scurta lui viaţă, care la sfîrşit a fost 
chinuită de o groaznică boală, pe care zadar- 
nic s-a străduit s-o vindece, a avut însă și 
multe zile pline de soare. 

Rîndurile de față și-au propus doar evocarea 
personalităţii lui Iuliu Mureșianu, a cărei ope- 
ră se cere popularizată și studiată, astfel încît 
să-şi ocupe locul cuvenit în istoria muzicii 
noastre. 


Vadim Şumschi 


de SABIN DRĂGOI 


maestru emerit al artei 
laureat al Premiului de Stat 


La 24 aprilie a. c. s-a stins din viață 
compozitorul Vadim  Şumschi din Timișoara. 
Moartea sa pematură (V. Şumschi este născut 
în 1900) a lăsat regrete unanime și a cernit 
sufletele celor în mijlocul cărora a trăit și 
muncit peste trei «decenii, luînd parte activă la 
mișcarea cultural-artistică din Banat, încă din 
anii de după primul război mondial. 

L-am întîlnit şi cunoscut pe Vadim Șumschi 
în 1924 cînd, fiind numit profesor la Conserva- 
torul Comunal din Timișoara, l-am aflat pro- 
fesor auxiliar de vioară, împărțindu-și activi- 

tatea pedagogică cu cea de șef de fanfară a 
unui regiment de cavalerie. Curînd însă s-a 
lipsit de această din urmă îndeletnicire provi- 
zorie, care nu se potrivea cu temperamentul 
său, şi a trecut la corul catedral sîrbesc „Slo- 
ga“ ca dirijor, în care calitate a activat peste 
două decenii. 

Cam prin 1925—1926, Intreprinderile electri- 
ce ale Municipiului L.E.T. remarcîndu-i calită- 
țile, l-au angajat pentru organizarea unui cor 
şi orchestră de suilători ale muncitorilor de la 
tramvaiele comunale. Aici — putem spune — 


şi-a găsit adevărata vocaţie, cîmpul de activi- 
tate unde şi-a putut desfăşura calităţile sale 
de om şi muzician-pedagog. Democrat prin ati- 
tudinile sale, a știut să-și atragă dragostea și 
atașamentul muncitorilor care îl adorau, iar 
prin hărnicia şi devotamentul său a cucerit 
prețuirea. superiorilor săi. 

Nu a întîrziat mult nici aprecierea și stima 
largă a cetăţenilor, întrucît activitatea sa de 
la întreprinderea de unde a purces, a devenit 
curînd obștească, prin diferitele şi desele ma- 
nifestări ale ansamblului. 

El a creat o adevărată școală în jurul aces- 
tei formaţii. Membrii corului și fanfarei, munci- 
tori de la L.E.T, de provenienţă țărani săraci și 
muncitori agricoli din jurul Timişoarei, au tre- 
buit să fie alfabetizaţi muzical, să înveţe dife- 
rite instrumente astfel încît să-și formeze și să 
execute repertoriul cîntind pe note. Mai mult, 
a îngrijit și de creșterea unor tinere cadre pe 
lîngă ansamblu. 

In cadrul Asociaţiei corurilor și fanfarelor 
din Banat, a depus de asemenea o activitate 
merituoasă ca îndrumător, făcîndu-se iubit şi 
stimat și în mediul de la ţară. Cu ocazia de- 
plasărilor sale a cules, apoi a prelucrat folclor 
muzical sîrbesc. 

Vadim Şumschi a avut şi o bogată activitate 
creatoare, situîndu-se de la începutul carierei 
sale pe poziţii artistice înaintate. A scris cîn- 
tece pentru voce și pian, multe coruri şi prelu- 
crări pentru fanfară și orchestră, utilizînd teme 
populare romiînești și sârbești care au devenit 
mult cîntate şi unele publicate, înţelese și în- 
drăgite de masele largi ale poporului. 


Vadim  Sumschi 


In 1949 a fost numit, ca o recunoaștere a 
meritelor sale, conferenţiar muzical la Institu- 
tul de Artă. Din 1950, după transformarea sis- 
temului de învățămînt muzical, a rămas pro- 
fesor la şcoala medie de muzică, unde a func- 
ționat pînă în ultimele zile ale vieţii. 

Ca om și pedagog a avut o comportare blîn- 
dă, înțelegătoare, a avut răbdare și perseve- 
rență, ajutate de un tact deosebit, cu care s-a 
apropiat și înțeles cu oamenii, făcîndu-se iubit 
și apreciat de toți. 

Uniunea Compozitorilor pierde într-însul un 


“valoros membru, iar eu, un vechi prieten sincer 


și devotat. Fie ca aceste rînduri să însemne o 
mărturie a regretelor şi preţuirii mele, precum 
şi o subliniere a meritelor sale de neuitat. 


Din activitatea Uniunii Compozitorilor 


La 10 ianuarie a. c. a avut loc la Uniunea 
Compozitorilor din R.P.R. un cenaclu de muzi- 
că simfonică, în care s-au audiat (pe bandă de 
magnetofon) Simfonia a IV-a şi Simionieta a 
IV-a de maestrul Mihail Andricu. 

Participanţii la discuţii au subliniat deose- 
bita valoare a acestor lucrări pentru dezvolta- 
rea și afirmarea muzicii romîneșşti. Creaţia sa 
poartă pecetea unei personalităţi artistice ma- 
ture, bine conturate. In privința conţinutului 
lucrărilor audiate s-a relevat caracterul lor idilic, 
dar nu în accepțiunea peiorativă a acestui cu- 
vînt, ci în sensul unei contemplări vii, active 
a aspectelor din viaţă, filtrată prin sufletul 
unui artist calm, senin, cumpătat, în care nu 
lipsesc totuși accente dramatice, o tensiune de 
înaltă potenţă, străină de efecte exterioare. 

Au fost făcute observaţii în special în privin- 
ţa limbajului care conferă o expresie ce se 
menține adesea uniformă. 


+ 


Tot în luna ianuarie au fost audiate, pe 
bandă de magnetofon, un număr de 28 lieduri 
(pe versuri de Octavian Goga, Adrian Maniu, 
Gh. Bacovia, Ion Pilat, Tudor Anghezi, Lucian 
Blaga, G. Lesnea, Zaharia Stancu, Mihai Emi- 
nescu, R. M. Rilke, Mariana Dumitrescu) de 
compozitorul Mihail Jora (au interpretat: Li- 
sette Georgescu, Cornelia Gavrilescu, Emilia 
Petrescu, Maria Crişan și Valentin Teodorian 
— voce şi Lisette Georgescu, Nicolae Rădu- 
lescu și Mihail Jora partea de pian). 

La discuţii s-a arătat că lied-urile (cîntece, 
cum le numește autorul) lui Mihail Jora pot fi 
considerate ca partea cea mai originală a crea- 
tiei sale, ca o contribuţie îndrăzneață nu nu- 
mai la îmbogățirea muzicii romînești, ci şi a 
celei universale. Valoanea lor rezidă în primul 
rînd în intensitatea lor emoţională, în forţa cu 
care reușesc să exprime conținutul de idei al 
textelor și în originalitatea limbajului armonic 
şi melodic, care pornește, în majoritatea cazu- 
rilor, din însăși cadenţa melodică a vorbirii ro- 
minești. De asemenea, s-a subliniat că, prin 
creația sa valoroasă, Mihail Jora a format o 
școală romînească de lied-uri care poate să 
constituie un model și un punct de plecare 
pentru compozitori în dezvoltarea mai departe 
a acestui gen de muzică. 


* 


Intr-un alt cenaclu (6 martie a. c.) a fost 
prezentată la două piane (în execuția Marianei 

Săulescu şi Rodicăi Şuţu) Simfonia a Vl-a de 
Alfred Mendelsohn. S-a arătat că această lucra- 
re — leşi încă neterminată — reprezintă un 
moment important în evoluția compozitorului. 
Părţile lirice ale simfoniei au fost considerate 
ca cele mai reușite. In părțile de tensiune, 
de dramatism — a căror realizare, pe baza 
intonaţiilor populare, pun probleme cu mult 
mai dificile, așa cum s-a vădit din experienţa 
creatoare a compozitorilor noștri — Alfred 
Mendelsohn se exprimă într-un limbaj încă 
îndepărtat de cel popular. 

De asemenea, s-a arătat că această simionie 
este cu mult mai clară, cu mult mai directă şi 
mai convingătoare decît celelalte lucrări ale 
sale. 

In cursul discuţiilor, vorbitorii au relevat 
faptul că Alfred Mendelsohn are încă de lup- 
tat în creaţia sau cu o serie de influențe ale 
muzicii postromantice, care reies cel mai evi- 
dent în modul în care compozitorul conferă ar- 
moniei un rol dominant în desfășurarea mu- 
zicală. Melodia este de multe ori prea compli- 
cată, prea tributară cromatismelor, ceea ce slă- 
beşte deseori forța ei expresivă, făcînd să-și 
piardă din plasticitate și claritate. 

In încheiere, s-a arătat că Alfred Mendelsohn 
face în permanenţă eforturi încununate de iz- 
bînzi pentru însuşirea unor mijloace de expre- 
sie, capabile să redea un conţinut de viaţă con- 
temporană într-o formă naţională adîncită. 

* 


La 3 aprilie a. c. a fost audiat oratoriul 
„Scînteia eliberării“ de Ovidiu Varga şi „Va- 
riațiuni simfonice pe un cîntec de Anton Pann“ 
de Theodor Grigoriu. In ceea ce priveşte prima 
lucrare, cei prezenţi la cenaclu au apreciat fap- 
tul că Ovidiu Varga a atacat cu curaj o temă 


de actualitate, făcînd însă și anumite remarci 


critice, în special privitoare la realizarea for- 
mei şi dramaturgiei muzicale. 

Variaţiunile simfonice au fost socotite ca o 
lucrare valoroasă în creația tînărului compozi- 
tor, care a reuşit să sugereze ascultătorilor — 
cu mijloace contemporane folosite în genere cu 
măiestrie — momente din viața lui Anton 
Pann şi epoca în care a trăit. 

+ 


In luna ianuarie a mai avut loc o audiție ini- 
țiată de Biroul secției de cîntece de masă, în 
care au fost prezentate lucrări de Radu Paladi, 
Eugen Kolfier, Alfred Mendelsohn, Vasile Po- 
povici, Ana Severa Benţia, Dumitru Bughici, 
Teodor Bratu, Sergiu Sarghizov și Andrei 
Adorjan, acestea fiind distinse cu premii şi 


menţiuni cu prilejul concursului de cîntece în 
cinstea celui de-al II-lea Congres al Partidului 
Muncitoresc Romîn. 


+ 


Pentru a face cunoscute compozitorilor de 
muzică ușoară realizările și 'drumul pe care 
se dezvoltă acest .gen și în alte ţări, a fost 
organizată (tot în luna ianuarie) o audiție cu 
piese de compozitori din R. P. Polonă, R. P. 
Ungară, R. Cehoslovacă, R. D. Germană şi 
R. P. Romină. Vorbitorii au făcut o serie de 
sugestii menite să contribuie la îmbunătăţirea 
calitativă a acestui gen din țara noastră. S-a 
subliniat îndeosebi necesitatea creşterii exigen- 
telor în crearea de melodii atrăgătoare. 


+ 


Incepînd din anul 1956, Uniunea Compozi- 
torilor din R.P.R. a iniţiat un ciclu de concerte 
care au avut ca scop promovarea celor mai 
reprezentative lucrări romîneşti de muzică de 
cameră. 

Astfel, au avut loc pînă în prezent: un con- 
cert de cvartete cu lucrări de Mihail Jora, Ion 
Dumitrescu şi Tudor Ciortea (executate de 
către cvartetul de coarde al Uniunii Compozi- 
torilor — 2 aprilie); un concert de sonate pen- 
tru vioară și pian cu lucrări de George Enes- 
cu, Mihail Andricu, Paul Constantinescu şi 
Constantin Silvestri (solişti Mircea Săulescu 
— vioară, Mariana Săulescu — pian, — 23 
aprilie); un concert coral intitulat: „Versul 
eminescian în muzică“ (cu concursul corului 
de cameră al Uniunii Compozitorilor — 7 mai) 
și un concert cu lucrări de muzică de cameră 
(7 iunie) de Ludovic Feldman (Trio pentru 
coarde) Mihail Andricu (Sextet pentru suflă- 
hay şi Constantin Silvestri (Cvartet de coar- 
e). 


* 


Pentru a face cunoscută compozitorilor noș- 
tri creația corală din diferite epoci și pentru 
a le da posibilitatea să-și asculte propriile lor 
lucrări, conducerea Uniunii Compozitorilor din 
R.P.R. a luat inițiativa înființării unui ansam- 
blu coral de cameră condus de Nicolae Rădu- 
lescu. 

La primul concert (17 ianuarie) au fost exe- 
cutate următoarele lucrări: „Stabat mater“ de 
Giovanni Pergolesi (soliste: Emilia Petrescu- 
“Cironeanu — soprană și Elena Cernei — alto) 
și Drama per musica „Alegerea lui Hercules“ 
(Cantata nr. 213) de J. S. Bach (Soliști: Emi- 


lia Petrescu-Cironeanu — soprană, Elena Cer- 
nei — alto, Aurel Alexandrescu — tenor, Ale- 
xandru Voinescu — bas). 


Al doilea concert (7 februarie) a fost con- 
sacrat unor lucrări corale din secolul al XVI- 
XVII-lea (s-au cîntat piese de Palestrina, Do- 
nati, Hassler, Praetorius, Arcadelt, Vecchi, Pe- 


rez, Morley, Dowland, Orlando di assò, Cer- 
ton și Jannequin). 

Cel de-al treilea concert (28 februarie) a cu- 
prins coruri de Franz Schubert, Felix Mendels- 
sohn și Robert Schumann. 

Al patrulea concert (20 martie) s-a desfăşu- 
rat sub titlul „Contrapunctul linear coral“, an- 
samblul interpretînd lucrări de Ockeghem, 
Palestrina, Lassus,  Marenzio, Monteverdi, 
Claude le Jeune. 

La 25 iunie, ansamblul coral 'de cameră a 
dat un concert în sala Dalles. In prima parte 
a programului au figurat madrigale și canzone 
din secolul al XV-lea și al XVI-lea de Ocke- 
ghem, Palestrina, Donati, Vecchi,  Hassler, 
Morley, Dowland, Orlando di Lasso, Claude le 
Jeune, iar în partea a doua, lied-uri corale de 
Fr. Schubert, M. Reger, R. Schumann şi J. 
Brahms. Multe din aceste piese au fost prezen- 
tate în primă audiție. 


* 


In luna aprilie un grup de muzicieni alcătuit 
din Mihail Jora, Ion Dumitrescu, Alfred Men- 
delsohn, Alfred Alessandrescu şi Constantin 
Silvestri au vizitat Belgia și Franța în legătu- 
ră cu prezentarea operei „Oedip“ 'de George 
Enescu la Bruxelles și împlinirea unui an de 
la moartea marelui compozitor romîn. 

La festivalul muzical „Primăvara la Praga“ 
(care a avut loc în luna mai), țara noastră a 
fost reprezentată prin compozitorii Zeno Van- 
cea şi lon Vasilescu. In cadrul Congresului in- 
ternaţional de muzicologie, care s-a desfăşurat 
în această perioadă la Praga, Zeno Vancea a 
susținut un referat asupra cercetărilor muzico- 
logiei romînești în legătură cu viața și opera 
lui W. A. Mozart. 

Tot în luna mai, o delegaţie de compozitori 
şi muzicologi, compusă din lon Dumitrescu, 
Alfred Mendelsohn, George Breazul, Zeno Van- 
cea, Paul Constantinescu și Marțian Negrea, 
au luat parte la lucrările Congresului interna- 
țional de muzicologie care a avut loc la Viena. 
Muzicologul George Breazul (care a fost ales 
preşedintele secției de folclor pe tot timpul 
Congresului) și compozitorul Zeno Vancea au 
prezentat cîte un referat: „Mozart şi Romînia“ 
(G. Breazul) și „Bazele sociale ale muzicii 
profesionale romîneşti“ (Z. Vancea). 


* 


Pentru stabilirea unor relații cît mai strînse 
cu diferite personalități artistice de peste ho- 
tare, Uniunea Compozitorilor a primit în ulti- 
ma vreme vizita unui număr însemnat de mu- 
zicieni. Printre ei se aflau, între alții, muzico- 
logul japonez Saburo Sonobe, compozitorul 
uruguaiez Carlos Estrada, directorul Conser- 
vatorului național 'de muzică din Montevideo, 
preşedintele asociației compozitorilor, compozi- 

torul polonez Stefan  Kiselevski, cîntăreața 


franceză Katherine Sauvage, ș. a. 
+ 


La 26 mai a fost inaugurat serviciul de edi- 
tură al Uniunii Compozitorilor din R.P.R. și 
tipolitografia Fondului Muzical. Ele vor con- 


tribui într-o însemnată măsură la realizarea 
materialelor necesare difuzării muzicii romi- 
neşti. 
* 
Fondul Muzical al Uniunii Compozitorilor 


din R.P.R. a organizat în zilele de 19—20 mai 
o călătorie de documentare (Curtea de Argeş- 


Cîmpulung-Muscel — Cabana Voinea — Chei- 
le Dîmbovicioarei — Bran — Oraşul Stalin), la 


care au participat numeroși compozitori. In 
comuna Rucăr ei au asistat la desfăşurarea 
unui program artistic susținut de corul cămi- 
nului cultural din localitate de sub conducerea 
lui C. Cotolan, organizat în cinstea vizitatori- 
lor. Cu acest prilej și-a dat concursul și corul 
căminului cultural din comuna Domnești, in- 
terpretînd, între altele, o „Suită ciobänească“ 
de Alfons Popescu, dirijorul corului. 


* 


Cu prilejul premierei care a avut loc la Cluj, 
în luna iunie a. c., a operei „Pană Lesnea Ru- 
salim“ de Paul Constantinescu, membri din 
conducerea Uniunii precum și muzicologi au 
participat la acest eveniment artiste. 

In cadrul vizitei făcute la Cluj, s-a audiat 
şi opera „Neamul Şoimăreştilor“ de Teodor 
Jarda, cîntată de către soliștii Operei, cu a- 
companiament de pian. 

La discuțiile care au urmat, s-a subliniat 
suflul generos al muzicii, propunîndu-se îmbu- 
nătățirea substanțială în ceea ce privește libre- 
tul (o mai mare concizie și în același timp ac- 
centuarea elementelor de ordin wramaturgic) 
cît şi muzica (o mai deplină închegare sub 
raportul unității de stil). 


Filiala Uniunii Compozitorilor din Timişoara 
a desfăşurat în primul semestru din acest an 
o activitate considerabilă, contribuind la ridica- 
rea nivelului cultural-muzical al regiunii. 

Dacă anul trecut creația muzicală a înre- 
gistrat concertul pentru vioară și orchestră de 
Eugen Cuteanu și Simfonia l-a de Nicolae 
Brînzeu, lucrări promovate prin Uniunea Com- 


32 


pozitorilor de către Ministerul Culturii, în ulti- 
ma jumătate de an nu a apărut în acest dome- 
niu nici o lucrare semnificativă. Simfonia a 
I-a de Mircea Popa, mai demult terminată, nu 
a fost încă supusă de către autor unei discuții 
de cenaclu. Vasile Ijak, autor a 4 simfonii, din 
care ultima s-a bucurat în anul 1937 de o men- 
țiune a premiului „George Enescu“, lucrează 
în prezent la a V-a simfonie. Tot el a terminat 
o lucrare simfonică cu titlul „Impresii din Ba- 
nat“, reuşind să creeze un divertisment simfo- 
nic pe teme caracteristic regionale. Ion Crișan 
a terminat o uvertură, avînd ca program miş- 
carea revoluționară din Ardeal din 1848. Ni- 
colae Brînzeu a prezentat o scurtă piesă or- 
chestrală sub titlul „Nocturnă“, iar Ladislau 
Roth a supus, spre discuţii, schițele unei can- 
tate pentru cor, solo și orchestră. In ultima ju- 
mătate de an nu s-a înregistrat nici o lucrare 
nouă de muzică de cameră. Vii discuţii s-au 
dus cu privire la Sonatina de pian de Mircea 
Popa și la Fantezia pentru clarinet şi pian de 
Vasile Ijak, lucrări apărute în ultimul trimes- 
tru al anului 1955, Conducerea Filialei trebuie 
să găsească pe viitor mijloacele cele mai potri- 
vite pentru a stimula creşterea -măiestriei în 
acest gen 'de creaţie. 

Dacă nici creaţia de lied nu a fost suficient 
de bine reprezentată prin lucrări noi, în schimb 
domeniul coral rămîne o preocupare de căpete.- 
nie a compozitorilor bănăţeni, aceștia căutînd 
să depășească uneori maniera compozitorilor 
clasici. Eugen Cuteanu a compus o lucrare co- 
rală mai dezvoltată, pe text de Gh. Pavelescu, 
îmbinînd momente de polifonie cu expresive 
trăsături omofone. Atît muzica cît și textul sînt 
create în spirit popular, fără citate folclorice. 
Lucrarea s-a bucurat, în sînul colectivului de 
creație, de unanime aprecieri. Semnalăm și 
Suita corală de Nicolae Ursu, pe texte și me- 
lodii bănățene culese și armonizate de autor. 
Nu aceeași apreciere au găsit, în discuţiile ce 
au avut loc, cele cinci doine din Banat în stil 
polifonic de Liviu Rusu. In genere, acest fel 
de a prelucra cîntecele populare, intens contra- 
punctic, este considerat de majoritatea com- 
pozitorilor bănăţeni, ca un artificiu de creaţie, 
neadecvat muzicii populare. Ei preferă să ră- 
mînă la o formă armonică puţin mai complexă 
decît cea tradițională. Discuţiile cu privire la 
această temă s-au purtat într-un spirit de prin- 
cipialitate de-a lungul unor interesante cenacle 
ale Secţiei de creaţie. 

Romanţe sentimentale, cîntece cu conţinut 
actual, au fost supuse de Andrei Kalman, sin- 
gurul reprezentant activ al muzicii ușoare, în’ 
colectivul de creatori. Muzica scrisă de ama- 
tori în această perioadă nu prezintă aspecte in- 
teresante. O excepție o formează însă compo- 
zitorul amator Adrian Beraru din Sighișoara, 
care a trimis un ciclu de 15 cîntece pe texte 
de poeţi clasici, dintre care comisia 'de creație 
a ales cîteva cu scopul de a le imprima și 
difuza. 


Un deosebit capitol al muncii Filialei este 
reprezentat de cursurile profesionale, urmate 
de tineri elevi de la școala specială, de muzi- 
canţi profesioniști de la instituţiile de artă și 
de compozitori și amatori. Au avut loc două 
cenacle, în care au fost prezentate lucrări efec- 
tuate sub controlul profesorilor de la cursu- 
rile profesionale. S-au remarcat cu aceste oca- 
zii „Marius Suciu, cu un trio de coarde şi 
lied-uri, Vasile Spătărelu, cu variațiuni pentru 
pian și lied-uri, şi Alexei Macarov, care a sus- 
ținut singur o audiție cu lucrări contrapunctice 
(invenţiuni pe două și trei voci), preludii şi 
fugi pe două, trei și patru voci și sonate gen 
Scarlatti, pentru pian şi formaţiuni reduse de 
suflători, Cursurile profesionale reprezintă o 
serioasă chezăşie a formării cadrelor ide com- 
pozitori din Timişoara, cu talente tinere bine 
pregătite. 


In cadrul Secţiei de muzicologie au avut loc 
în acest semestru trei manifestări și anume: 
o prezentare critică a metodei de vioară de 
Eugen  Cuteanu, ţinută de profesorul Ioan 
Suciu, o conferință comemorativă Mozart, da- 
torită lui Liviu Rusu și o prezentare a noilor 
lucrări de folclor apărute la noi în ultima vre- 
me, expusă de Nicolae Ursu. Creșterea nive- 
lului activităţii muzicologice este frinată ide 
lipsa de cadre, cît şi de lipsa sprijinului mate- 
rial necesar cercetărilor pe teren. Orașele Ba- 
natului cuprind prețioase date ale unei vieţi 
muzicale de cîteva secole. Scoaterea lor la 
iveală ar însemna o contribuție reală la cu- 
noaşterea dezvoltării culturale muzicale în a- 
ceastă regiune. In aceeași măsură, se impune 
și continuarea cercetărilor foleloristice. Anul 
acesta, Secţia de muzicologie a iniţiat îmbu- 
nătățirea criticii vieţii muzicale, redusă de mul- 
te ori la semnalări de scurte știri muzicale. 
Membrii și colaboratorii Secţiei de muzicologie 
— Solda Erdely, Richard Oschanitzky, Nicolae 
Negrea, Vasile Vărădean, Liviu Rusu — au 
făcut ca acest aspect să fie îmbunătățit în de- 
cursul ultimei stagiuni. Ziarul „Drapelul Roșu“ 
și revista „Scrisul bănăţean“, precum şi cele- 
lalte ziare sînt înclinate să dea în coloanele 
lor tot mai mult spaţiu problemelor de ordin 
muzical, manifestărilor extrem de bogate ale 
instituțiilor de artă și colectivelor de amatori 
din regiune, a căror dezvoltare, fără o critică 
obiectivă, este greu 'de conceput. 


* 


Un domeniu în care Filiala a realizat un pas 
hotärîtor înainte, este cel al instruirii și mani- 
festării publice a corului ei de cameră, de sub 
conducerea compozitorului Mircea Hoinic. Rea- 
lizînd un repertoriu din creația actuală a com- 
pozitorilor bănățeni, corul a efectuat o serie 
de imprimäri, difuzate de către studioul Radio 
Timişoara. Asigurîndu-și concursul mai multor 


artiști de la Opera și Filarmonica de Stat, care 
au interpretat piese de cameră, conducerea Fi- 
lialei a organizat circa 10 concerte la Căminele 
culturale, în fabricile și școlile din Timișoara, 
care s-au bucurat de un succes deosebit., Pe 
viitor, Filiala intenţionează să lărgească sfera 
acestor manifestări, care atrag, prin varietatea 
lor, publicul iubitor 'de muzică din toată re- 
giunea. 

Pe linia organizării interne, s-au ţinut con- 
sfătuiri în sînul biroului şi plenarelor, rezol- 
vîndu-se diferite sarcini curente şi de plan. 
Cu aceste ocazii s-a remarcat în special cola- 
borarea cu studio-ul Radio Timișoara, al cărui 
interes pentru răspîndirea creației compozito- 
rilor timişoreni s-a dovedit prin frecvente mi- 
siuni radiofonice. Filiala speră pe viitor să 
ajungă la colaborarea rodnică şi cu Filarmo- 
nica de Stat „Banatul“, atît în ceea ce privește 
interpretarea lucrărilor simfonice și a pieselor 
de muzică de cameră, cît și în privința orga- 
nizării în comun a unor concerte-lecţii, pe 
teme ce pot trezi interesul general al publi- 
cului, 

* 


Anul acesta au apărut de sub tipar, ta 
ESPLA, metoda pentru vioară de Eugen Cu- 
teanu, vol. I, Sonata pentru violină și pian de 
Liviu Rusu și coruri de Nicolae Ursu. Urmea- 
ză să apară în viitor Suita a II-a pentru or- 
chestră de Eugen Cuteanu, coruri 'de Liviu 
Rusu şi metoda de pian de Alma Cornea Io- 


nescu. 


* 


Filiala a avut cinstea să primească la sediul 
ei vizita compozitorilor de muzică uşoară Karl 
Ernest Ortwein și Martin Hartwig din Repu- 
blica Democrată Germană, cu care s-au dezbă- 
tut o serie de probleme specifice genului, pre- 
cum și a compozitorului și dirijorului polonez 
Stanislaw Wislocky. Programul pe care l-a 
prezentat corul a trezit un interes deosebit din 
partea oaspeţilor, acest gen de creaţie fiind 
considerat ca un aspect original. 


* 


Anul acesta Filiala noastră a înregistrat 
pierderea compozitorului Vadim umski, a că- 
rui activitate a fost legată de promovarea mu- 
zicii corale romînești și sîrbești. In cursul lu- 
nilor viitoare Filiala va organiza un concert 
comemorativ. 

L. RUSU 


Existența unui cor de cameră al filialei 
Uniunii Compozitorilor idin Timişoara, aflat 
sub conducerea prof. Mircea Hoinic, ne-a dat 

posibilitatea să ascultăm o rnare parte a lucră- 
rilor corale. In acest sens au trezit admirația 
mai multe lucrări, dintre care amintim „Cinci 
cîntece în care se aduce vorba despre cuc“ de 
Liviu Rusu. O manieră personală de a trata 
corul, o polifonie accentuată, cu  asperităţi 
expresioniste, un conţinut de o profundă mu- 
zicalitate, înlăturarea convenționalului, — iată 
cîteva trăsături ce caracterizează mica suită. 
Este interesant și caracterul modal, căruia au- 
torul îi rămîne fidel, în ciuda unor culori ar- 
monice mai îndrăzneţe, care nu constituie note 
discordante. Această scriitură lineară ar fi bine 
să fie preluată și de alți compozitori romini, 
care rămîn încă la simplistul studiu de „aran- 
jament“, cu totul depășit în faza actuală a 
creației noastre, 

In contrast cu stilul polifonic al lui Liviu 
Rusu, am putut asculta corul „Murgule, în- 
deamnă murgule“ de Eugen Cuteanu; stilul 
armonic cu o expresie directă, claritatea și me- 
lodica foarte cantabilă, specifică climatului me- 
lodic bănăţean, caracterizează lucrarea. Plină 
de sensibilitate și pregnant originală este mu- 
zica corală a lui Mircea Hoinic. Corul „Măi 
Vasile“ e o pagină de un lirism fin, denotînd 
un meșteșug avansat, care ne-a lăsat o im- 
presie excelentă. Mircea Hoinic se dovedește 
încă o dată unul din miniaturiştii noştri de 
mare talent. Este păcat că o mare parte din 
creaţia sa nu e cunoscută și în Capitală. O 
nuanță nostalgică, prinsă cu multă inspiraţie, 
ne-a lăsat-o „Cîntecul de leagăn“ al lui Nico- 
lae Ursu, care pe drept cuvînt este compozito- 
rul cel mai popular al Banatului. In afară de 
acest aspect al creaţiei corale, am întîlnit și 
lucrări mai slabe. Mă refer la aspectul cînte- 
celor de masă și al unor coruri scrise pentru 
ansambluri sindicale. Bineînţeles că trebuie să 
creăm și să difuzăm şi lucrări de mare accesibi- 
litate, dar totodată trebuie să fugim de „șab- 
lon“, care în muzica corală rominească, din 
păcate, încă își face apariţia la unii compo- 
zitori. 

Muzica instrumentală se prezintă cu linii 
„sinusoidale“. Se remarcă o luptă acerbă în- 
tre simplism și simplicitate, care a dat naştere 
la discuţii furtunoase în cadrul audiţiilor din 


acest ari. Astfel au fost criticate: Sonatina 
pentru pian şi alte lucrări ale lui Mircea Popa, 
care prezintă un meșteșug «destul de avansat, 
folosind cuceririle tehnice specifice veacului 
nostru. Pe lîngă unele speculații care devin 
scop în sine, am putut remarca o pagină de o 
puternică expresie, la un înalt grad de sensi- 
bilitate, în partea lentă a sonatinei. Un alt 
caz discutat îl constituie compozitorul Vasile 
Ijac. Sonata pentru clarinet şi pian a stirnit 
discuţii contradictorii; nu putem trece peste 
nobilele preocupări de înaltă creaţie ale acestui 
compozitor, care nu se mulţumeşte cu formule 
simpliste, chiar dacă nu obţine reușite în toate 
lucrările. In momentul de față, autorul com- 
pune Simfonia a V-a, pe care o așteptăm cu 
viu interes. Tot în cadrul cenaclului a fost 
prezentată Simfonia de Nicolae Brinzeu, pre- 
cum şi o nocturnă pentru orchestră, de același 
compozitor. Simfonia, bine cunoscută, a fost 
apreciată, remarcîndu-se atît în aceasta cît şi 
în nocturnă, generozitatea, respiraţia amplă, 
teme nobile și simțul formei. In concluzie, su- 
bliniind încă o dată însemnătatea aspectelor 
pozitive mai sus arătate, trebuie să combatem 
o stare de spirit care există în cenacle. Un 
conţinut nou, al veacului nostru, nu poate ad- 
mite o tehnică veche a veacurilor 18 și 19; 
este un non sens. Unii autori încearcă să pre- 
lucreze cîntecul popular romînesc, cu o teh- 
nică „brahmsiană“ sau „schubertiană“. Nimic 
mai greșit! Acestea sînt derivate dintr-un con- 
ținut al unei epoci, al unei culturi și nu pot fi 
„lipite“ pe o altă cultură. Muzica nouă nu e 
destul de difuzată în Uniune, ceea ce ţine o 


“parte din membrii filialei într-o necunoaştere 


a problemelor. Cu regret am putut auzi strecu- 
rîndu-se unele idei după care în faza actuală 
nu am fi ajuns încă la un stadiu de a da 
lucrări la un nivel tehnic foarte evoluat, ba 
chiar s-a spus că n-ar fi indicat pentru public. 
Se știe însă că în toate timpurile un creator 
trebuie să contribuie la ridicarea publicului și 
nu să se situeze în urma lui. In ciuda acestor 
lipsuri, filiala a făcut un progres mare, fapt 
care i-a și dat prestigiul cuvenit în viaţa mu- 
zicală a orașului, pe care o domină. 


DORU POPOVICI 


Munca ştiinţifică la conservatorul Ciprian Porumbescu 


de Prof. G. BREAZUL 


Tematica activității ştiinţifice și artistice a Conser- 
vatorului „Ciprian Porumbescu“ pe anul 1954/55, 
a fost orientată de decizia Consiliului Ştiinţific al 
instituției de a se sărbători 90 de ani de la înființa- 
rea Conservatorului. Inițiativa a fost luată, de Catedra 
de Istoria Muzicii. Dăinuiau şi mai dăinuiesc încă în 
istoria muzicii romînești, cu privire la învățămînt, nu- 
meroase lacune, atit în ceea ce priveşte culegerea da- 
telor şi informațiilor, cît şi prelucrarea lor ştiinţifică. 
Cea mai de seamă dintre toate este însăşi data înfiin- 
țării Conservatorului. Chiar Dimitrie C. Ollănescu, atît 
de informat în „Teatrul la Romîni“, este nesigur în 
expunerea datelor relative la învățămîntul muzical, în 
general, și la fundarea şi prima fază de funcționare a 
Conservatorului de muzică şi artă dramatică din_ Bucu- 
rești. El confundă Conservatorul cu „Școala de muzică 
instrumentală“, înființată prin jurnalul Consiliului de 
Miniştri ţinut sub preşedinţia domnitorului Principatelor 
Romine Unite, Alexandru loan Cuza, din 7 iunie 1863, 
ministru ad-interim la Culte şi Instrucţiune Publică fiind 
Alexandru Odobescu. Alocaţiile bugetare prevăd următo- 
rul personal didactic: 1) Director al şcoalei şi profesor 
de general bas și de violină; 2) Profesor de pianoforte 
și 3) Profesor de violoncel şi contrabas. Ollănescu scrie 
că programa i-a fost întocmită din: „Teoria elemen- 
tară, Soliegiu, Bel-Canto, Piano, Violoncel, Contrabaso, 
Viola, Violină, Armonia, Mimica şi Declamaţiunea“ — 
ceea ce este evident, neîntemeiat. Sînt greşite şi unele 
date din „Istoria muzicii la romîni“ de Mihail Posluş- 
nicu, iar de-a dreptul inventată este afirmația că 
„Gennaro Gargiulo, I. G. Niţescu, A. Nesler, I. Cartu, 
C. Bisconti, I. Neudorfler şi Giuseppe Mezzardi, predau 
instrumentele muzicale de vînt, alămuri şi lemn“. Nu, 
în primii ani de funcționare, Conservatorul nu a avut 
catedre de instrumente de suflat. Abia prin „Regula- 
ment pentru şcoala de muzică din București și laşi“, 
publicat în „Monitorul Oficial“ nr. 245 din 7/19 noiem- 
brie 1870, au fost prevăzute următoarele „clase pentru 
studiul instrumentelor de suflare“ : flaut, oboe, clarinet, 
fagot, corn, trompetă şi trombon. Încurcătură și mai 
mare s-a produs în 1934, cînd presa capitalei a consi- 
derat că s-au împlinit 100 de ani de la înființarea Con- 
servatorului; confuzia provenea din anunțul dat de 
„Curierul Romînesc“ din 8 februarie 1834: „Scoala 
de muzică vocală a Societăţii filarmonice s-a deschis, 
cursurile sînt slobode pentru oricine“. Febra festivă a 
trecut repede şi s-a renunţat la „Centenarul“ sau la 
„Jubileul“ Conservatorului. S-au publicat cîteva anuare 
ale Conservatorului. Pe copertele lor, anul înfiinţăsii 
este, cînd 1863, cînd 1864; pe 1889—1890 nu e de loc; 
pe 1890—189!, e dat ca an al înființării 1864; pe 
1891—1892, anul 1863; pe 1892—1893 nu e indicat anul 
înființării; pe 1894—1895 și pe 1895—1896, anul înfi- 
ințării 1863; pe 1898—1899, anul 1864, iar pe 1899— 
1900, din nou 1863; ş.a.m.d. Sint şi alte date şi infor- 
mații eronate care au rămas neverilicate, și în gene- 
ral, în alară de schiţa istorică (publicată în revista 
„Muzica“, A. 1L, nr. 3 din 1 martie 1916 și în „Ca- 
lendar literar și artistic pe 1920“, pe care am retipărit-o 
în „Muzica romînească de azi“, Cartea Sindicatului ar- 
tiştilor instrumentiști din Romînia, scoasă de Prof. 
P. Niţuiescu, președintele sindicatului), datorită scriito- 
rului Corneliu Moldovanu, fost secietar al Conservato- 
rului, — chiar el greşeşte cînd afirmă că „Conservâtorul 
fusese întemeiat ceva mai înainte, dar fără să se fi 
bucurat de sancţiunea unui Regulament“ — nu aveam 
pînă azi nici o încercare de cercetare mai temeinică 
asupra trecutului învățămîntului nostru muzical şi asu- 
pra Conservatorului de muzică şi declamaţie din Bucu- 


reşti. De altfel, chiar „Istoria literaturii romîneşti“ (II), 
apărută anul trecut (1955), scrie: „In 1860 se deschid 
conservatoarele de muzică şi artă dramatică din Bucu- 
reşti şi laşi“, ceea ce, cu privire la cel din București, 
urmează a fi îndreptat în sensul celor arătate aci. 
Faţă de aceste constatări, luînd ca motiv împlinirea a 
90 de ani de la înființarea Conservatorului, în chiar 
vacanţa mare a anului anterior, 1953—1954, a fost tri- 
misă profesorilor șefi de catedră următoarea circulară : 
„Prin Decretul nr. 1312 al Domnitorului Alexandru 
I. Cuza din 6/18 oct. 1864, publicat în „Monitorul“, Jur- 
nalul Oficial al Principatelor Unite Romine nr. 227 din 
10/22 oct. 1864, a luat ființă „Conservatorul de Muzică 
şi Declamaţiune“ din Bucureşti. Se împlinesc, în curînd, 


"90 de ani de atunci. 


Consiliul Ştiinţific al Conservatorului „Ciprian Po- 
rumbescu“, în şedinţa sa din 24 iunie a. c. luînd în 
discuție această problemă, a socotit că evenimentul con- 
stituie o dată importantă în istoria cultural-artistică 
a ţării noastre, căruia i se cuvine din partea noastră 
o atenţie deosebită. Consiliul a dat o serie de sugestii 
în această privinţă, care pot fi concretizate în cele ce 
urmează : 

1. — Şedinţă solemnă a Consiliului Ştiinţific cînd vor 
fi expuse momentele principale ale îundării și activităţii 
instituției noastre. i 

2. — Concert festiv dat de profesorii și elevii Con- 
servatorului. Programul va fi alcătuit din lucrările foşti- 
lor şi actualilor profesori şi studenți. 

3. — Întocmirea unui volum „90 de ani de la înfi- 
ințarea Conservatorului“, cuprinzînd istoricul Conser- 
vatorului, de la început pînă în zilele noastre. 

La aceasta va contribui întregul corp profesoral, care 
s-a constituit într-un colectiv de cercetare istorică, fie- 
care catedră urmînd a culege datele relative la disci- 
plina respectivă, colectivul de Istoria Muzicii avînd sar- 
cina de coordonare şi sistematizare a acestei tematici 
generale. 

4. — Distincţii pentru instituţie și profesori. 

5. — O bursă specială „Ciprian Porumbescu“ pentru 
cel mai bun student, lucru promis cu ocazia comemo- 
rării a 100 de ani de la nașterea lui Ciprian Porumbescu. 

6. — Popularizarea Conservatorului prin presă, radio 
şi cinematografie. 

7. Editarea lucrărilor muzicale cele mai reprezenta- 
tive ale foştilor și actualilor profesori şi studenţi ai 
Conservatorului. 

8. Introducerea de lucrări ale foştilor profesori şi stu- 
denți în programarea orchestrelor, ansamblelor corale 
etc. 

Aducîndu-vă la cunoștință cele de mai sus, vă rugăm 
să convocați cît mai neîntîrziat, colectivul Dv. de ca- 
tedră, pentru a putea trece de îndată la înfăptuirea 
sarcinilor ce vă revin, comunicînd Consiliului măsurile 
ce au fost luate, pentru ca, pînă la 1 octombrie, lucra- 
rea să poată fi terminată“. 

In fiecare şedinţă a Consiliului ştiinţific din cursul 
anului şcolar 1954—1955, ordinea de zi a discuţiilor 
menționa, între altele, și „sărbătorirea a 90 de ani de 
la înființarea Conservatorului“. Potrivit specificului ar- 
tistic al instituţiei noastre, preocupările de căpetenie 
erau îndreptate în scopul alcătuirii și pregătirii unor 
programe de concert și audiții cît mai reprezentative, 
în care să se execute lucrări ale foştilor și actualilor 
profesori şi studenţi. Pentru aceasta a fost necesară 
o privire generală asupra creaţiei muzicale a înainta- 
şilor de la Flechtenmacher şi George Stephănescu, pînă 
la cea a contemporanilor, a profesorilor şi studenţilor 
Conservatorului „Ciprian Porumbescu“ de azi. Astiel, 

im ajuns să fixâm pentru hianilestări publice: i) O 
ședință festivă; 2) Un concert simfonic; 3) Un concert 
de muzică de cameră și 4) Un concert coral. 

Paralel cu pregătirea artistică, fiecare catedră şi-a 
propus să descopere datele principale în legătură cu 
specialitatea respectivă. Aceleaşi teme au fost propuse 
şi studenților din anul al IV-lea de la cursul de Istoria 
Muzicii rominești. Cum alte izvoare de documentare nu 
există, iar cele care există sînt dubioase, a trebuit să 
recurgem la arhiva Conservatorului. Dar arhiva Con- 
servatorului nostru, la rîndul ei, își are şi ea istoricul 
ei, tristul său istoric. Acum patru ani, cine trecea pe 
sala de jos a clădirii Institutului de Folclor, se împie- 
dica de niște volume groase, prăluite, legate în mo- 
horîtă piele şi pînză neagră, altele în pînză şi hîrtie 
roșcată. Erau dosare ale Conservatorului şi volume din 
colecţia „Monitorul Oficial“ a instituţiei. La mutarea 
Conservatorului de aci, din Piaţa Amzei, în actualul 
local din str. Lipscani, bună parte din dosarele înfiin- 
țării și ale primei faze de funcționare rămăsese în vce- 
chiul local unde se mutase Institutul de Folclor. Ce 
s-a mai găsit atunci, a fost transportat şi depozitat aici, 
în arhiva Conservatorului. Dar ce s-a mai găsit? — 
Luăm răspunsul dintr-un articol pe care decedatul Ila- 
rion Cocişiu îl scrisese, articol nepublicat încă, rămas 
manuscris autograf, intitulat: „Contribuţii la istoria 
muzicii la romîni. Date din trecutul Conservatorului 
de muzică din București“. În el Cocişiu spune: „Cer- 
cetarea arhivei Conservatorului n-a fost o preocupare 
pentru nimeni şi nici măcar îngrijirea ei. De altfel, 
acestui fapt se datorește și prezentarea de față. Vă- 
zînd că se aprinde focul cu o hirtie din vechi dosare 
și că asemenea hirtie e împrăștiată şi în aite părți, 
m-am aplecat cu grijulie curiozitate şi am descifrat că 
e vorba de dosare care conțin acte din trecutul Con- 
servatorului bucureștean. Şi într-o strălulgerare mi-au 
apărut o serie de probieme care se cer urmărite pe 
actele existente. Dar focul n-a cruțat cîțiva din anii 
prețioşi, anii începutului. Cu toată stringerea acestor 
hirtii, pînă mai acum citeva săptămîni, au mai apărut 
foi răzlețe cu decizii, cu cereri de înscriere pe dileriți 
ani, cu acte ce-şi aveau şi o coală nescrisă şi folosită 
azi de către sîrguincioşii alfabetizanţi. Cel mai vechi, 
găsit incomplet, este 1866/67. Lipseşte deci, arhiva de 
la noiembrie 1864, data înființării Conservatorului. Pe 
file din dosare care aveau pagini albe, s-au şapiro- 
grafiat, în vremea din urmă, coruri. Şi totuşi au mai 
rămas destule dosare care conţin cxtrem de impor- 
tante date. Intr-un dosar special intitulat „Din trecutul 
Conservatorului“, Ilarion Cocişiu adunase un număr 
însemnat de acte despre care, abia după ce au fost 
constatate lipsurile dosarelor, şi ale unor părți din ele, 
ne-am putut da seama că ele au făcut parte integrantă 
din arhiva Conservatorului. Acesta este, în primul rînd, 
materialul manuscris care a stat la dispoziţia cercetă- 
torilor noștri, profesori şi studenţi. 

La arhivele Statului și Biblioteca Academiei R.P.R. 
au fost de asemenea aflate bogate izvoare de documen- 
tare, care, dacă încă nu au lost cercetate și valorifi- 
cate, cel puţin s-a luat cunoştinţă de ele şi știm în- 
cotro să ne îndreptăm atunci cînd vom avea răgazul 
unor cercetări mai temeinice. Nu considerăm că am a- 
juns la rezultate spectaculare. Dar a coborit în con- 
știința fiecăruia dintre noi ceva din asprimea şi vi- 
tregia vremurilor în care a luat ființă Conservatorul 
nostru, imaginea abaterilor şi năzuinţelor care au în- 
suflețit pe întemeietori, pe primii lui profesori şi elevi. 


Alături de izvoarele scrise, am căutat să culegem inlor-: 


maţii, amintiri şi impresii de la cei aflați în viaţă și 
să trezim astfel în cercuri mai largi, interesul pentru 
cunoaşterea istoricului înființării Conservatorului, a fa- 
zelor de dezvoltare a învățămîntului predat în el, a 
personalităţilor artistice şi didactice legate de funcțio- 
narea lui şi a rezultatelor obținute. Ca prime documen- 
te de informații a membrilor Consiliului ştiinţific, am 
considerat cele două regulamente de la 1864 și de la 
1870, pe care le-am multiplicat şi li le-am pus la dis- 
poziţie. 

La şedinţa festivă care a avut loc joi seara, 5 mai 
1955, Directorul Conservatorului, Prof. Joan D. Chirescu, 

preşedintele consiliului științific, a rostit un substanțial 
cuvînt de deschidere, după care a dat cuvîntul prof. 
George Breazul, şeful Catedrei de Istoria Muzicii, secre- 
tarul Consiliului Științific. În expunerea sa, prof. Brea- 
zul a înlățișat datele principale ale dezvoltării învăță- 
mîntului muzical în Țara Romiînească pînă la înfiinţarea 
Conservatorului, s-a oprit mai stăruitor asupra înfiin- 
țării și asupra primilor ani de funcţionare ai lui sub 
direcția lui Flechtenmacher, după care a făcut a scurtă 
trecere în revistă asupra dezvoltării ulterioare, stăruind 
asupra dezvoltării și condiţiilor de funcţionare, mate- 
riale didactice şi artistice actuale. Textul acestei expu- 
neri a apărut în programul de sală al Concertului sim- 
fonic festiv, iar în rezumat, în revista „„Contempora- 
nul“. După conferință a urmat un program artistic 
executat de solişti studenţi ai Conservatorului, precum 
şi de orchestra şi corul Conservatorului, la pupitru lu- 
înd loc și profesori. 

În ziua de 7 mai 1955 a avut loc un Concert simfonic 
festiv de muzică rominească, dat de Orchestra Filar- 
monicii de Stat „George Enescu“, sub conducerea ma- 
estrului Constantin Silvestri, profesor şef de catedră la 
dirigenția de orchestră. Programul concertului cuprindea 
lucrări de George Stephiinescu, Alfred Mendelsohn, Mi- 
hail Andricu, 1. Nonna Otescu, Mihail Jora, Ion Dumi- 
trescu, Paul Constantinescu şi C. Silvestri. Şi-a dat 
concursul Valentin Gheorghiu, care a executat concer- 
tul pentru pian şi orchestră de Paul Constantinescu. 
În locul „Toccatei“ de Silvestri, s-a cîntat partea a 
Ii-a din Simfonia I în Mi bemol major, de George E- 
nescu. Marele nostru maestru încetase din viaţă în di- 
mincața zilei de 4 mai; în afară de necrologul rostit 
de maestrul Mihail Jora, a fost singurul omagiu pe 
care, în acea împrejurare, i l-am putut aduce. Concertul 
de muzică de cameră, dat cu acest prilej festiv, a avut 
loc în ziua de 13 mai 1955, programul conținînd lucrări 
de Constantin Dimitrescu, Zeno Vancea, Nicolae Bui- 
cliu, Teodor Grigoriu, Paul Constantinescu, Doru Po- 
povici, Petre Elinescu, Paul Jelescu şi Valentin Gheor- 
ghiu. De asemenea, în ziua de 16 mai 1955, Corul Filar- 
rnonicii de Stat „George Enescu“ a dat un concert festiv 
sub dirigenţia macstrului D. D. Botez, şelul catedrei de 
dirijat cor a Conservatorului, cu concursul cvartetului 
voca! al Filarmonicii și al basuiui Mircea Buciu. În pro- 
gram piese de D. G. Kiriac, G. Cucu, Alfonso Castaldi, 
Ion D. Chirescu, D. D. Botez, I. Croitoru, Eduard Wach- 
mann, Gheorghe Dumitrescu, Ştefan Popescu, Nicolae 
Oancea, Matei Socor, Nicolae Ganea, Paul Constanti- 
nescu, Alexandru Flechtenmacher, Gheorghe Şoima, Ser- 
giu Natra, Achim Stoia şi Hilda Jerea. Audițiile de fine 
de an ale studenților au fost organizate, de asemenea, 
sub semnul festivităților aniversare. 

Împlinirea a 90 de ani de la înființarea Conservato- 
rului din București a constituit un cveniment care n-a 
fost trecut cu vederea de presa rominească. Un docu- 
mentat interviu cu maestrul Chirescu — a cărui stărui- 
toare grijă pentru reuşita festivităților aniversare, ră- 
mîne neștearsă în mintea noastră, a tuturor — a pu- 
blicat, împodobit cu chipul lui Ciprian Porumbescu și 
diferite imagini din munca didactică, sub titlul „9 Jahr- 
zente reicher Lehrtätigkeit“, revista „Rumänien heute“. 
Ca supliment 6—7—8 „Muzica“, revista Uniunii Com- 
pozitorilor din R.P.R. şi a Ministerului Culturii a pu- 
blicat o versiune amplificată a conferinței prof. G. Brea- 
zul, sub titlul „Invăfămîntul muzical în Țara Romi- 
nească. La împlinirea a 90 de ani de la înființarea 
Conservatorului de muzică şi declamaţie din Bucu- 
reşti“. Lucrarea tratează pe scurt următoarele: După 
introducere şi începuturile învățămîntului muzical bise- 
ricesc în Principate, — I) Muzica europeană. Învăţă- 
miîntul particular, II) Școlile „Societăţii filarmonice“, 
HI) „Horul cîntăreţilor stabului oștirii“, IV) „Aşeză- 
mîntul corpului cîntăreţi!or bisericii domnești de la 
Curtea Veche, V) Alte iniţiative de învățămînt muzical : 
Conservatorul îilarmonic-dramatic din lași; proiectul 
lui Wiest, VI) Muzica în teatru, VII) Şcoala de mu- 
zică instrumentală, VIII) Înfiinţarea Conservatorului de 
Muzică şi Declamaţie, IX) Scurtă privire asupra acti- 
vităţii ulterioare, X) Conservatorul din București după 
23 August 1944. 


In cursul anului școlar trecut, viața muzicală romi- 
nească a fost puternic înviorată de contribuţia artistică 
a membrilor corpului didactic al Conservatorului nostru. 
O consultare cît de sumară a evidențelor ținute de 
Secţia de Documentare a „Uniunii Compozitorilor din 
R.P.R.“, indică în ce măsură cronica evenimentelor 
artistice muzicale, înregistrează în domeniul creației 
fapte care merită a fi reținute atunci cînd este în dis- 
cuţie activitatea dinafară de orele de cursuri şi semi- 
narii cu studenţii, ţinute de profesorii și corpul didac- 
tic ajutător de la această instituție. În ordine alfabetică 
enumeriînd: Dragoş Alexandrescu lucrează la Poemul 
Simfonic „Adam-Clissi“; Mihail Andricu a scris un 
Cvintet pentru sullători, lucrează la Simfonia V-a, i 
s-a tipărit Cvartetul nr. 1; Mansi Barberis-Plăcințeanu 
a lucrat lied-uri, Trio vocal şi Balada pentru voce şi 
pian; Mircea Basarab, rapsodia pentru orchestră; /on 
D. Chirescu a scris „Patria“ şi i-a apărut colecţia de 
coruri; Tudor Ciortea a scris 3 piese pentru piano și 
3 lied-uri, lucrează la un concert pentru orchestră, i s-a 
tipărit Sonata pentru piano şi un caiet de lied-uri; 
Paul Constantinescu a terminat și s-a pus în studiu 
opera „Pană Lesnea Rusalim“, i s-a cîntat opera „O 
noapte furtunoasă“, i s-a tipărit Concertul pentru pian 
și orchestră; Gheorghe Dumitrescu a terminat şi s-a 
pus în studiu opera „Ion Vodă cel Cumplit“, i s-a exe- 
cutat integral oratoriul „Tudor Vladimirescu“, i s-a ti- 
părit un caiet de coruri, lucrează la opera „Decebal“; 
Ion Dumitrescu lucrează la Simfonia a Il-a şi la Simfo- 
nieta, i s-a tipărit Simfonia I; Florin Eftimescu a scris 
o sonată pentru vioară şi piano; Vinicius Grefiens a 
terminat patru miniaturi 'pentru piano și o suită lirică 
pentru cor mixt; Mihail Jora a scris și i s-a cîntat 
Balada pentru bariton, cor și orchestră, și s-a cîntat 
suita din baletul „Se coc strugurii“, i s-a tipărit so- 
nata pentru piano și un caiet de led-uri; Paul Jelescu 
a compus o simfonie (a cîmpului), lied-uri, i s-au ti- 
părit 3 lucrări, sonata pentru oboi, piesa lirică pentru 
cello și Rapsodia pentru fagot; Leon Klepper lucrează 
la un concert pentru piano, i s-au tipărit 4 dansuri 
simfonice; Alfred Mendelsohn a scris Concertino, pentru 
piano şi orchestră, Cvartetul nr. 5, Sonata pentru vioară 
și pian, Fantezie corală pentru orgă și cor, Poemul co- 
regrafic „Călin“, lucrează la terminarea simfoniei a 
VI-a și la Poemul „Horia“ pe versuri de Vlaicu Bîrna ; 
Marțian Negrea lucrează la o Simfonie, i s-a tipărit 
cvartetul nr. 1 și un caiet cu lied-uri; Alexandru Paş- 
canu a scris 3 nocturne pentru piano, i s-a cîntat Poe- 
mul Carpaţilor“; Zeno Vancea a scris Cvartetul pen- 
tru coarde nr. 3, lucrează la refacerea baletului „Pricu- 
liciul“, i s-a tipărit Cvintetul nr. 2 şi în fine Ovidiu 
Varga a terminat Cvartetul nr. 1 şi lucrează la nr. 2, 
i s-a executat oratoriul „Scînteia eliberării“. Asemenea 
rezultate au fost obţinute de către membrii corpului 
didactic al Conservatorului și în domeniul interpretării 
muzicale, în concerte și audiții proprii, la Teatrul de 
Stat de Operă şi Balet, la Filarmonica „George Enescu“, 
precum și în alte formații vocale și instrumentale. 

Deși atenția cadrelor didactice a fost îndreptată spre 
obiective dictate de aniversarea celor 9 decenii de la 
înființarea Conservatorului, activitatea științifică înce- 
pută în cursul anilor precedenţi a fost continuată în anul 
acesta. Este evidentă tragerea de inimă cu .care corpul 
didactic — deși prin natura preocupărilor, înclinați spre 
impulsuri de creaţie și interpretare — tinde a se orienta 
în probleme științifice muzicologice, a cerceta cauza fe- 
nomenelor de artă și a descoperi metodele cele mai si- 
gure pentru progresul studenţilor lor. Precumpănesc, 
fireşte, problemele metodice speciale legate de discipli- 
nele pe care membrii corpului didactic au sarcina să le 
predea la Conservator. Din lucrările prevăzute în planul 
tematic pe anul școlar 1954/55 şi efectuate în cursul 
aceluiaşi an, următoarele sînt consacrate didacticei și 
metodicei: Munca individuală (în învățămîntul pianu- 
lui) de prof. Florica Muzicescu, Exerciţii gradate de ci- 
tire în chei de asistent Alexandru Pașcanu, Tratat me- 
todico-științific pentru transpoziții de prof. Gheorghe 
Adamachi, Studii de orchestră pentru cor de prof. Sa- 
muel Pincu, Aplicarea principiilor emisiunii sunetelor 


din metoda prof. D. G. Dinicu la Studiul viorii de 
prof. Adia Gherţovici, Studiul gamelor în duble coarde 
de proi. Anton Adrian Sarvaș, — „Îndrumări metodice 
pentru studiul viorii“ de Vasile Filip, Dirijorul de cor 
de prof. Zeno Vancea, Alexandru Tiberiu, Ion Vicol şi 
lector /on Marian, Moduri și game de V. Iusceanu, 
conf., Frazarea de asistent Bălan Teodor, Premetodă 
pentru pian de conf. Cernovodeanu Maria. Şi, de ase- 
menea, de interes didactic și metodic sînt şi lucrările 
în curs de elaborare: Manual de cînt de prof. Petre 
Stefinescu-Goangă, Constantin  Stroescu, Beniamin 
Weiss, Silvia Feller, Constanța Bădescu, Dora Massini, 
Arta Florescu, Elena Saghin, Octav Cristescu, Mansi 
Barberis, Ion Bănescu şi George Ionescu, Metodica stu- 
diului muzicii de cameră de prof. Alex. Teodorescu, 
Mircea Birsan, Beniamin  Bernfeld, Serafim Antropov 
şi prep. Filip Bulimar, Manual pentru timpani de coni. 
Dumitru Lepădatu, Elementele muzicii, vol. I, de prof. 
Ioan D. Chirescu, George Breazul, Victor Iusceanu, 
Victor Giuleanu, Dragoș Aiexandrescu, lon Dumitrescu, 
Alex. Tiberiu și Alfred Mendelsohn, precum și Manual 
de folclor de prof. Tiberiu Alex., Emilia Comișel, Dinu 
Vasile și Liviu Brumariu, ca şi lucrarea care a preocu- 
pat întens colectivul catedrei de pian și Consiliul şti- 
inţific, Bazele aplicaturii pianistice de Dragoş Tănă- 
sescu. Chiar dintre lucrările prevăzute în plan, dar ră- 
mase încă neexecutate, cele mai multe îşi propuneau 
teme cu caracter didactic şi metodic ca: Probleme în le- 
gätură cu rolul concentrării în studiul pianului, Conşti- 
infa artistică a pedagogului și mijloacele ei de dezvol- 
tare la studenții pianiști, Rolul digitaţiei în interpretare, 
Sonoritalea în tehnică şi interpretarea pianistică, Con- 
siderațiuni asupra interpretării muzicale, Metodă pentru 
fagot, Metodica respirației la oboe, Școală pentru trom- 
bon, Teoria și studiul vibrato-ului, Teoria şi practica 
dublelor coarde, Metodă de violă, Studiul asupra pre- 
gätirii muzicale şi scenice pentru formarea cîntărețului 
de operă etc. 

Sînt în planul tematic pe anul școlar expirat şi lu- 
crări de caracter ştiinţific mai general, ca Analiza So- 
natei a I-a pentru vioară şi pian de George Enescu, 
apărută în Revista „Muzica“, de Tudor Ciortea, In- 
tonaţiile populare de Zeno Vancea, Rimski-Korsakov de 
Adriana Sachelarie. Au lost prevăzute și supuse discuţiei 
Consiliului științific lucrări în afară de prevederile pla- 
nului, cum este lucrarea Studiul Violoncelului de Di- 
mitrie G. Dinicu, apărută în Editura de Stat pentru Li- 
teratură şi Artă; de asemenea, peste plan, este de men- 
ționat traducerea făcută de Dragoș Tănăsescu a lucrării 
Pedala de Gelmann. Au apărut şi se află în folosinţa 
celor interesați de probleme didactice și metodice mu- 
zicale, următoarele lucrări discutate și recomandate de 
Consiliul științific al Conservatorului: Studii Tehnice 
pentru vioară (op. 1, 2, 4 și 5) de Anton Sarvaș, Stu- 
dii progresive pentru contrabas de prof. Iosif Prunner. 
Anul acesta am făcut și experiența editării de cursuri: 
s-a multiplicat o parte din cursul de /storia Muzicii ro- 
mineşti al prof. G. Breazul, însă în condiţii tehnice cu 
erori atît de mari în textul literar și muzical, încît ar 
trebui să intervenim ca să se oprească difuzarea lui. 
De o deosebită importanţă în activitatea științifică des- 
fășurată la Conservator, sînt diferitele referate asupra 
literaturii muzicologice sovietice, ca cel al asistentei 
Afrodita Tănăsescu asupra lucrării: „Maxim Gorki şi 
muzica“ de Picsanov, al conf. Madeleine Cocorăscu a- 
supra lucrării lui Kremlev, Analiza sonatelor lui Beet- 
hoven şi altele. 

Nu considerăm îndeplinit planul de muncă științifică 
pe anul trecut. Interes deosebit a fost arătat, cum s-a 
putut observa, preocupărilor determinate de festivitățile 
aniversării nonagenarei noastre instituții de învățămînt 
artistic. Dar nici nu se poate contesta sîrguința depusă 
de a dezvolta şi adînci problemele științifice legate de 
specificul didactic al Conservatorului. Pentru aceasta, 
am căutat să antrenăm și să folosim toate forțele de 
care dispunem. Ne silim să îmbunătăţim condițiile de 
muncă și să sprijinim iniţiativele care se vor mai ivi. 

Vom stărui a cere celor rămași în urmă cu elaborarea 
lucrărilor ca să sporească eforturile și vom încerca să 
adîncim cunoaşterea ştiinţifică a fenomenelor de artă 
muzicală care ne preocupă. Nădăjduim ca tineretul să 
participe mai activ la această muncă. Un exemplu ca 
cel dat de conf. Dragoș Tănăsescu, va trebui urmat de 
colegii săi. Va trebui să intervenim pentru ca documen- 
tarea științifică să fie îmbunătăţită prin înzestrarea bi- 


bliotecii cu lucrări de specialitate şi traduceri. Graţie 
străduinţii tov. Director al instituţiei, prof. Dimitrie Gh. 
Dinicu, în curînd se va termina și va fi pus la dispo- 
ziţia corpului didactic și studenţilor, un studio bine 
înzestrat cu aparate de înregistrare şi reproducere me- 
canică, iar fonoteca instituţiei se va îmbogăţi cu ma- 
terial nou, care va înlesni cercetările și progresul şti- 
ințilic în Conservatorul nostru. 


Cenaclul de creaţie „George Enescu“ al studenţilor 


de WALTER KLEPPER 


student la compozijie 


Doina de a activa în cadrul unui cenaclu de 
compoziție s-a manifestat încă cu mulți ani înainte în 
rîndurile studenților de la secția de compoziție a Con- 
servatorului „Ciprian Porumbescu“. Astfel, imediat după 
reforma învățămîntului, cînd Conservatorul de Muzică 
s-a despărțit de cel de Teatru, devenind un Institut 
de sine stătător, a luat ființă un prim cenaclu. Acti- 
vitatea acestuia a îost însă sporadică, legată exclusiv 
de anumite evenimente festive, situaţie care a dăinuit 
vreme îndelungată. S-a vorbit mult despre necesita- 
tea de depășire a acestui stadiu și aproape în fiecare 
început de an şcolar s-a procedat la „reînființarea“ 
cenaclului. Ne aducem aminte de o încercare de felul 
celor pomenite mai sus care a avut loc în 1953. Res- 
pectiva ședință s-a desfăşurat într-un cadru festiv, 
iar propunerile şi angajamentele, numeroase, prevă- 
zînd modul de funcţionare a cenaclului, promiteau o 
activitate rodnică. Faptul că s-a propus chiar şi un 
„protocol de constituire“ ne întărea această convin- 
gere. Dar, cu toate angajamentele luate, cu toate sar- 
cinile trasate cu minuţiozitate şi repartizate pe ani de 
studii, realizările nu au egalat nici pe departe pro- 
punerile făcute. Astfel, în acel an nu s-au ţinut de- 
cît două ședințe de cenaclu. Este adevărat că ele 
au avut însă darul să arate utilitatea prezentării crea- 
țiilor în fața colegilor şi a profesorilor pentru a fi 
dezbătute şi criticate, dîndu-se studentului în compo- 
ziție un prețios ajutor în munca sa profesională. 

Datorită acestui prim imbold, munca de cenaclu a 
anului următor a fost cu mult mai bună, creînd pre- 
misele pentru trecerea la o activitate organizată. 

Anul 1955—56 a însemnat un pas înainte în viața 
cenaclului „George Enescu“. Deși au început cu oare- 
care întîrziere, ședințele cenaclului s-au succedat în 
acest an cu regularitate, antrenînd studenţii tuturor 
anilor de compoziţie. Cenaclele s-au îmbunătățit nu 
numai numeric dar și calitativ, lucrările fiind prezentate 
într-o ținută artistică îngrijită. Invăţind din experiența 
anilor anteriori, cînd alcătuirea cenaclelor se lovea 
poate în primul rînd de greutăţile legate de găsirea 
interpreţilor, s-au depus strădanii ca încă de la înce- 
put să fie întocmit un plan cuprinzînd lucrările care 
urmau să fie prezentate. Pe baza acestui plan, res- 
pectivele lucrări au fost repartizate studenţilor de la 
clasele facultății de instrumente și canto, 'asigurîndu-se 
astfel studierea și prezentarea lor în condiţii dintre 
cele mai bune. 


Pentru a aduce la cunoștință din timp şedinţele 
cenaclului precum şi pentru popularizarea acestuia s-a 
înființat o gazetă de perete. O altă iniţiativă care 
trebuie menționată este aceea de a alcătui pe cît po- 
sibil programele cenaclurilor pe genuri muzicale. S-a 
reușit astfel prezentarea a patru cenacle dedicate mu- 
zicii instrumentale (mergind de la piese mici pînă la 
forma sonată), a două cuprinzînd lieduri şi a unuia 
consacrat cîntecului de masă. | 

În cadrul cenaclelor de muzică instrumentală, ca și 
în al celor de lieduri, au prezentat lucrări studenţi din 
toți anii. Ele au reflectat în majoritatea lor preocu- 
pările din cadrul respective:or clase de compoziție. 

Astfel, au fost auzite preludii, teme cu variaţiuni, scher- 
zo-uri, sonatine şi sonate. 

Cenaclul a oferit şi studenţilor din anul I şi II 
(în Conservator, studiul compoziţiei începe de abia în 
anul III) posibilitatea de a-şi prezenta compoziţiile lu- 
crate în lipsa îndrumării unui profesor, fapt care poate 
fi considerat ca un ajutor real acordat acestor studenți. 
Atît lucrările lui Gh. Rîşnoveanu și R. Oschanitzky 
din anul I, cît şi ale lui Gh. Costinescu din anul II 
au fost apreciate în mod pozitiv, autorii lor dînd do- 
vadă de talent. Deşi scrise de începători, lucrările 
menţionate au arătat preocuparea pentru un stil com- 
ponistic care să depășească limbajul convenţional şi 
să se apropie de un mod de exprimare contemporan. 

Această preocupare s-a manifestat desigur într-un 
mod şi mai evident la studenţii anilor mai mari. Ast- 
fel, Cr. Zalu a prezentat o interesantă „Temă cu va- 
riațiuni“ pentru pian. Criticile făcute au relevat buna 
cunoaștere de către autor a instrumentului precum şi 
a tehnicii variațiilor (fapt vădit în special de ultima, 
în formă de passacaglie, care a fost apreciată ca cea 
mai valoroasă). S-a remarcat totodată oportunitatea 
unei variații mediane, de respirație mai amplă, care 
să aducă un contrast. De asemenea s-a criticat exis- 
tența pe alocuri a unei virtuozități pianistice oarecum 
rupte de necesitățile conţinutului muzical. 

In cadrul aceluiaşi cenaclu, C. Coștiug a prezentat 
de asemenea o temă cu variaţiuni pentru cvintet de 
coarde. Pornind de la o tematică populară, compozito- 
rul o dezvoltă într-un limbaj armonic și polifonic evo- 
luat, amintind mult de muzica lui Bartok. Ca şi la 
Zalu, a existat părerea că cele cinci variaţii sînt insu- 
ficiente, materialul tematic pretîndu-se la o dezvoltare 
cu mult mai bogată. 


In cadrul pieselor pentru pian a fost prezentată o 
Toccată aparținind studentului N. Coman, anul III. 
Punînd probleme de mare virtuozitate pianistică, lu- 
crarea — monotematică — aduce elemente de folclor, 
bazate în special pe modul frigic, într-o ritmică preg- 
nantă, caracteristică genului. Toccata de N. Coman a 
fost executată cu mult succes de către pianista Marieta 
Leonte, anul II și la una din producțiile Conservato- 
rului din sala Dalles. 

Studentul A. Cassvan, tot din anul III, a prezentat 
în cadrul a două cenacle 5 scherzo-uri, alcătuind două 
cicluri: trei pentru pian și două pentru vioară și pian. 
In fiecare din aceste piese compozitorul şi-a pus o altă 
problemă de creaţie, reuşind totuși să păstreze unitatea 
de stil. Muzica lui A. Cassvan prezintă o notă perso- 
nală, caracterizată mai ales printr-o pregnanță ritmică 
şi melodică precum şi printr-un stil armonic avansat. În 
piesele pentru vioară și pian, autorul nu a exploatat 
însă în mod suficient resursele viorii, vădind pe alo- 
curi a anumită stîngăcie în tratarea instrumentului. 

Petra Carmen, care în anul acesta a obsolvit cu suc- 
ces Conservatorul, a prezentat în cenaclu o sonată pen- 
tru vioară și pian. Această lucrare s-a evidenţiat prin 
claritatea formei și a exprimării muzicale în general, 
ca și printr-o sensibilitate muzicală deosebită Faptul 
că Petra Carmen foloseşte un material tematic de esen- 


tă populară constituie un element pozitiv,. cu atît mai 
mult cu cît compozitoarea nu citează folclorul ci îl 
trece prin filtrul personalității sale creatoare. Ar fi însă 
de dorit ca această exprimare în spirit popular să de- 
păşească stadiul de folosire a unor „formule“, care apar 
pe alocuri, şi să ajungă la o adincime de concepţie. 
Trebuie relevat în mod special ca un factor important 
în sonata Petrei Carmen îmbinarea reușită dintre cele 
două instrumente. 

S. Schapira, de asemenea absolvent de merit al Con- 
servatorului, a participat la ultimul cenaclu de muzică 
instrumentală din acest an cu o sonatină pentru pian. 
Lucrare mai veche, această sonatină exprimă într-o 
formă concisă şi clară interesante idei muzicale. Ca 
şi sonata de Petra Carmen, ea se inspiră din muzica 
populară, caracterizindu-se în primul rînd prin plasti- 
citatea cu care sînt redate diferitele motive. Ţinînd sea- 
ma de stadiul actual, mai avansat, în care se găsește 
autorul, nu vom lua aici în discuţie stilul acestei lu- 
crări, depăşit în creaţiile sale ulterioare. 

Cenaclurile de lieduri s-au bucurat de cea mai mare 
popularitate în rîndurile studenților. Aceasta se ex- 
plică atît prin accesibilitatea genului cit şi prin alcă- 
tuirea mai judicioasă a programelor, urmărind partici- 
parea la aceeaşi ședință a tuturor anilor de studii. 
Dacă la şedinţele consacrate muzicii instrumetale au 
venit în special studenţi de la facultatea teoretică, ce- 
naclele de lieduri au numărat în rîndurile ascultă- 
torilor şi în acelaşi timp ale participanţilor activi la 
discuții, mulți studenți ai facultăţii practice, în spe- 
cial de la secţia de canto. 

La prima şedinţă consacrată liedului am ascultat la 
început două piese de R. Oschanitzky, anul I, care 
ne-au confirmat buna impresie produsă de tema sa cu 
variațiuni prezentată în cadrul cenaclului de muzică 
instrumentală. De factură romantică. aceste lieduri se 
remarcă în primul rînd prin muzicalitatea, ca şi prin 
tehnica la care a ajuns acest element de-abia intrat 
pe porţile Conservatorului. 


Lucrările prezentate de Gh. Costinescu, constituie 
primele sale încercări în acest gen şi sînt scrise destul 
de demult. Ele au arătat, desigur destule lipsuri, dar, 
o dată cu acestea, și posibilitățile sale reale de dez- 
voltare. 

În privința liedului prezentat de I. Steinberg s-a ri- 
dicat obiecţia, justificată, că ar aparţine mai mult ge- 
nului romanţă fapt confirmat —'la discuţii — de însuși 
cuvîntul autorului. Judecînd din acest punct de vedere, 
poate că versurile lui Eminescu (Dorinţă) nu şi-au gă- 
sit cea mai potrivită exprimare muzicală. Menţionăm 
totuşi, ca o calitate, muzicalitatea cît şi sinceritatea 
sentimentelor exprimate de autor. 

Au plăcut mult liedurile — pe versuri de Blaga — 
prezentate de Al. Hrisanide, anul III. Stilul armonic, 
scriitura pianistică, dar în special țesătura vocală au 
redat în mod convingător atmosfera visătoaie, con- 
templativă, a celor două poeme (,,Visătorul“ și „Sta- 
lactita“). Preocuparea de a reda cu originalitate, prin 
variatele resurse pe care compozitorul le stăpîneşte 
pe deplin, atmosfera, nu trebuie să se facă însă în 
detrimentul unei gîndiri mai profunde. 

Liedurile — pe versuri de Rilke — ale lui Şt. Winc- 
kler, care a absolvit în acest an în condiţii excepțio- 
nale Conservatorul, au arătat atît maturitatea de con- 
cepție cît şi meșteșugul său temeinic. Textul poetic 
şi-a găsit expresia cea mai fericită în muzica lui 
Winckler — sobră, în sensul renunțării la orice efect 
exterior, și de o mare puritate melodică. 

Cel de-al doilea cenaclu de lieduri a fost urmărit 
cu acelaşi interes, de o asistență numeroasă, dacă avem 
în vedere publicul obișnuit al cenaclelor. Liedul pre- 
zentat de C. Coştiug, anul II, pe versuri de Coşbuc, 
a avut mai mult caracter de baladă, în sensul acesta 
aducînd un dramatism adecvat genului şi care amin- 
tește poate ca factură de muzica lui Gheorghe Dumi- 
trescu. 

L. Dandara, anul IV, și-a ales pentru lied versurile 
colegului său de la pedagogie P. Popescu. Cei care 
au luat cuvîntul au remarcat o anumită discordanţă 
între muzică și text, un aparat sonor mult prea în- 
cărcat, plin de accente dramatice, față de un conţinut 


poetic, liric, mai mult contemplativ. In judecarea a- 
cestui lied trebuie desigur apreciate intenţiile (care 
vădesc o înclinație pentru muzica de operă), chiar 
dacă ele sînt mai puțin realizate, dat fiind însăşi di- 
mensiunea piesei. 

Pe versuri de Şt. O. Iosif și Al. Macedonski a scris 
două lieduri H. Schnapp, anul III. Plăcute, dînd do- 
vada unor reale calități armonice şi vocale, ele se situ- 
ează însă mai mult pe linia muzicii franceze (Fauré, 
Duparc). 

I. Marinescu-Schapira, anul IV, a participat la a- 
cest cenaclu cu două lieduri pe versuri de Arghezi şi 
Șt. O. Iosif, care, de asemenea, s-au bucurat de mult 
succes. S-a remarcat plasticitatea, vioiciunea şi spon- 
taneitatea caracteristice compozitoarei. Scrise pentru, 
soprană lirică, ledurile au reuşit să pună în valoare 
din plin resursele vocii. 

Anul VI a fost reprezentat în cadrul acestei şedinţe 
de cenaclu prin liedurile — pe versuri de Bacovia — 
aie Feliciei Donceanu. Toți participanții la discuții au 
relevat calitățile deosebite ale acestor piese. Origina- 
litatea compozitoarei a reieșit în special din liedul in- 
titulat „Fanfara“, care redă în mod sugestiv atmos- 
fera nostalgică, cenușie, a vieții provinciale de altă 
dată. 

Punerea” în valoare a conținutului liedurilor audiate 
în cenacle se datoreşte în mare măsură interpreților- 
ucenici, colegi ai compozitorilor-ucenici, care i-au spri- 
jinit cu toată căldura, punînd tot sufletul în această 
muncă. Cenaclele instrumentale se bucură și ele de 
concursul unor interpreţi, studenţi ai secţiei instrumen- 
tale a Conservatorului. Ținem să evidenţiem în mod spe- 
cial pe Leonte Marieta (pian), lacobovitz Ivan, (vioa- 
ră), Szekeley Ecaterina (soprană), Tanţi Cimpeanu 
(soprană), Brebenel Dumitru (bas), Harik Olaru Vic- 
toria (soprană) şi Valy Niculescu (soprană). 

Cenaclul dedicat cîntecului de masă a cuprins un do- 
cumentat referat prezentat de studentul G. Habenicht 
de la pedagogie, anul IV, care a cuprins exemplifi- 
cări și a fost urmat de discuţii. Ridicînd cu curaj 
anumite probleme legate de această temă și arătînd 
prin aceasta o lăudabilă pasiune pentru muzicologie, 
referentul s-a lâsat însă antrenat dincolo de obiectivele 
propuse, făcînd unele alrmații exagerate. E vorba de 
un elan inerent oricărui început şi departe de a-i toci 
ascuţișul, participanţii la discuţii l-au sfătuit să-l 
folosească în mod judicios. 

Trecerea în revistă a activității din acest an a cena- 
clului „George Enescu“ ne permite s-o privim în an- 
samblul ei și să tragem unele concluzii utile — cre- 
dem — pentru activitatea de viitor. 

Mai întîi, trebuie să accentuăm faptul că. participarea 
studenţilor a fost, față de anii dinainte, cu mult mai 
numeroasă. Cenaclele au reuşit să intereseze nu nu- 
mai pe studenţii compozitori, dar și mulţi alți colegi 
de diferite specialităţi, dintre care desigur trebuie a- 
mintiți în primul rînd muzicologii. Astfel stînd lucru- 
rile, e lesne de înțeles că şi participarea la discuţii 
a fost mai mare, discuţiile fiind mai variate. Au luat 
cuvîntul în cadrul acestor şedinţe studenții din toți 
anii, ceca ce constituie fără îndoială un fapt pozitiv. 
Nivelul inegal în ccea ce privește pregătirea profesio- 
nală și deci competința celor care au luat cuvîntul, 
a dus de multe ori la discutarea unor probleme secun- 
dare, neesenţiale, la hipeitrofierea artificială a unor 
false probleme în dauna celor care trebuiau mai curînd 
discutate şi chiar la aprecieri de-a dreptul greşite. S-a 
ajuns astfel să se pună sub: semnul întrebării însăşi 
utilitatea discuţiilor şi s-a propus organizarea exclusivă 
de audiții, lipsite de comentarea lucrărilor prezentate. 
Această problemă părea cu atit mai justilicată cu cît 
întreg materialul prezentat în cenaclu (cu excepţia unor 
rare cazuri de începători) este lucrat în cadrul clase- 
lor de compoziţie, sub îndrumarea profesorilor res- 
pectivi, şi a-l discuta sub anumite aspecte, ţinînd în 
special de meșteșug, ar constitui poate o imixtiune în 
domenii străine de competința vorbitorilor. 

Credem totuşi că discuţiile pot fi purtate în cadrul 
cenaclului şi că ele îşi au utilitatea lor. Pentru aceasta 
este necesar în primul rînd să fie bine conduse astfel 

încît cea mai mare atenție să fie acordată probleme- 
lor de conţinut muzical, de exprimare artistică, de 
stil, în special preocupării legate de prezenţa în con- 
temporaneitate a autorilor respectivi. Această cerință 
desigur că va pune în dificultate pe amatorii şi pro- 
fesioniştii „baterii apei în piuă“ deoarece mt se îm- 
pacă de loc cu talentul de a vorbi lără să ai ceva de 
spus, ci dimpotrivă, cere o pregătire profesională şi un 
nivel cultural ridicat. Cu mult mai interesantă este 
impresia sinceră, tradusă în cuvinte obişnuite, şi lip- 
sită de tendința de a căuta nod în papură, pe care o 
anumită piesă o produce asupra umui student chiar 
din primii ani de facultate, decit anumite încercări de 
a înveşmînta lipsa de idei în cuvinte pompoase. 

Aplicîndu-se în activitatea de viitor a cenaclului ce- 
rințele de mai sus, sîntem siguri că el va realiza un 
salt calitativ important, că va da în special studenți- 
lor-muzicologi prilejul de a-şi însuşi o adevărată dis- 
ciplină a discuţiilor şi mai ales prețioasa calitate de 
a face critică muzicală (această posibilitate li s-a ofe- 
rit şi în acest an sub forma referatelor la fiecare lu- 
crare prezentată) pe baza faptelor, sădind în ei încă 
de pe acum simțul răspunderii profesionale. 

Un ajutor de neprețuit pentru cenaclele noastre l-a 
constituit participarea profesorilor de compoziţie, sin- 
gurii chemaţi să tragă concluziile discuţiilor purtate. 
Această participare nu a fost însă destul de cuprinză- 
toare. 


Ar fi bine ca Uniunea Compozitorilor — care arată 
un mare interes în sprijinirea materială a studenţilor 
de la compoziţie, acordîndu-le un număr mare de burse 
şi locuri de masă la cantina Fondului muzical — să 
fie mai aproape de noi şi în munca de creaţie. A- 
ceasta se poate face foarte bine prin curînd înliinţata 
secţie de tineret a Uniunii, prin asigurarea unei cola- 
borări reale între cenaclul de tineret al Uniunii şi ce- 
naclul studențesc. 


Conducerea Conservatorului a acordat un sprijin efec- 
tiv cenacdlelor, punîndu-ne la dispoziție săli şi — în 
ultimul timp — posibilitatea de a înregistra pe benzi 
de magnetofon lucrările studenților. Decanatul Facul- 
tății de teorie şi compoziție a îndrumat în permanenţă 
activitatea cenaclului, ceea ce a ridicat însuși presti- 
giul activității acestuia. Decanatul Facultăţii de instru- 
mente şi canto a acordat de asemenea un prețios spri- 
jin, îndrumînd studenții acestei facultăţi să-și îmbogă- 
țească repertoriul cu cele mai reușite lucrări ale cole- 
gilor compozitori. 

“În încheiere, constatăm cu satisfacţie că s-a reali- 
zat o îmbunătățire serioasă în organizarea cenaclu- 
lui. Succesele dobîndite au arătat însă membrilor lui 
cîte se mai pot face. Pentru aceasta nu sînt necesare 
multe ședințe, nici multă vorbărie. Este nevoie numai 
de un singur lucru, şi anume, de o adevărată pasiune 
pentru preocuparea noastră de căpetenie — muzica, 


Interpreţi oaspeţi ai țării noastre 


Pianista Nicole Henriot 


Acum un an, tot în preajma siirșitului stagiunii 
Filarmonicii „George Enescu“, consemnam în paginile 
revistei „Muzica“ impresia puternică lăsată de inter- 
pretarea, în cel mai autentic stil ravelian, dată Con- 
certului în sol at marelui compozitor francez de că- 
tre Nicole Henriot; talentata reprezentantă a şcolii 
Margueritei Long, care și-a cîștigat cu acel prilej în 
rîndurile muzicienilor romîni unanime simpatii, a re- 
venit și anul acesta în mijlocul nostru, dîndu-ne prile- 
jul să-i cunoaştem îndeaproape resursele interpretative, 
desfășurate într-un repertoriu mai larg și mai variat. 

Întristați de faptul că virtuoza franceză nu a ales 
și de astă dată, pentru participarea ei solistică în con- 
certul Filarmonicii, o lucrare a unui compozitor fran- 
cez (fie un concert de Saint-Saens, fie — ceea ce am 
dori şi mai mult — o creaţie contemporană) a tre- 
buit să recunoaștem că interpretarea originală dată 
oarecum uzatului Concert în mi bemol major de Liszt 
a luminat — pentru mulţi auditori — aspecte noi ale 
acestei „piese de rezistenţă“ a literaturii romantice. 

Începînd de la intrarea pianului, atacată într-un stil 
patetic, cu o voită reținere a tempo-ului, urmată de 
recitalurile depănate liber, cu belşug de rubatouri și 
mari contraste dinamice între fraze, am renunțat la a 
mai urmări desfășurarea Concertului de Liszt în ra- 
port cu imaginea creată de interpretările unor virtuozi 
moderni — ca Gieseking ori Ghilels de pildă — şi am 
întrat într-o altă lume sonoră şi poetică. Dar — în 

vreme ce se depărta chipul unui Liszt contemporaneizat, 
cu „colții“ romantismului oarecum retezați de un gust 
mai sobru, de tendința accentuată către forme logic 
construite care caracterizează astăzi gustul muzical — 
se contura cu plasticitate portretul unui alt Liszt. E 
vorba de virtuozul saloanelor pariziene, cel ce înflă- 
căra auditoriul prin fantezia neîngrădită a improvi- 
zaţiilor sale, supunînd șiragurile nesfirşite de acorduri, 
arpegii, game, unei sensibilități poetice veșnic aprinse. 
Expunerea oarecum declamatorie a discursului muzi- 
cal romantic, care ne-a reînviat amintirea unei audiții 
a Concertului în mi bemol într-o înregistrare a lui Emil 
Sauer şi Felix Weingartner — ambii discipoli direcţi 
ai lui Liszt — îşi are, probabil, puternice tradiţii în 
pianistica franceză. Această concepţie îmbrățişată de o 
artistă de talent, cum e Nicole Henriot, ne-a făcut 
să încercăm impresii artistice interesante, demne de 
luat în considerare într-o discuţie estetică despre tra- 
diţie și evoluţie în stilul interpretativ. 

De altfel, chiar pentru cei ce nu se identifică cu 
acest fel de a-l înţelege pe Liszt, interpretarea Nicolei 
Henriot a avut multe momente de incontestabilă fru- 
musețe. Ne referim, de pildă, la dialogurile cu clari- 
netul din partea întîia, sau cu coardele în partea a 
doua (de la „tistesso tempo“), unde, sprijinită de 
tremoloul dramatic al orchestrei, solista a reuşit să 
ducă fraza la o culminaţie expresivă impresionantă. 
Ideea inițială a părții a doua a evidenţiat resursele 


Nicole Henriot concertind cu Filarmonica „George Enescu“ 


coloristice superioare ale pianistei, cînd pe legato-ul, 
ca o pînză fină, al acompaniamentului s-a înălțat, ex- 
presivă, fermecătoarea melodie lisztiană, timbrată cu 
multă subtilitate. Este adevărat însă că față de tempo- 
ul oarecum lent imprimat primei mişcări şi de medi- 
taţia lirică a celei de-a doua, s-ar fi cerut, credem, 
mai mult nerv şi scînteiere în ultimele două părți. Co- 
laborarea artistică cu orchestra condusă de maestrul 
George Georgescu s-a făcut în condiții optime, solista 
fiind urmărită și sprijinită cu o perfectă supleţe în 
toate intențiile ei. 

Recitalul dat tot la Ateneul R.P.R. miercuri 30 mai, 
după o călătorie la Cluj, a reprezentat un efort artis- 
tic cheltuit cu generozitate, pentru care ascultătorii 
din sală şi cei ce au urmărit transmisiunea radiofonică 
i-au fost recunoscători pianistei franceze. Şi de astă 
dată, interpretările s-au caracterizat printr-o accentuată 
vioiciune şi o mobilitate spirituală permanentă, care a 
captivat publicul, chiar dacă nu l-au convins întot- 
deauna de autenticitatea tălmăcizii. A fost primită cu 
o oarecare rezervă îndeosebi execuţia lucrărilor de Vi- 
valdi şi Mozart, al căror conținut muzical a apărut 
oarecum minimalizat. Astfel, în Concertul în fa de Vi- 
valdi — Bach, pianista a mers către redarea trans- 
parenței ţesăturii contrapunctice în partea întiia, a evi- 
dențiat caracterul dansant al ritmicei finalului şi a 
avut momente frumoase, în spiritul coralelor de Bach, 
în Largo. Totul a rămas însă la suprafață din punct 
de vedere al concretizării sonore şi nu se poate spune 
că seriozitatea, echilibrul şi soliditatea armonioasă a 
preclasicismului au fost prezente. Execuţia  Sonatei 
în do major (K.V. 545) de Mozart a fost agrementată 
cu multe libertăţi de frazare — ritenuto-uri, suspensii, 
respirații — şi cu o permanentă surdină, scoasă abia în 
„coda“ Rondoului final. 

Intotdeauna, amintirea unui recital rămîne legată de 
realizările cele mai valoroase; din acest punct de ve- 
dere trebuie evidențiată în primul rînd interpretarea 
studiului în fa minor (fără număr de opus) de Chopin, 
în care rezolvarea optimă a problemei tehnice specifice 
— „mixajul“ sonorităţilor celor două miini şi îmbina- 
rea acompaniamentului de optimi cu melodia de triole 
într-un unic fluid sonor — a servit unei sensibilități 
romantice discrete, de autentică poezie. În Fantezia în 
fa minor, chiar dacă nu a mers către contopirea di- 
feritelor episoade într-o unică linie mare de ansam- 
blu, Nicole Henriot ne-a: făcut să-i admirăm talentul 


și măiestria în multe detalii, începînd chiar cu fraza 
inițială, unde a reliefat atît de expresiv contrastul 
între tensiunea surdă a desenului din bas şi elocvența 
rugătoare a sopranului. În pasajele de arpegii pasio- 
nate, care angajează toate resursele pianului, a fost 
atinsă o sonoritate orchestrală amintind orga, pentru 
ca, prin contrast, partea lentă (în si major) să meargă 
către o interiorizaie reținută. Astfel a fost pregătită 
frumos revenirea la „tempo primo“ în fa minor, a că- 
rui izbucnire a fost marcată cu multă autoritate. Im- 
presia generală degajată din execuţia fanteziei a fost 
totuşi  întrucîtva diminuată de subiectivitatea unor 
accente, care au dăunat redării formei mari a piesei. 

„S-a putut stabili o înrudire între felul cum Nicole. 
Henriot a redat pe Chopin şi pe Ravel. E interesant 
de remarcat faptul că, deşi coloristă subtilă, pianista 
franceză nu e tentată să redea lucrările părinților 
școlii moderne franceze ca un joc de arabescuri so- 
nore ci trăieşte interpretarea lor cu o participare care 
are trăsături comune cu aceea întrebuințată în tălmă- 
cirea romanticilor. Din acest punct de vedere, chiar o 
lucrare cu mărturisite tendinţe clasice, cum e Sonatina 
de Ravel, s-a depărtat de linia pură şi întinsă pe care 
i-o imprimă, de pildă, Cortot. Printr-o dinamică şi o 
agogică foarte bogate, pianista a accentuat trăsăturile 
lirice ale primei părți (a cărei temă secundă a apărut 
învăluită în multă poezie) şi a cultivat în Menuet a- 
mănunte neaşteptate, ce au putut apare uneori încărcate 
de oarecare preţiozitate. In final, care ni s-a părut cel 
mai realizat, pasta sonoră a avut multă plasticitate; 
episodul liric în cinci pătrimi ne-a purtat într-o legă- 
nare de vis, care, contrapusă iureșului general al miş- 
cării, a creat un frumos contrast artistic. 

Dacă în „Alborada del gracioso“ unde ni se pare 
adecvată o interpretare mai strînsă, de o obsedantă 
consecvență ritmică — nu am putut gusta din plin 
libertăţile fantaziei capricioase ale pianistei franceze, 
în schimb am admirat-o pe de-a-ntregul în „Oiseaux 
tristes“ (Păsările triste) pentru gingăşia sensibilităţii 
ei tradusă în nuanţe sonore de o extremă fineţe. Au- 
tenticitatea stilului ne-a amintit aci faptul că Nicole 
Henriot s-a putut bucura de îndrumarea directă a ma- 
relui Ravel. 

Din toate piesele de Debussy, interpretate, incluzînd 
dramaticul preludiu din suita „Pour le piano“ şi bine 
cunoscutul „Clair de lune“, cel mai mult ne-a impre- 
sionat acel mic fragment din „Colțul copiilor“, dăruit 
ca bis la Concertul Filarmonicii: „Micul păstor“. A- 
cesta a avut toată prospeţimea cîntecului ce se înalță 
nestingherit în boarea dimineţii, dozarea sonorităţilor 
servind şi de astă dată întruchipării unei imagini de 
o reală forță expresivă. 

Numeroase bisuri, oferite cu generozitate, incluzînd 
piese de Liszt, Mendelssohn-Bartholdy și Chopin au 
completat amplul recital terminat cu acea „Cutie cu 
muzicuţe“ de Deodat de Severac, care, o dată cu 
ultimele sunete picurate din ce în ce mai rar, a ară- 
tat şi publicului că pianista şi-a cheltuit toate forțele 
artistice pentru acea seară. 

Prezentind în cursul apariţiei ei pe estrada Ateneului 
R.P.R. aspecte multiple, deşi cîteodată contradictorii, 
ale artei sale interpretative, Nicole Henriot s-a bucu- 
rat şi de astă dată de o caldă primire din partea pu- 
blicului nostru, caie doreşte să revadă cît de curînd 
pe talentata mesageră a muzicii franceze. 

ALFRED HOFFMAN 

Cîntăreaţa Elisabeth Rose 


Soprana germană Elisabeth Rose şi  mezzo-soprana 
Zenaida Palli într-o scenă din „Aida“ 


la cadrul schimbului cultural cu R. D. Germană, 
publicul Capitalei a primit cu deosebită simpatie spec- 
tacolul „Aida“ de Verdi la Teatrul de Operă şi Balet 
al R.P.R., în care soprana Elisabeth Rose de la Opera 
din Lipsca a realizat, în rolul titular, o frumoasă crea- 
ie. 

Avînd o vădită înclinare pentru roluri care cer bo- 
gate resurse lirice și dramatice, soprana Elisabeth Rose 
a interpretat în R. D. Germană rolul Marthei din „Tie- 
fland“ de d'Albert, „Aida“ de Verdi, „Fidelio“ de Bee- 
thoven, „Rosalinda“ de Haendel etc. 

Cîntăreaţa posedă o voce plăcută şi suplă, destul 
de puternică în registrul înalt şi mediu, călită la focul 
unei foarte bune şcoli, pe care o utilizează cu o re- 
marcabilă măiestrie. Ea înlătură tot ce este conven- 
tional şi de efect uşor, pentru a se integra rolului ce- 
rut de textul muzical și literar al creaţiei ce interpre- 
tează. 

În „Aida“, personalitatea cîntăreţei ni s-a înfățișat 
în plenitudinea posibilităților sale, cu deosebire în aria 
din actul I, în aria Nilului și în duetul din finalul o- 
perei. Artista a emoționat publicul, nu numai prin 
muzicalitatea şi forța expresiei sale, ci şi printr-un joc 
de scenă în care s-a vădit un puternic talent drama- 
tic. Faptul că Elisabeth Rose are un registru grav mai 
puţin viguros (rolul Aidei fiind mai potrivit unei so- 
prane dramatice cu posibilităţi lirice în acut şi aproa- 
pe de mezzo-soprano în grav), nu a scăzut din valoarea 
creației personale a cîntăreţei. 

Publicul a 
ovaţii. 

La înaltul nivel al spectacolului a contribuit un mă- 
nunchi de valoroşi artişti ai primei noastre scene li- 
rice. 

Zenaida Palli, mînuind cu dibăcie vocea sa excepțio- 
nală de contra-alto, cu posibilități de mezzo, a conturat 
temeinic pe Amneris. Ea a apärut plină de pasiunea 
dragostei față de Radames, vicleană și perfidă în due- 
tul cu Aida, zbuciumată pînă la limita tragicului, în 
tabloul judecății iubitului său. 

S-ar fi cuvenit — credem — o oarecare gradație, 
în nuanțe şi colorit, a ariei din actul al doilea (,,Vino 
dragul meu“), care se cîntă de trei ori. 

Ne-am bucurat allînd că Zenaida Palli — care se 
allă pe drumul celei mai fericite ascensiuni artistice 
— studiază încă, pentru a-şi unifica și mai bine cele 
trei registre (atît de distincte la vocile grave de fe-, 
mei), pentru a-şi îmbunătăți continuu respirația şi a 
evita eventualul balans al vocii, ca și pentru perfec- 
ționarea frazei şi a dicțiunii. 

Tenorul dramatic Garbis Zobian, cu vocea sa foarte 
puternică şi clară a trăit din plin rolul lui Radames. 
El este în progres în ceea ce priveşte nuanțarea, justa 
intonație şi corecta pronunție. Trebuie însă să fie atent 
la întrebuințarea unei expirații forțate care duce la 
îmbätrînirea prematură a vocii. De asemenea, ar trebui 
să nu se simtă schimbarea tehnicii impostației în mezza- 
voce şi piano. 

Baritonul Alex. Enăceanu a realizat un impresionant 
Amonasro şi s-a relevat, în special, în duetul cu Aida 
din actul al III-lea. 

Bașii Viorel Ban (regele) şi Mircea Buciu (Ramfis), 
două voci generoase şi pătrunzătoare, bine distribuiți în 
rolurile respective, au reușit să dea personajelor ce 
interpretează, caracterul lor grav, solemn. 

Corul, înfăţișind poporul (egipteni, etiopieni etc), a 
participat activ la acţiunea dramatică. Se menţin însă 
unele decalaje, ca şi deficiențe de intonaţie cînd o 
parte din cor este despărțită de cealaltă, în stînga și 
dreapta scenei, sau cînd o parte a corului cîntă pe 
scenă şi cealaltă parte în culise. 

Dirijorul Jean Bobescu a condus cu multă autoritate 
şi competinţă, urmărind îndeaproape interpretările so- 
liştilor. El a realizat un tot bine închegat în marile 
scene de ansamblu. Orchestra, în vădit progres, a luat 
parte efectiv la acțiunea de pe scenă. (Oboiul însă a 
cîntat cam tare în solo-ul din aria Nilului iar fagotul 
nu-i întotdeauna sincronizat în acompaniamentul Aidei, 
la aria din actul al doilea). 

Decorurile, realizate de E. Cemodurov, sînt de o 
plasticitate și măreție care fac cinste autorului şi tea- 
trului. Au însă dezavantajul că schimbarea lor prelun- 
geşte prea mult pauzele dintre acte. 

Regia directorului de scenă Jean Rînzescu a reușit 
să imprime nu numai fiecărui interpret mișcarea, ges- 
tul şi mimica necesară, ci să ne înfățișeze și mulțimea 
grupurilor de războinici, prizonieri, egipteni, preoţi, preo- 
tese etc. cu jocul scenic şi expresia corespunzătoare 
conţinutului operei. i 


răsplătit pe interpretă cu îndelungate 


AL. COLFESCU 


Dirijorul Muir Mathieson 


Catre sfîrşitul stagiunii trecute ne-a vizitat ţara 
dirijorul englez Muir Mathieson. Numele acestuia era 
bine cunoscut tuturor celor care, în genericul unui film, 
nu urmăresc numai numele principalilor actori. Într- 
adevăr, Mathieson a dirijat muzica la peste 600 de 
filme britanice, dintre care multe s-au bucurat de un 
succes mare de public și la noi. 

„Pe viu“ de data asta, și nu înregistrată pe peli- 
culă, şi-a prezentat Mathieson la Bucureşti arta diri- 


jorală, în cadrul a două concerte — unul cu orchestra 
Radiodifuziunii, altul cu cea a Cinematografiei. În pro- 
gram, alături de Haydn, Beethoven, Franck, figurau 


și numele unor muzicieni 
Edward Elgar, 
Henry Wood. 


Mathieson şi-a început şi încheiat cele două con- 
certe cu piesa „Trumpet voluntary“ de Purcell — Wood. 
A fost un fel de „carte de vizită“ a muzicii engleze. 

La repetiţii, Mathieson a apărut în feluri diferite în 
lucrul cu cele două orchestre. La orchestra Radio, re- 
petiţiile au fost ședințe de luare de contact muzical, 
cu uncle indicații generale și sumare indicații de amă- 
nunt. După tensiunea proprie repetițiilor cu Somogyi, 
orchestranții au putut socoti aceste şedinţe o agrea- 
bilă relaxare, Dar, pe semne că Mathieson și-a dat 
seama că rezultatele obținute la concertul Radio ar îi 
putut fi mai bune cu o altă tehnică de repetiții, întru- 
cît cu orchestra Cinematografiei el a lucrat temeinic, 
a tins spre finisarea detaliilor, ceea ce a ridicat ni- 
velul execuţiei. 

În ambele cazuri orchestranţii au cîntat necrispaţi, 
liberi. Această libertate, ła orchestanţii de la Radio 


englezi ca Henry Purcell, 
Vaughan Williams, Malcolm Arnold, 


Cîntăreţul Kiril 


EA luna iunie a.c., baritonul bulgar Kiril Krîstev 
Apostolov a fost oaspetele nostru, interpretînd pe scena 
Teatrului de Operă şi Balet al R.P.R. rolul lui Rigo- 
letto, din opera cu acelaşi nume de Verdi. 

Kiril Kristev Apostolov este unul din tinerii cîntă- 
reţi de frumoase nădejdi ai R. P. Bulgaria. A fost so- 
list al Ansamblului artistic al Armatei populare, dar 
însuşirile sale artistice l-au promovat ulterior solist al 
Operei de Stat din Russe. 

Kiril Apostolov dispune de o voce care, fără a fi 
mare, este bine timbrată și clară. El nu presează către 
puternice intensități sonore, ci urmăreşte, îndeosebi, 
elementele de ordin expresiv ale cîntului. 

în actul I, Apostolov a ironizat cu vervă pe curteni, 
dar lără şarje, fără exagerări. Jocul său scenic a a- 
părut suplu şi natural, degajat. Poate că în scena din- 
tre Rigoletto și fiica sa Gilda, un accent mai patetic 
ar fi fost potrivit pentru exprimarea sentimentelor ce-l 
stăpînesc, cînd cere să nu i se mai reamintească de 
trecuta lui viață. S-a făcut simțită însă în restul inter- 
pretării, convingerea cu care cîntăreţul a urmărit să 
dea interpretarea dramatică adecvată pe care o cere 
acest rol, în ciuda faptului că Apostolov nu este un 
bariton dramatic, ci liric, 

Tînărul cîntăreț are posibilități mari de a-şi îm- 
bogăţi paleta expresivă, atît sub raportul vocal cît şi 
scenic şi credem că va face o frumoasă carieră. 

Mihail Stirbey a dat multă strălucire rolului ducelui 
de Mantua, iar Lella Cincu Filimon a fost interpre- 
ta Gildei. Cîntăreaţa a susţinut rolul cu vocea sa plină 
de forță și care are în acute, o culoare frumoasă (vo- 
calizele au fost clare și plăcute, frumos gradate). Ea 
va trebui să observe o potenţiere metodică a posibili- 
tăților sale şi în registrul mediu, unde intensitatea de- 
bitului vocal a apărut inegală, iar imtonația mai puţin 
fermă. Tot astfel, unele din atitudinile sale scenice 


nu cra bazată pe o pregătire mai temeinică şi o cu- 
noaştere complexă a partiturii și a modului de a o 
tălmăci, ceea ce nu a permis prezentarea lucrărilor (în- 
deosebi a simfoniei „Eroica“) în toată bogăţia lor, 
sublinierea „liniei mari“ a lor şi sprijinirea acesteia 
pe expresivitatea amănuntelor. 

În cazul orchestrei cinematograliei, această libertate 
a fost folosită de instrumentiști pentru a tinde cu în- 
sufleţire către un ideal interpretativ unic, fapt care a 
asigurat un nivel mai înalt concertului. 

Ceea ce i-a reușit cel mai bine lui Muir Mathieson 
la concertele sale, a fost prezentarea muzicii compa- 
trioților săi. Piesele „Trumpet voluntary“ sau „Green- 
sleeves“ (de Vaughan Williams) sînt foarte iubite de 
auditoriul britanic. Măreţia solemnă a lucrării orches- 
trate atit de strălucitor de sir Henry Wood şi liris- 
mul cald al piesei lui Vaughan Williams au fost tăl- 
măcite cu artă de instrumentiști sub conducerea lui 
Muir Mathieson. 

Serenada de coarde a lui Edward Elgar ne-a fost 
prezentată de către Mathieson într-o interpretare a- 
leasă. Cu mult interes a fost audiată a H-a suită de 
dansuri de Malcolm Arnold. Acest tînăr compozitor 
exuberant, dar, în acelaşi timp, plin de fină eleganţă 
în creația sa, și-a cucerit o seamă de admiratori atit 
în patrie cît şi dincolo de hotarele ci, tocmai prin 
bucuria de viață pe care muzica sa o transmite fără 
înconjur ascultătorului. 

Concertele lui Muir Mathieson ne-au îngăduit să 
cunoaștem mai bine unele aspecte ale școlii componis- 
tice engleze, ne-au sporit dorința de a cunoaşte mai 
bine această creație muzicală cu distinse tradiţii. 

Ç, TEODORIU 


Krîstev Apostolov 


s-ar cere mai degajate și axate pe necesităţile reclamate 
de libret. 


Baritonul bulgar Kiril Kristev Apostolov şi soprana Lella 
Cincu Filimon intr-o scenă din „Rigoletto“ 

Nella Dimitriu-Pascu a redat pe Maddalena cu pi- 
canterie şi cu o mare dezinvoltură scenică. Vocea sa, 
ca de obicei, catifelată, caldă, inteligența cu care cîntă 
şi muzicalitatea sa deosebită au slujit bine personajul 
întruchipat. 

Nicolae Teofănescu a dat un contur viguros și preg- 
nant lui Sparalucile. 

Cvartetul din actul final (Rigoletto-Gilda-Maddalena- 
Sparafucile) a fost cîntat cu un bun dozaj al inten- 
sităţii sonore și susținut de orchestră în chip eficient, 


totodată cu o frumoasă surdină (conducerea muzicală 
Jean Bobescu). 

Prezenţa, în distribuţie, a unor elemente tinere, de 
valoare, ca Vali Niculescu-Bugarin (Pajul), Valentin 
Loghin (contele Ceprenno) Nicolae Florei (Monterone) 
ș.a. o socotim foarte bine venită pentru cariera acestor 
solişti. Ea atrage însă, fără îndoială, obligații mari de 
studiu serios şi de dăruire neprecupeţită pe tărimul 
artei. 

J. V.P. 


Pianistul Alexander Jenner 


Se poate spune că apariția pianistului austriac A- 
lexander Jenner pe estradele noastre de concert a fost 
într-adevăr surprinzătoare. 

Concertele lui Alexander Jenner nu au fost pregătite 
de publicitatea cu care sîntem obişnuiţi. Nu i-a apărut 
nici biografia în „Informația Bucureştiului“ şi nici „în 
culise“ nu au existat ecouri ale valorii lui. Publicul nu 
a aflat deci nici vîrsta lui, nici faptul că el a obținut 
în 1948 premiul Bâsendorfer și în 1950—51 premii la 
concursurile internaţionale . de la Geneva, Darmstadt, 
Paris etc. 

Aceasta explică de ce doar puţini au fost cei care 
s-au încumetat să înfrunte zădulul propriu sălilor noas- 
tre de concert către sfîrşitul stagiunii, pentru a veni 
să-l asculte pe Jenner. 

In fața lor a apărut un tînăr de 27 de ani care a 
atacat cu siguranţă și stăpînire programul amplu anun- 
țat. Tehnica sa mică, de o perfectă claritate și de mare 
finețe a fost evidentă în Sonatele în Do şi Si bemol 
de Scarlatti dar, cu toate acestea, lucrările nu au apă- 
rut în întreaga lor frumusețe: în spatele filigranului, 
ascultătorii ar fi dorit să perceapă o sensibilitate şi o 
fantezie mai mare. Sub degetele lui Jenner a răsunat 
apoi Sonata „Waldstein“ de Beethoven. Din nou apă- 
reau calităţile tehnicii : perlaj frumos, omogenitate a su- 
netelor, perfect sincronism al tuturor notelor unor acor- 
duri, velocitate — virtuozitate. Dar și de astă dată, au 
existat unele justificate rezerve ale ascultătorilor. A 
fost o interpretare unitară, expresivă, agreabilă, ama- 
bilă (chiar prea amabilă) și poate puţin scolastică, 
întrucît Jenner nu a înviat în ea în întreaga sa amploare 
și profunzime, suflu! beethovenian propriu sonatei. 

În continuare, Jenner a prezentat Barcarola, o ma- 
zurcă și un vals de Chopin — încheind astfel partea 
l-a în care în fața ascultătorilor apăruse imaginea unui 
pianist cu o tehnică fină, muzical, dar cu o personali- 
tate încă insuficient de pregnant conturată. 

A urmat surpriza... 

Partea a doua cuprindea muzică din veacul nostru: 
lucrări de Debussy, Karl Schiske şi Strawinski. Aci pu- 
teai avea impresia că la pian se află un alt muzician. 
Intepretarea dată preludiilor „Generalul Lavigne excen- 
tric...“, „Ondine“, „Focuri de artificii“ de Debussy a fost 
într-adevăr fascinantă şi emoţionantă. Claritatea aerată 
a discursului muzical, înalta cultură a sonorității şi rea- 


lizarea de subtile nuanţe de culoare, îmbinate cu o mare 
plasticitate expresivă, făceau ca tălmăcirile date de Jen- 
ner acestor schițe caracteristice de Debussy să poată 
sta alături de unele ale celor mai mari pianiști debus- 
syşti. In sonatina compozitorului austriac Karl Schiske 
— lucrare de o factură modenă, foarte bine închegată 
— Jenner a vădit din nou sensibilitatea sa pentru mu- 
zica contemporană. Ea nu a fost dezminţită nici de inter- 
pretarea dată celor trei piese din „Petruşca“, transcrise 
pentru pian solo de Igor Strawinsky. Dedicate marelui 
pianist Arthur Rubinstein, a cărui tehnică este într-a- 
devăr transcendentă, piesele sînt de o mare dificultate, 
cu atît mai mult cu cît, îndeosebi în muzica strawia- 
skiană, pentru ca totul să nu se transforme într-o 
magmă sonoră de neînțeles, pianistul trebuie să fie tot- 
deauna atent în primul rînd la linia melodică şi la 
„curăţenia“ perfectă a fiecărui acord (astfel încît ar- 
moniile, atît de importante în lucrare, să nu se între- 


“pătrundă, pierzîndu-şi caracteristica). Alexander Jenner 


a făcut față cu cinste acestei cerințe. Dar nu numai 
claritatea, transparența sau dinamismul au caracterizat 
interpretarea lui ci expresivitatea subtilă, fantezia colo- 
ristică. Baletul trăia, muzica, de o mare varietate, făcea 
să răsară caracterele din dansul rus, din tabloul „la 
Petrușca acasă“ și din Carnaval. 


Pentru întreaga parte a doua a concertului ascultă- 
torii i-au fost recunoscători lui Jenner. 

Au urmat bisurile, cu noi surprize... 

Jenner a parcurs drumul înapoi: Debussy, Beethoven, 
Scarlatti și apoi, epuizanta Toccata de Prokofiev. De 
data aceasta era „încălzit“ și nu s-a mai putut vorbi 
cîtuşi de puţin de insuficientă maturitate a persona- 
lităţii, lipsă de aprofundare a stilului beethovenian, 
„răceală“ etc. 


Concertul lui Jenner a însemnat, sperăm, doar o primă 
luare de contact a muzicianului cu publicul bucureştean. 
Îl așteptăm cît mai curînd din nou și nădăjduim că se 
va prezenta şi în cadrul unor concerte simfonice în 
care să cînte cîteva din cele 23 de lucrări concertante 
pe care le are în repertoriu (Mozart, Beethoven, Schu- 
mann, Brahms, Liszt, Mendelssohn, Ceaikovski, Rahma- 
ninov, Prokofiev, Stravinski, Haciaturian, Strauss, De 
Falla, Ravel, Bartók, Gershwin ş.a.m.d.). 


F. SCHAPIRA 


Artiştii noştri peste hotare 


Valentin Gheorghiu în R. D. Germană 


În cursul lunii martie a. e. Valen- 
tin Gheorghiu a întreprins un tur- 
ncu în R. D. Germană. Piesa berli- 
neză a salutat concertele pianistului 
romîn. Astfel in „Sonntag“ din 25 
martie 1956, a apărut urmätoarea ero- 
nică : 

„Tinărul pianist romîn Valentin 
Gheorghiu maestru al pianului 
pătruns de evocaţie artistică, care 
are la activul său un bogat palma- 
res de premii şi succese internațio- 


nale — ne-a oferit o desfătare mu- 
zicală absolută. Sub aspect tehnic, 
Gheorghiu constituie un adevărat 


miracol, la care se mai adaugă fap- 
tul că este un muzician autentic, 
care face ca în interpretarea sa scli- 
pitoare să curgă întotdeauna sîngele 
muzicii adevărate. Toate acestea fac 
ca să avem în fața noastră un ar- 
tist cu totul excepțional. 

La Berlin, în Casa Centrală a 
Prieteniei  Germano-Sovietice, Valen- 
tin Gheorghiu a prezentat un recital 
Cu un program de o frumusefe a- 
leas. Recitalul a început cu sonata 
op. 143 de Schubert, a doua scrisă 
în la minor, în a cărei interpretare 
Valentin Gheorghiu a accentuat în- 
deosebi trăsăturile profund roman- 
tice, care merg pînă la a-l prevesti pe 
Brahms. Cu acest prilej a vădit acel 
foarte înalt nivel al culturii 'tuşeu- 
lui și al muzicalitiții care îi sînt 
proprii. Cu un deosebit elan s-a a- 
vîntat apoi Gheorghiu în interpreta- 
rea sonatei în si minor de Liszt, dez- 
länjuind cu acest prilej o perfecțiune 
a virtuozitiţii, mergind aproape pînă 
la prestigitație, despre care a spune 
că a fost uluitoare este încă prea 
puțin zis. Cu cîtă autentică sensibi- 
litate au răsunat apoi sub degetele 
lui Gheorghiu cele două cîntece de 
Mendelssohn şi cu cîtă delicateță 
muzicală a redat apoi Rondo capri- 
ccioso op. 14 de același compozitor. 

Acest spirit mendelssohnian a fost 
apoi reîmprospătat prin Variaţiunile 
de compozitorul romîn Paul Constan- 
tinescu (născut în 1909), care în 
„razanta“ lui Toccată s-a dovedit a 
fi un Haciaturian al Balcanilor. În 
aceste compoziții Gheorghiu a avut 
un nou prilej să ne înfățișeze totala 
bogiție a resurselor sale, la fel ca 
în strălucita sonată nr. 3 de Proko- 
fiev, lucrare într-o singură parte, atit 
de bogată în colorit și atmosferă şi 
în posibilități de afirmare a unei teh- 
nici sclipitoare. Furtunoasele aplauze 
ale publicului au fost răsplătite de 
artist prin executarea Fanteziei în 
re minor de Mozart și a bucății „A- 
vînt“ de Schumann“. 

În „Der Morgen“ 
1956, se arăta: 

„Modest, dar strălucind de fericire 
a primit tînărul pianist romin Valen- 


din 28 martie 


fin Gheorghiu aplauzele furtunoase 
ale unui public entuziast care a um- 
plut pină la refuz marea sală din 
Ministerul de Finanţe, silindu-l să 
repete partea ultimă a concertului 
pentru pian şi orchestră de Paul 
Constantinescu. Eminenta sa muzi- 
calitate şi perfecțiunea tehnicii sale 


s-au vădit din nou — la fel ca şi cu 
prilejul recitalului său despre care 
am dat ample relatări — de data 


aceasta cu ocazia concertului simfo- 
nic în care artistul a fost asistat 
de Orchestra Simfonică Municipală 
din Berlin, dirijată de Hermann Hil- 
debrandt. Gheorghiu a atacat cu pa- 
siune Concertul de Schumann, de 


aceea din partea de mijloc a lipsit 
ceva din poezia lucrării (după cum 
a lipsit şi din performanța orchestrei, 
din partea căreia n-am putul auzi 
măcar o singură dată un adevărat 
pianissimo sau dolce), dar Affettuoso 
din prima parte şi furtunoasa desfă- 
șurare a ultimei părți au fost exe- 
cutate de la început pînă la sfirșit 
într-un mod convingător, chiar şi în 
pasajele unde solistul şi-a permis 
particularități de ordin dinamic și 
sub aspectul mişcării. În ceea ce 
priveşte ansamblul, este regretabil 
că Hermann Hildebrandt a mani- 
festat adeseori un alt mod de a 
concepe acest concert și n-a fost 


Valentin Gheorghiu pe estrada berlineză de concert 

totdeauna dispus să urmărească tem- 
peramentul solistului. Cu mult mai 
reușită a fost colaborarea dintre so- 
list şi dirijor în concertul de pian 
de Paul Constantinescu, o lucrare 
care din păcate, nu e pe atit de 
concentrată pe cît ne-au îngăduit 
să sperăm cele două bucăți scrise 
pentru pian solo executate de Gheor- 
ghiu în cadrul recitalului său. Cele 
mai frumoase pasaje sînt acelea în 
care se resimte influența folclorului 
romiÎnesc, dar multe părți se apropie 
prea mult de genul muzicii distrac- 
tive în stilul lui Eisbrenner. Cu toate 
acestea, Gheorghiu a scos din acest 
concert tot ce se putea scoate. Am 
vrea să auzim o dati executat de 
el un concert de Bartok sau de Pro- 
kofiev“. 

Redăm, în continuare, alte spicuiri 
din cronici: 

„. „Valentin Gheorghiu a prezentat 
întregul program într-o execuţie de- 
săvirșită, el dind dovadă în acelaşi 
timp, de o expresie poetică cu un 
vădit caracter bărbătesc în interpre- 
tarea  pianistică.  Rominia poate fi 
miîndră de acest tînăr pianist...“ 

„Berliner Zeitung am Abend'“ 


„„„Cu toate cei și-a dobindit şi o 
faimă remarcabilă ca compozitor, 
Gheorghiu se numără fără îndoială 
printre artiștii despre care se spune 
că sînt ,„înnăscuți“ pianiști. Cind îl 
vedem lingă pian şi degetele îi lu- 
necă peste clape, nici nu bănuim 
înaltul grad de muzicalitate cu care 
este înzestrat acest artist, care nici- 
odată nu-și irosește resursele, care 
în ciuda virstei sale de numai 28 
ani frazează şi interpretează în mod 
creator, dînd dovadă de o excep- 


țională siguranță lăunirică. El nu re- 
ține numai marile momente afective 
și punctele culminante ale naraţiu- 
nii muzicale, ci îi dă o substanță 
viguroasă, un conținut format din 
bogăția trăirii şi forța atotcuprinză- 
toare a umanismului. Este un pianist 
de o juvenilă maturitate, care a cu- 
cerit de mult tot ce era de cucerit 
în domeniul tehnicii. Toate proble- 
mele de această natură au fost so- 
luționate de el cu mult înainte de a 
se prezenta publicului. 

A putea asculta pe acest tinăr şi 
simpatic romin a fost o plăcere de- 
săvirșită lipsită de orice umbră...“ 

„Neues  Deutschland'', Berlin 


„„Din primele clipe „incepind cu 
modul cum a atacat Sonata în la 
minor de Schubert — această lucrare 
de o structură atit de clară, corectă 
în dezvoltarea tematică, fără nici un 
sentimentalism în Andante şi de o 
virtuozitate atit de degajată în 
Rondo Valentin Gheorghiu s-a 
prezentat ca un muzician care-şi în- 
țeiege menirea în mod deosebit de 
serios. Pe urmă, Gheorghiu a inter- 
pretat sonata în mi minor de Liszt 
și — în afară de Rondo capriccioso 
două cîntece fără cuvinte de 
Mendelssohn-Bartholdy, lucrări pe 
care din păcate le întîlnim mult 
prea rar în programele recitalurilor 
date de pianiştii germani. Se ştie 
că sonata în si minor are un confi- 
nut care depăşeşte cu mult simplul 
clinchet superficial, că are legături 
autentice cu arhitectura muzicală cla- 
sică şi o putere de expresivitate 
pentru a cărei redare se cere un 
pianist care să fie un om întreg în 
adevăratul sens al cuvintului. Pe de 


Maria Voloşescu şi Alexandru Enăceanu 


In legătură cu turneul artiştilor 
Maria Voloşescu și Alexandru Enă- 
ceanu în R. P. Bulgaria, reproducem 
din ziarul „Otecestven Front“, arti- 
colul semnat la 15 iunie a. c. de 
Atanas Margaritol, directorul Operei 
Naţionale, laureat al premiului de 
stat: i 

„Opera națională din Sofia a re- 
prezentat la 9 iunie opera „Aida“, 
în care au participat reprezentanți 
de seamă ai artei rominești: Maria 
Voloșescu, soprană și Alexandru E- 
năceanu, bariton, ambii artişti de la 
Opera din Bucureşti. 

Cu cintecul stu strălucitor, Volo- 
şescu a realizat în „Aida“ nu numai 
un strălucit succes personal, dar a 
arătat şi marile realizări ale şcolii 
romineșşti de canto. Voloșescu dispune 
de o voce foarte frumoasă şi cu re- 
zonanță metalică. Toate registrele 
vocii ei sint egale şi tehnica ei ex- 
celentă de canto îi permite ca să 
dezvolte o amplitudine dinamică de 
la cel mai fin pianissimo pînă la for- 
tissimo. Este o cintăreață cu un prea 
frumos gust și cu muzicalitate, care 
îi dă posibilitatea să exteriorizeze 
fraza muzicală în mod logic şi just. 

In rolul din „Aida“, artista a expri- 
mat cu pricepere și artă acest rol, 
atît de greu din punct de vedere mu- 
zical. 

Voloșescu este puternică şi convin- 
gătoare atit în ceea ce priveşte mo- 
mentele lirice din rol, cit şi cele dra- 
matice. Ariile din tabloul I şi IV al 
acestei opere au fost executate cu 
măiestrie de invidiat în ceea ce pri- 
vește stilul de. interpretare şi pronun- 
ție. Cu posibilitățile sale largi şi cu 
marea sa artă, cîntăreața a relevat 
conținutul muzical al prea frumoasei 
și neobișnuit de grele arii din tabloul 
al V-lea. Momentele dramei din ta- 
bloul al iV-lea şi al V-lea au fost 
executate: uu aceeași putere şi cu a- 
ceeași expresivitate de canto. Fără 
să întîmpine vreo dificultate de or- 
din vocal — şi aceasta mulțumită 
școlii sale strălucite de canto şi mu- 
zicalității sale — Voloșescu a izbutit 
să exprime just şi fidel plasticitatea 
scenică din Aida. Atenția sa la 
scenă este cu totul degajată şi li- 
beră de problemele vocale și muzi- 
cale, care de obicei împiedică pe ar- 
tist în preocuparea sa de a trăi fidel 
şi just rolul. 


altă parte, imaginea muzicală a vea- 
cului trecut nu poate fi considerată 
completă firă amabilitatea fin cize- 
lată a lui Mendelssohn. i 

Ii datorăm tinărului pianist ro- 
min toată recunoştinţa pentru faptul 
Că ne-a reamintit aceste lucruri. Re- 
pertoriul său tehnic pare inepuizabil. 
El atacă cu vervă problemele cele 
mai dificile, dar în acelaşi timp se 
pricepe să descurce toate ifele şi să 
păstreze ordine chiar și în interpre- 
tarea celui mai extrem furioso. O 
problemă. caracteristică a fost Toc- 
cata“ de Paul Constantinescu, o in- 
eresantă replică a  „Toccatei“ lui 
[Haciaturian. Cu toate că pianistica 
era gata-gata să evadeze prin no- 
tele cintate, elementul muzical fol- 
cloristic din această bucată s-a afir- 
mat totuși pe deplin. A urmat apoi 
Sonata nr. 8 de Prokofiev. Tinărul 
pianist s-a dovedit şi de data aceasta 
un adevărat maestru al instrumen- 
tului său și pornind de la sonata lui 
Prokofiev, a găsit cu o repeziciune 
uimitoare resursele necesare pentru a 
trece (la cererea publicului) la o 
interpretare de o puritate absolută 
a Fanteziei în re minor, a lui Mozart. 

Gheorghiu poate fi sigur că va 
cuceri lauri în toate fările şi oraşele. 
Dar el nu se mulțumește cu atit, 
căci ajunge să aruncăm o privire a- 
supra programului concertului său, 
ca să vedem înşirate titlurile unei 
serii întregi de compoziții ale sale. 
Ne-a promis că va interpreta şi la 


noi — împreună cu fratele său Ște- 
Han şi cu violoncelistul Radu Aldu- 
lescu — Trio-ul său pentru vioară, 


violoncel şi pian...“ 


„Berliner Zeitung“, Berlin 


în R. P. Bulgaria 


Calitățile de canto, cele muzicale 
și artistice, ne-au prezentat pe Vo- 
loșescu nu numai ca pe o cîntăreață 
și artistă desăvirșită, ci şi ca pe o 
artistă cu un viilor luminos. 

În rolul lui Amonasro, Alexandru 
Enăceanu a fost un partener vrednic 
de conaționala sa. El şi-a făcut 
școala sa de canto în Rominia, după 
aceea a învățat pe lingă cîntărețul 
cu nume mondial şi totodată peda- 
gog, Ricardo Straciari. S-a manifes- 
tat pe scenele unui şir întreg de tea- 
tre de operă din Europa. Enăceanu 
poate să-şi exprime bogata sa expe- 
riență artistică și de canto. Amo- 
nasro al lui Enăceanu, deși a fost 
mai deosebit de acela pe care sin- 
tem obişnuiţi să-l vedem, a fost pu- 
ternic şi sugestiv. Cu o mare liber- 
tate de scenă, specifică artiștilor şi 
cîntăreților experimentați, el a în- 
vins toate momentele grele ale ro- 
lului. 

Intonația sa, vocea răsunătoare şi 
temperamentul dinamic i-au dat po- 
sibilitatea să treacă bine peste mul- 
jimea de contraste și culminări de 
canto și scenice, care sînt cele mai 
importante în interpretarea acestui 
rol“. 


MANIFESTĂRI MUZICALE ÎN ȚARĂ 


CEA MAI TINĂRĂ FILARMONICĂ 


Catre sfîrşitul anului trecut a avut loc concertul 
inaugural al Filarmonicii din Galaţi. Orchestra, înfiin- 
tată la 15 noiembrie 1955, alcătuită în cea mai mare 
parte din instrumentiști tineri şi condusă de Ury 
Schmidt, absolvent, de recentă dată, al clasei de diri- 
jat a profesorului C. Silvestri, a muncit cu rîvnă pentru 
a putea prezenta primul concert în cinstea celui de-al 
doilea Congres al P.M.R. De atunci, formaţia gălăţeană 
depune o activitate susținută şi rodnică, dînd cîte două 
concerte pe lună, cărora li se adaugă şi deplasările în 
regiune. 

Încă de la început a fost abordat un repertoriu variat 
şi dificil, însă în genere corespunzător posibilităților 
orchestrei ; în program au figurat lucrări de Mozart, 
Haydn, Beethoven, Schubert, Ceaikovsky, Liszt, Enescu, 
Haciaturian, Paul Constantinescu etc. La pupitru s-au 
perindat, în afara dirijorului permanent, mai mulți șefi 
de orchestră tineri: Mihai Brediceanu, Mircea Cristescu, 
Paul Popescu, Constantin Petrovici, precum şi dirijori 
experimentați ca lon Ghiga şi Jean Bobescu. Dintre 
solişti, publicul a putut asculta pe Radu Aldulescu, Ion 
Voicu, Yolanda Mărculescu, Xenia Moscu, lon Năstase, 
Simona Faru. 

Am avut prilejul să asistăm la concertul din 8 mai 
al acestei orchestre, care împreună cu Teatrul de Stat 
din Galaţi — nou înființat — contribuie ca oraşul de 
pe malul Dunării să devină un viu centru de cultură al 
țării noastre. 

Programul desfășurat sub conducerea lui Ury Schmidt 
a cuprins: Rapsodia a II-a de Enescu, Concertul nr 3 
în do minor de Beethoven, (solistă Simona Faru) şi 
Simfonia a Vill-a în si minor-Neterminata de Schu- 
bert. 

Rapsodia de George Enescu a fost o grea piatră de 
încercare pentru orchestră, cu multe indisponibilitäți în 
compartimentul corzilor. A lipsit acea masivitate so- 
noră cerută de unisonul primei teme; totuși dirijorul 
a reuşit să stabilească un bun echilibru între partide, 
corzile dînd pasajelor de piano nuanțele așteptate. In 
forte însă, arcuşul excesiv de puternic a dat un sunet 
aspru. În general, trecînd peste aceste deficiențe şi pes- 
te unele decalaje inerente... nu oricărui început, ci numă- 
rului redus de repetiţii, execuţia Rapsodiei a II-a de 
Enescu a schițat în bună măsură posibilităţile orches- 
trei, desfăşurate apoi în Simfonia Neterminată de Schu- 
bert. Studiată mult timp, populara lucrare s-a bucurat de 
o execuţie precisă cu frumoase creşteri de tensiune în 
momentele dramatice din prima parte, cu frazări expre- 
sive, lipsite de dulcegărie ale temei secunde şi ale te- 
melor din partea a doua. De remarcat tonul frumos al 
primului oboist, un instrumentist de clasă şi grupul ală- 
murilor, care are o emisie omogenă şi de calitate. 

Dirijorul concertului a dovedit la pupitru o temeinică 
pregătire şi energie. Ury Schmidt stăpînește ansam- 
blul orchestral, conduce fără partitură — indiciu de a- 
profundare a textului muzical — şi concepe interpre- 
tări cu adevărat mature, străine de specularea aspecte- 
lor exterioare. Am avea însă o rezervă de făcut faţă de 
sobrietatea sa excesivă (izvorită poate din teama unor 
efecte ieftine, poate din faptul că orchestra se află 
încă într-o fază de închegare). Oricum, în rapsodie 
mai ales, s-a simţit o oarecare lipsă de flexibilitate a 
tempo-ului, o desfășurare liniară a melodiilor enesciene 
atît de cantabile. 

Solista Concertului a fost Simona Faru, care a inter- 
pretat concertul nr. 3 de Beethoven. Pianista are o bună 
tehnică și o gîndire muzicală evoluată. Păcătuieşte însă 
printr-un tușeu prea dur și printr-o frazare care, deși 
frumoasă, nu „trece“ în sală, părînd învățată și repro- 


dusă, dar insuficient trăită. Mai sincer au fost redate 
în bis un studiu de Chopin și un fragment din Romeo 
şi Julieta de Prokofiev, interpretat cu nerv şi fantezie. 

În întregul său, concertul a dovedit că Filarmonica 
din Galaţi este o formație tînără cu posibilităţi de dez- 
voltare. Completind golurile din unele compartimente 
și mai ales păstrindu-se acea pasiune de a cînta, care 
poate fi citită pe fața fiecărui muzician şi care este 
demnă de toată lauda, este sigur că în puţini ani vom 
fi martorii unor realizări artistice de valoare. 

RADU GHECIU 


ARTIŞTI CLUJENI ÎN CAPITALĂ 


ublicul bucureștean a avut prilejul să asculte 
unul dintre cele mai reuşite concerte de muzică de ca- 
meră ale stagiunii, dat de artiştii clujeni: Kurt Mild 
(clavecin), Dumitru Pop (flaut), George  larosevici 
(viola da gamba), Silvia Soltiski (alto) și Gavril Do- 
bolyi (basso continuo). Programul a fost dedicat ve- 
chilor maeştri ai perioadei preclasice ca: J. B. Loeillet, 
D. Buxtehude, Leonardo Vinci, Caix d'Hervelois, J. S. 
Bach şi Ph. Teleman. Lucrările au fost variate ca gen 
și foarte bine interpretate, ţinîndu-se seama de stilul 
epocii respective, precum şi de caracteristicile fiecărui 
compozitor. Un merit deosebit îi revine violoncelistului 
George larosevici, care a imprimat ansamblului gustul 
său rafinat, sensibilitatea şi sobrietatea sa demnă de 
admirat. Tonul său e frumos, penetrant, cu un vibrato 
egal şi o tehnică bună, foarte adecvată stilului de mu- 
zică de cameră. Ne-a impresionat interpretarea sa atît 
în ansamblu cît şi în Suita pentru viola da gamba de 
Caix d'Hervelois, culminînd cu' momente de mare trăire 
lăuntrică în „Sarabanda“ şi „l'Agreable“ din suită. O 
impresie similară ne-a lăsat flautistul Dumitru Pop, 
artist de o mare muzicalitate, posedînd un meșteșug 
remarcabil şi o nuanţare bogată, care nu a fost nici- 
odată în contrast cu stilul pieselor interpretate. O notă 
deosebită pentru redarea largo-ului și allegro-ului din 
Sonata în re major de Leonardo Vinci. 

O contribuție prețioasă şi-a dat organistul Kurt Mild, 
care a arătat o mare pricepere şi în arta clavecinului, 
omogenizînd ansamblul prin participarea sa discretă 
dar expresivă. Mezzo-soprana Silvia Soltiski a interpre- 
tat „Jubillate domine“ de Buxtehude, în care a arătat 
monotonie în nuanțare, rămînînd tot timpul în mezzo- 
forte şi într-o asperitate care nu e indicată. Totuşi, în 
aria din Cantata de Bach ne-a impresionat dovedind ca- 
lităţi frumoase, îmbogăţindu-și nuanțarea şi prezentîn- 
du-se de data aceasta o îrazare corectă. Tinărul Gavril 
Dobolyi şi-a dat şi el preţiosul aport, arătînd multă 
pricepere în diiicilul stil al acestei epoci. În încheiere, 
nu putem decît să felicităm pe artiştii clujeni şi să-i 
indicăm ca exemplu. Socotim interesant de a asculta un 
concert de muzică de cameră, dat de aceeași artişti, 
închinat creaţiei ardeleneșşti, care se arată a fi foarte 
interesantă. 


DORY POPOVICI 


CONCERTUL CVARTETULUI STUDENȚILOR 
DE LA CONSERVATORUL GEORGE DIMA 


A deșteptat un viu interes, în rîndurile publicului şi 
ale muzicienilor noștri, concertul dat în cursul lunii 
iunie, de Cvartetul studenţilor Conservatorului „George 
Dima“ în sala Studio a Ateneului R.P.R. Formaţia, deşi 
foarte tînără, a dovedit însușiri deosebite despre care 
este cazul să ne ocupăm. 

Studenţii Ştefan Lori (vioara I-a), Vasile Zoicaș (vio- 
lă) şi Robert Sladek (violoncel!) de la Conservatorul 
„G. Dima“ din Cluj au început, încă din 1953, să inter- 
preteze muzică de cameră, cîntînd trio-uri din literatura 

clasică universală, sub îndrumarea profesorului George! 
larosevici. Manifestările acestei mici formații au avut 
loc mai întîi în cadrul Conservatorului, unde au fost 
executate și unele lucrări scrise de către studenţi. Prin- 
tre acestea, Trio-ul pentru vioară, violă și violoncel de 
Cornel Țăranu a fost interpretat cu succes, atît la Cluj 
şi la București, cît şi în ïața membrilor Orchestrei fi- 
larmonice din Dresda cu prilejul vizitei acesteia, făcută 
anul trecut, în țara noastră. 

Cu doi ani în urmă, formația a devenit, prin coopta- 
rea studentului Barbu Casiu (vioara a Il-a), Cvartetul 
de coarde al studenților Conservatorului „George Dima“. 
Cvartetul desfăşoară o rodnică activitate nu numai în 
cadrul instituției respective dar şi în concertele publice 
pe care le dă cu regularitate la Casa Universitarilor, la 
cluburile muncitoreşti și căminele culturale. 

Cvartetul studenţilor duce o muncă artistică organi- 
zată metodic. Lucrările sînt citite mai întîi laolaltă, 
urmărite ulterior printr-un temeinic studiu individual, 
apoi executate coordonat în ansamblu. Convinşi că o 
interpretare de calitate nu poate fi realizată decît cu 
condiția ca piesa respectivă să fie cunoscută în profun- 
zime pînă în cele mai mici detalii, studenții au adoptat 
principiul de a învăța mai întîi pe de rost tot ceea ce 
cîntă. Eliberaţi de grija execuției propriu-zise a textu- 
lui, ei au posibilitatea de a da curs liber interpretării 
expresive, care să evidenţieze în chip cît mai eficient 
intenţiile compozitorului. 

Se cîntă șlefuit, cu o sonoritate frumoasă, bine echi- 
librată. Violoncelistul Robert Sladek este de pe acum 
un adevărat artist. El stăpînește instrumentul său în 
virtuoz, cîntă curat, cu un vibrato moderat și cu o ex- 
presivitate rar întîlnită la un student de conservator. 
Violonistul Ştefan Lori are un ton plăcut și e muzical, 
violistul Vasile Zoicaş cîntă concentrat și cu căldură iar 
violonistul Barbu Casiu a apărut cu un sunet puternic 
şi clar. 

Cvartetul studenților clujeni a prezentat, în primă 
audiție, între altele, Cvartetul de coarde de Erwin Jun- 
ger. Tînărul compozitor Junger a scris pînă în prezent 
mai multe lucrări în domeniul muzicii simfonice (două 
simfonii şi un poem concertant pentru vioară şi orches- 
tră) iar de curînd a terminat un ciclu de lied-uri. 

Cvartetul ascultat, una dintre ultimele sale compo- 
ziții, este alcătuit dintr-o introducere cu caracter grav, 
un scherzo foarte viu (prestissimo), un contrastant An- 
dante (o temă cu variaţii) şi un Allegretto final cu a- 
lură de joc bine ritmat. Lucrarea este melodioasă, vo- 
cile bine tratate. Erwin Junger este un priceput mînuitor 
al condeiului. Am apreciat îndeosebi partea întîia a 
cvartetului, care după părerea noastră este mai bine 
realizată, de asemenea dialogul viorilor din Andante 
unde s-a vădit o anumită căldură şi distincție a scriiturii 
muzicale. Erwin Junger nu aduce totuși nimic nou, ni- 
mic de curaj în acest cvartet, iar legătura sa cu creația 
muzicală populară apare foarte slabă. E de sperat că 
tînărul compozitor ne va oferi, în viitor, lucrări de a- 
cest gen cu o concepție mai originală, mai îndrăzneață, 
care să ne facă să privim înainte, nu înapoi. 

Execuţia Cvartetului de Junger cît și a Cvartetului în 
fa major de Dvorak (pe teme din folclorul negrilor) apoi 
a două mișcări din Cvartetul în si bemol de Mozart a 
vădit muzicalitatea cu care se cîntă, grija pentru o in- 
terpretare cît mai artistică și buna îndrumare a profe- 


sorului larosevici, 
J. V. P. 


ÎNCEPUTURI ȘI PROMISIUNI DE REALIZARE 


N icolae Brînduş se situează, fără îndoială, în rîn- 
durile celor mai înzestrați instrumentiști din Conserva- 
torul bucureştean. Recitalul său dat în sala Studio a 
însemnat un remarcabil eveniment în seria de concerte 
date aci de tineri muzicieni. 

Cu Nicolae Brinduș nu e nevoie să folosim limbajul 
puţin convenţional de semiconsolare-semiîncurajare, în- 
tîlnit adesea în critica muzicală cînd e vorba de un 
tînăr artist. În cazul lui Brînduș e vorba de un talent 
pianistic impresionant şi de o personalitate artistică, de 
pe acum demnă de ţinut în seamă. Cei care au asistat 
la recitalul său din sala Studio nu aveau cîtuşi de pu- 
țin impresia că în fața lor se află un debutant, un stu- 


dent în anul ÍH al Conservatorului, ci un tînăr pianist 
concertisi, care — deşi încă nematurizat — se arată a 
fi foarte talentat. 

Valoarea de pianist a lui Brinduş nu poate fi redusă 
doar la aspectul tehnic al artei sale.. Evident, atît teh- 
nica sa „mare“ cît și, în bună măsură, cea „mică“, sînt 
foarte dezvoltate, el dovedindu-se, în general, un stă- 
pîn sigur al claviaturii. Brînduș nu este însă ceea ce 
în jargonul de specialitate se cheamă „o maşină de 
cusut“, adică exclusiv un tehnician. El are o deosebită 
atracție pentru aspectele pline de dinamism şi nerv în- 
truchipate, de pildă, de Prokofiev în lucrări de o mare 
dificultate, ca Sonata a VI-a sau „Sugestie diabolică“. 
Pe acestea, pianistul le prezintă într-un chip uimitor de 
plastic. E vorba de o forţă lăuntrică, de un tempera- 
ment artistic înclinat spre aceste laturi din muzică, pe . 
care le asimilează ușor şi cărora le dă viață cu preg- 
nanță. De altfel, în general, Brinduş nu „execută“ lu- 
crările ce-i trec „printre degete“ în sensul unei simple 
redări de note, ci le tălmăcește într-un chip personal. 
Tehnica foarte dezvoltată, interpretarea originală — iată 
două trăsături care contribuie încă de pe acum ca ma- 
nifestările artistice ale lui Brînduş să fie privite cu 
mult interes ca mărturii vii ale dezvoltării talentului 
său. 

Faptul că Brinduş a inclus în programul său trei 
lucrări rominești de George Enescu, Tudor Ciortea, 
Doru Popovici (deși programul nu a fost orînduit în 
așa fel încît ele să se valorifice suficient) poate îndrep- 
tăți nădejdea că el se va afirma şi pe viitor ca un pro- 
pagator al muzicii contemporane în general şi al celei 
rominești în special. 

Vor trece anii. Promisiunile ce ne sînt date de sta- 
diul actual al dezvoltării lui Brînduş vor prinde sau nu 
viață? În cea mai mare măsură depinde de însuşi 
Brînduș şi de dascălii săi. Primele succese nu trebuie 
să-l facă să uite, de pildă, că tehnica sa mai trebuie 
dezvoltată pentru a elimina momentele de lipsă de acu- 
ratețe (vădite atît de supărător în punctul culminant 
al primei părți din Sonata „Appassionata“, în Petruşca 
Ș.a.m.d.) şi pentru a cultiva frumusețea sunetului pia- 
nistic (prea adesea la el nuanța „forte“ este în mod 
nejustificat brutală; pedala nu e întotdeauna bine fo- 
losită). Apoi mai este un lucru; e vorba de găsirea 
echilibrului just între libertatea interpretativă a artis- 
tului şi respectul față de textul cîntat. Adevărata mă- 
iestrie interpretativă nu rezidă în maxima desfăşurare 
a fanteziei pentru care partitura compozitorului rămîne 
doar un pretext, ci în pătrunderea multilaterală a sen- 
sului partiturii, respectind cu strictețe indicațiile com- 
pozitorului, întrucît ele nu sînt „şicane“ ale sale, ci 
semne ale expresiei, ale felului cum a simţit el muzica 
pe care a creat-o. 

L-am urmărit pe note pe Briînduş în Sonata de Pro- 
kofiev. Nuanţele au fost adesea interpretate în mod år- 
bitrar (de pildă în Andantine) și ne punem întrebarea 
de ce? E neglijență, superficialitate, incapacitate de a 
împăca concepția proprie despre amănunte cu cea a 
autorului, deși în ceea ce priveşte „linia mare“ coincid ? 
Discuţii poate ridica şi interpretarea „Appassionatei“ de 
Beethoven (îndeosebi finalul) — în ciuda plasticităţii 
ei indiscutabile şi a numeroase momente de o autentică 
frumusețe — sau construcția „fugii“ de Bach — a cărei 
desfășurare logic expresivă nu a fost redată în toată 
amploarea ei. 

Desigur că gusturile auditoriului sînt foarte variate 
şi, din fericire, în rîndurile artiştilor sînt variate perso- 
nalități care pot răspunde acestor gusturi. E bine însă 
ca varietatea în interpretare să nu se întemeieze exclusiv 
pe date subiective, temperamentale, ci pe o cultură mu- 
zicală aprofundată, pe o cunoaştere şi asimilare a stilu- 
rilor istorice şi individuale, astfel încît mesajul artistic 
al interpretului să fie cît mai aproape de cel al creato- 
rului muzicii. Lărgirea și aprofundarea continuă a cul- 
turii artistice (literatură, muzică, plastică), atenţia a- 
cordată părerilor și realizărilor marilor interpreţi mu- 
zicieni — iată o condiție de dezvoltare a numeroase 
talente, printre care credem că se află şi Nicolae Brîn- 
duş, tînără individualitate artistică cu resurse excepțio- 
nale şi avînd strălucite perspective pentru viitor. 


C. TEODORIU. 


CONCURS DE CREAȚIE PENTRU TINERET 


Pentru îmbunătăţirea activităţii cultural-ar- 


tistice a tineretului “lin patria noastră, se simte 
nevoia ca un număr din ce în ce mai mare 
de creatori să dea la iveală lucrări vaioroast, 
inspirate din viaţa și preocupările tineretului. 

In acest scop, Ministerul Culturii în colabo- 
rare cu uniunile de creație și cii sprijinul Uni- 
unii Tineretului Muncitor iniţiază un concurs 
de creaţie artistică, pentru următoarele sectou- 
re: literatură, dramaturgie, muzică şi artă plas- 
tică. 

Tematica lucrărilor prezentate la acest con- 
curs va cuprinde exclusiv aspecte din viaţa în- 
floritoare a tineretului patriei noastre, care sub 
conducerea partidului contribuie din plin la 
construirea socialismului, probleme privind edu- 
cația acestuia etc. De asemenea ea se va putea 
inspira din viaţa tineretului din luniea înirea- 
gă, care împreună cu tineretul nostru luptă pen- 
tru pace și prietenie între popoare, pentru un 
viitor fericit al omenirii. 

La concurs vor participa creatori profesio- 
niști, membri ai uniunilor de creație — indife- 
rent de vîrstă — cu condiția ca lucrările pre- 
zentate 'de ei să [ie axate pe tematica con- 
cursului. 


FELUL LUCRĂRILOR CE POT FI PREZENTATE ȘI PREMIILE 
1. Operă pentru copii şi tineret 


lei 25.000 muzica 
„ 10.000 libretul 
lei 20.000 muzica 
» 8.000 libretul 
lei 15.000 muzica 
6.000 libretul 


Premiul I: 
Premiul I: 


Premiul HI: 


» 
2. Operetă pentru copii și tineret 


lei 15.000 muzica 
„ 19.000 libretul 
lei 12.090 muzica 
„8.000 libretul 
Premiul HI: lei 8.000 muzica 
„ 5.000 libretul 


Premiul |: 


Premiul II: 


3. Comedie muzicală 
lei 10.000 muzica 
„ 10.000 libretul 
Premiul II: lei 8.000 muzica 

„8.000 libretul 
Premiul IH: lei 5.000 muzica 

„ 5.000 libretul 


Premiul |: 


4. Cintece de masă 


5.000 muzica 
5.000 textul 


Premiul |: lei 


» 


Premiul I: ici 4.099 muzica 
» 4.009 textul 

Premiul IH: iei 3.050 muzica 
» 2.009 textul 

Trei menţiuni: lei 1.050 muzica (fiecare) 
» LOO textul (liecare) 


5. Crearea unui marş al U.T.M. 


lei 10.009 muzica 
» 10.00) textul 


Premiu 


6. Crearea unui marș al pionierilor 


Premiu 


7. Muzică disiractivă și de dans 


5.000 muzica 

5.009 textul 

4.009 muzica (fiecare) 
4.000 textul (fiecare) 
3.009 muzica (ficcarc) 
3.000 textul (fiecare) 

1.000 muzica (liecare) 
1.000 textul (fiecare) 


Premiul 1: lei 
.. SA 
2 premii II lei 


premii III: lei 


(S 


> 
5 niențiuni : lei 


» 


8. Crearea unui poem vocal-simfonic cu tema : 
„Din viața lui Vasile Roaită“ 

lei 25.009 muzica 

„ 10.000 texiul 


Premiu 


Lucrările muzicale se vor trimile înire 15 
septembrie și 31 decembrie 1956 cu menţiunea : 
„Concursul de creație pentru tinerel“ la Uniu- 
nea Compozitorilor, Bucureşti, Calea Victoriei 
nr. 141 cu numele și adresa autorului în plic. 
Lucrările distinse cu premiul I, II, III vor fi 
achiziţionate de Ministerul Culturii. Juriile 
vor fi formate din creatori de seamă din do- 
menii!e respective de artă, reprezentanţi ai C.C. 
al U.T.M. şi ai Ministerului Culturii. Membrii 
juriilor vor alege din mijlocul lor un preșe- 
dinte care va răspunde de întreaga activitate 
a juriului. De asemenea vor coopta un secretar. 
Juriile își vor exprima părerea în mod secret, 
prin note de la 1 la 10. Secretarul juriului va 
aduna aceste note şi va stabili mediile ge- 
nerale, 

Se va urmări ca lucrările prezentate să co- 
respundă tematicii concursului şi să aibă un 
înalt nivel artistic. Nu vor fi luate în conside- 
rare lucrările vechi, publicate, difuzate sau pre- 
zentate la alte concursuri. Juriile au libertatea 
de a nu acorda unul sau mai multe din pre- 
mii atunci cînd constată că nu sînt lucrări de 
valoarea respectivă. Deciziile juriului sînt inata- 
cabile. 


